അറക്കുളത്ത് ഉരുള്‍പൊട്ടല് :: Janmabhumi Daily\nThursday 12 October 2017 8:49 pm IST\nമൂലമറ്റം: ഇന്നലെ വൈകിട്ട് ഉണ്ടായ കനത്ത മഴയില് അറക്കുളം പഞ്ചായത്തില് വ്യാപക നാശനഷ്ടം. പഞ്ചായത്തിലെ പലയിടത്തും ഉരുള്‍പൊട്ടി. നിരവധി വീടുകളില് വെള്ളം കയറി. വെള്ളപ്പൊക്കത്തില് പലയിടത്തും റോഡ് തകര്‍ന്ന് ഗതാഗതം തടസപ്പെട്ടു. മലയോര മേഖലയായ ഇടാട്, ഇലപ്പള്ളി, ചേറാടി, പതിപ്പള്ളി തെക്കുംഭാഗം, ആശ്രമം എന്നിവടങ്ങളില് ഉരുള്‍പൊട്ടലുണ്ടായി. ചേറാടിയിലുണ്ടായ ഉരുള്‍പൊട്ടലില് മൂലമറ്റം ചേറാടി റോഡിലെ ഗതാഗതം തടസപ്പെട്ടു. അങ്കണവാടിക്ക് സമീപമുണ്ടായ ഉരുള്‍പൊട്ടലില് മണ്ണും കല്ലും കുത്തിയൊലിച്ച് റോഡിന്റെ ഒരു ഭാഗം ഒലിച്ചുപോയി. സമീപവാസകളായ പനക്കല് രാമകൃഷ്ണന്, ശിവരാമന്, ബിനു, മുള്ളുവേലില് രാജപ്പന് എന്നിവരുടെ റബ്ബര്, കാപ്പി, കൊക്കോ എന്നിവ ഉള്‍പ്പെടെയുള്ള കൃഷിയിടങ്ങള് ഒലിച്ചുപോയി. ചാരുവീട്ടില് ഹരികുമാറിന്റെ കോഴി ഫാമിലെ ആയിരത്തോളം കോഴികള് വെള്ളത്തില് മുങ്ങിച്ചത്തു. മൂലമറ്റത്തിന് സമീപത്തെ നച്ചാര് പുഴ, മണപ്പാടിയാര്, ഇലപ്പള്ളി പുഴ എന്നിവിടങ്ങളില് വെള്ളം പൊങ്ങിയതിനെ തുടര്‍ന്ന് മൂലമറ്റം വാഗമണ് സംസ്ഥാനപാതയിലെ ഗതാഗതം ഏറെ നേരം തടസപ്പെട്ടു. ഇതേ റോഡിന്റെ മണപ്പാടി തേക്കിന് കൂപ്പിന് സമീപം റോഡ് തകര്‍ന്ന് പുഴയില് പതിച്ചു.


ചൈന ഫേഷ്യൽ ടിഷ്യു പേപ്പർ ഫാക്ടറി - നിർമ്മാതാക്കളും വിതരണക്കാരും - ക്വിങ്‌ദാവോ സാനി ഫ്യൂച്ചർ ഇന്റർനാഷണൽ ട്രേഡ് കമ്പനി, ലിമിറ്റഡ്.\nവീട് > ഉൽപ്പന്നങ്ങൾ > ഫേഷ്യൽ ടിഷ്യു\nഗവേഷണം, വികസനം, ഉത്പാദനം, വിൽപ്പന എന്നിവ സമന്വയിപ്പിക്കുന്ന ഒരു വലിയ തോതിലുള്ള ആധുനിക ഗാർഹിക പേപ്പർ എന്റർപ്രൈസാണ് സാനി ഫ്യൂച്ചർ ഇന്റർനാഷണൽ ട്രേഡിംഗ്. പരിസ്ഥിതി സംരക്ഷണത്തിനും പ്രകൃതിക്കും കമ്പനി പ്രതിജ്ഞാബദ്ധമാണ്. ഞങ്ങളുടെ കമ്പനി നിർമ്മിക്കുന്ന ഫേഷ്യൽ ടിഷ്യു പേപ്പർ നിർമ്മിക്കുന്നത് ശുദ്ധമായ മരം പൾപ്പ്, മുള പൾപ്പ് എന്നിവയുടെ ഉയർന്ന താപനില പ്രോസസ്സിംഗ് വഴിയാണ്. അഡിറ്റീവുകളൊന്നുമില്ലാതെ ഏറ്റവും പുതിയ ഫേഷ്യൽ ടിഷ്യു പേപ്പർ, നിറം സ്വാഭാവിക ആനക്കൊമ്പ് വെളുത്തതായിരിക്കണം, ഘടന താരതമ്യേന ആകർഷകമായിരിക്കണം. പേപ്പറിന് ഉയർന്ന സാന്ദ്രതയും കാഠിന്യവും ഉണ്ട്, അത് വെള്ളത്തിൽ കുതിർത്താലും അത് വികൃതമോ അയഞ്ഞതോ ആകില്ല. ഉയർന്ന താപനില ചികിത്സയ്ക്ക് ശേഷം ചൈനയിൽ നിർമ്മിച്ച ഫേഷ്യൽ ടിഷ്യു പേപ്പർ, കൂടുതൽ അതിലോലമായ, ശക്തമായ, മൾട്ടി-ലെയർ കട്ടിയാക്കൽ, ഒന്ന് രണ്ടായി ഉപയോഗിക്കാം.\nഞങ്ങളുടെ കമ്പനി ഫേഷ്യൽ ടിഷ്യു ഇല്ലാതെ ഫ്ലൂറസെന്റ് ഏജന്റ്, ഒറിജിനൽ വുഡ് പൾപ്പ്, ക്ലോസ് സ്കിൻ ഫ്ലെക്സിബിലിറ്റി, മാതൃ-ശിശു പ്രയോഗിക്കുക, സുരക്ഷിതവും സുരക്ഷിതവുമാണ്. ഫേഷ്യൽ ടിഷ്യു സഹകരണത്തിനായി ഞങ്ങളെ തിരഞ്ഞെടുക്കുന്നതിനുള്ള മികച്ച ചോയിസാണ് ഇത്.


ആധാറില്ലാത്തതിനാൽ റേഷൻ കൊടുത്തില്ല. വിശപ്പടക്കാനാവാതെ കുട്ടി മരിച്ചു - Maktoob\nജാർഖണ്ഡിലെ സിംദെഗ ജില്ലയിലെ ആ കൊച്ചുവീട്ടിലെ പതിനൊന്നുവയസ്സുകാരി സന്തോഷി കുമാരി മരിച്ചത് വിശപ്പ് സഹിക്കാനാവാതെ. ആധാറില്ലാത്തതിനാൽ റേഷൻ കാർഡിൽ നിന്നും റേഷൻ അരി നിഷേധിക്കപെടുകയായിരുന്നു സന്തോഷിയും അമ്മയും അടങ്ങുന്ന കുടുംബത്തിന്.\nകഴിഞ്ഞ ഫെബ്രുവരി മാസം മുതൽ ഈ കുടുംബത്തിന് റേഷൻ കടയിൽ നിന്നും അരി ലഭിച്ചിരുന്നില്ല. അയൽവാസികളും പ്രദേശത്തുള്ളവരും സഹായിച്ചു നൽകുന്ന ഭക്ഷണങ്ങളായിരുന്നു ഇവരുടെ ജീവൻ നിലനിർത്തിയിരുന്നത്. മകൾ സന്തോഷിക്ക് സ്‌കൂളിൽ നിന്നും ഉച്ചഭക്ഷണം ലഭിക്കുമായിരുന്നു. എന്നാൽ ദുർഗാപൂജ കാരണം സ്‌കൂൾ അവധിയായതോടെ കാര്യങ്ങൾ ഏറെ അവതാളത്തിലാവുകയായിരുന്നു. വിശപ്പ് സഹിക്കാനാവാതെ സന്തോഷിക്കു അസുഖം പിടിപെട്ടു. മരണപ്പെടുന്നതിനു എട്ടു ദിവസം മുമ്പുവരെ സന്തോഷിക്കു വെള്ളമല്ലാതെ മറ്റൊന്നും കഴിക്കാൻ ലഭിച്ചിരുന്നില്ല എന്ന് മാധ്യമങ്ങൾ റിപ്പോർട് ചെയ്യുന്നു.\nപത്തോളം കുടുംബങ്ങൾക്ക് ഇതേ പ്രദേശത്തു റേഷൻ അരി ആധാർ കാർഡില്ലാത്തതിനാൽ നിഷേധിക്കപ്പെട്ടിട്ടുണ്ട്. തന്റെ മകൾ ഭക്ഷണത്തിനായി കുറെ വട്ടം കരഞ്ഞുകൊണ്ടാണ് മരിക്കുന്നത് ‘ സന്തോഷിയുടെ ‘അമ്മ പറയുന്നു.\nBe the first to comment on "ആധാറില്ലാത്തതിനാൽ റേഷൻ കൊടുത്തില്ല. വിശപ്പടക്കാനാവാതെ കുട്ടി മരിച്ചു"


'ലോക പ്രശസ്തരായ ശിൽപ്പികൾ കണ്ണൂരിൽ ഉണ്ട്..എന്നിട്ടും'?.; നായനാരുട...\n'ലോക പ്രശസ്തരായ ശിൽപ്പികൾ കണ്ണൂരിൽ ഉണ്ട്..എന്നിട്ടും'?.; നായനാരുടെ അപൂർണ ശിൽപ്പത്തിനെതിരെ സന്തോഷ് കീഴാറ്റൂർ\nUpdated: Wednesday 23 May 2018 08:42:52 AM\nകണ്ണൂർ: കണ്ണൂരിൽ അപൂർണമായ നായനാർ പ്രതിമ സ്ഥാപിച്ചതിനെതിരെ രോഷം ഇരമ്പുന്നതിനിടെ വിമർശനവുമായി നടൻ സന്തോഷ് കീഴാറ്റൂരും. ഫേസ്ബുക്ക് പോസ്റ്റിലൂടെയാണ് സി പി എം അനുഭാവിയായ സന്തോഷ് പ്രതികരിച്ചത്. ' ലോക പ്രശസ്തരായ ശിൽപ്പികൾ കണ്ണൂരിൽ ഉണ്ട്. എന്നിട്ടും???' എന്നാണ് സന്തോഷ് കീഴാറ്റൂർ കുറിച്ചത്.\nജില്ലയിൽ മികച്ച ശിൽപ്പികൾ ഉണ്ടായിട്ടും ജയ്പൂരിൽ പ്രതിമ നിർമ്മിച്ചതിലുള്ള അമർഷമാണ് പോസ്റ്റിനു പിന്നിലെന്ന് വ്യക്തം. പോസ്റ്റിനുതാഴെ കമന്റിൽ സന്തോഷ് കീഴാറ്റൂർ ഇതുസംബന്ധിച്ച് കൂടുതൽ കാര്യങ്ങൾ വ്യക്തമാക്കിയിട്ടുണ്ട്. നായനാർ പ്രതിമ ഉണ്ടാക്കാൻ പുറമെ നിന്നു ഇറക്കുമതി ചെയ്തുവെന്നും അദ്ദേഹം കമന്റിൽ പറയുന്നു.\nപ്രാദേശികവാദം പറഞ്ഞതല്ല. അക്കാദമിയുടെ നിർമ്മാണ പ്രവർത്തനം ഏറ്റെടുത്ത ആർക്കിടെക്റ്റിന്റെ തീരുമാനം ആണ് ഇപ്പോഴത്തെ ചർച്ചയ്ക്ക് ആധാരം ഏ.കെ.ജി യുടെ ജീവസുറ്റ പ്രതിമ കണ്ണൂരിൽ കാണാം. അതിന്റെ ശിൽപ്പി കണ്ണൂർക്കാരനാണ്. നായനാരുടെ പ്രതിമ വിവാദമായില്ലെങ്കിൽ ഈ ചർച്ച ഇല്ലെന്നും സന്തോഷ് കമന്റിനു മറുപടി നൽകിയിട്ടുണ്ട്. പോസ്റ്റിനു നിരവധിപ്പേരാണ് പ്രതികരിച്ചത്. കൂടുതലും അനുകൂലിച്ചുകൊണ്ടാണ്.\nകീഴാറ്റൂർ വയൽക്കിളി സമരം ഉൾപ്പടെയുള്ള വിഷങ്ങളിൽ ശക്തമായി സി പി എമ്മിനൊപ്പം നിന്നയാളാണ് സന്തോഷ്. ഫേസ്ബുക്കിലൂടെ സി പി എമ്മിന് അനുകൂലമായി നിരവധി പ്രതികരണങ്ങളും നടത്തിയിട്ടുണ്ട്. എന്നാൽ ഇപ്പോൾ പാർട്ടിയെ കുഴക്കുന്ന അഭിപ്രായ പ്രകടനമാണ് അദ്ദേഹം നടത്തിയത്. പ്രതിമക്ക് നായനാരുടെ ഛായ ഇല്ലാത്തതാണ് പ്രശ്നമായത്. ബർണശേരിയിലെ നായനാർ അക്കാദമിക്ക് മുന്നിൽ പ്രതിമ സ്ഥാപിച്ചത് മുതൽ ഇതേക്കുറിച്ചുള്ള ചർച്ച തുടങ്ങിയിരുന്നു.\nപോസ്റ്റിനുതാഴെയുള്ള ഒരു കമന്റ്\nകഷ്ടം, പ്രാദേശികവാദം പോലും, സന്തോഷ് പറഞ്ഞതാണ് ശരി, പപ്പടത്തിന്നു പകരം വെള്ള പേപ്പർ വട്ടത്തിൽ മുറിച്ച് പപ്പടം എന്നെഴുതി എണ്ണയിലിട്ടാൽ പപ്പടം കിട്ടുമോ ചേട്ടാ, കേരളത്തിൽ കണ്ണൂരിൽ എ കെ ജി യുടെ പ്രതിമ കണ്ടിട്ടില്ലെ, നായനാരുടെ പ്രതിമയും കണ്ടു, എന്തേ അതു നിർമ്മിച്ചയാൾക്കോ, അതുപോലെ നിർമ്മിക്കാൻ കഴിവുള്ള കണ്ണൂരിലെ മറ്റു ശില്പികൾക്കോ കൊടുത്തില്ല, ആർക്കായിരുന്നു അതിൽ താല്പര്യക്കുറവ് ഉണ്ടായിരുന്നത്, പരിശോധിക്കണം.\nRead more topics: statue, ek nainar, Santhosh keezhattor,\nSanthosh say against the imperfect sculpture of ek Nainar


ജയ്‌പൂരിലേയ്ക്ക് പോയത് പൊലീസ് കൊല്ലുമെന്ന് പേടിച്ചെന്ന് പ്രവീണ് തൊഗാഡിയ-Pravin Togadia: Tipped off on police encounter, left for Jaipur to surrender | Indian Express Malayalam\npravin togadia vhp rajasthan police guajrat arrest encounter\n“രാഷ്ട്രീയ സമ്മർദ്ദങ്ങൾക്ക്” കീഴ്പ്പെടരുതെന്ന് പ്രവീൺ തൊഗാഡിയ ഗുജറാത്തിലെ ക്രൈംബ്രാഞ്ചിനോട് അഭ്യർത്ഥിച്ചു.. താൻ തെറ്റൊന്നും ചെയ്തിട്ടില്ലെന്നും അദ്ദേഹം പറഞ്ഞു.\nUpdated: January 16, 2018 5:04:29 pm\nന്യൂഡല്‍ഹി: തന്നെ പൊലീസുകാര് കൊല്ലാന് തീരുമാനിച്ചതായി രഹസ്യ വിവരം ലഭിച്ചതിനെ തുടര്‍ന്നാണ് ജയ്‌പൂരിലേക്ക് കടന്നുകളഞ്ഞതെന്ന് വിശ്വഹിന്ദു പരിഷത്ത് രാജ്യാന്തര വർക്കിങ് പ്രസിഡന്ര് പ്രവീൺ തൊഗാഡിയ. ഇന്ന് അഹമ്മദാബാദില് വിളിച്ചുചേര്‍ത്ത പത്രസമ്മേളനത്തിലാണ് പ്രവീണ് തൊഗാഡിയ ഈ ആരോപണം ഉന്നയിച്ചത്. ഒരു പതിറ്റാണ്ടിലേറെ പഴക്കമുള്ള കേസില് അറസ്റ്റ് ഒഴിവാക്കാന് ഇന്നലെ ‘കാണാതായ’ വിശ്വഹിന്ദു പരിഷത്ത് രാജ്യാന്തര വര്‍ക്കിങ് പ്രസിഡന്ര് പ്രവീണ് തൊഗാഡിയ കൂടുതല് വെളിപ്പെടുത്തലുകളുമായി രംഗത്ത്.\nബിജെപി ഭരിക്കുന്ന രാജസ്ഥാനിൽ നിന്നുളള പൊലീസ് കഴിഞ്ഞ ദിവസം ഗുജറാത്ത് പൊലീസിന്രെ സഹായത്തോടെ അറസ്റ്റ് വാറന്ര് നടപ്പാക്കാൻ എത്തിയപ്പോൾ അദ്ദേഹത്തെ അഹമ്മദാബാദിലെ വസതിയിൽ കണ്ടെത്താനായില്ല. ഐപിസി 188 പ്രകാരമുളള കേസിലാണ് തൊഗാഡിയയ്ക്കെതിരെ അറസ്റ്റ് വാറന്റ് പുറപ്പെടുവിച്ചിട്ടുളളത്.\nവെള്ള കുര്‍ത്തയും പൈജാമയുമായിരുന്നു അറുപത്തിയൊന്നുകാരനായ വിഎച്ച്പി നേതാവിന്‍റെ വേഷം. കൂടെയുണ്ടായിരുന്ന സഹായി കൈയ്യില് ഉപ്പുവെള്ളവും കരുതിയിട്ടുണ്ടായിരുന്നു. “ഇന്നലെ കാലത്ത് പൂജ ചെയ്തുകൊണ്ടിരിക്കുന്നതിനിടയിലാണ് ഒരാള് എന്‍റെ ഓഫീസിലേക്ക് കയറി വന്നത്. ഞാന് പൊലീസ് ഏറ്റുമുട്ടലില് കൊല്ലപ്പെട്ടേക്കും എന്ന് അയാള് അറിയിച്ചു. “ഇതിനെത്തുടര്‍ന്ന് താന് കടന്നുകളയുകയായിരുന്നു എന്നാണ് പ്രവീണ് തൊഗാഡിയ പറയുന്നത്.\n“രാജസ്ഥാന് പൊലീസ് എന്നെ അറസ്റ്റുചെയ്യാന് ഗുജറാത്തില് എത്തിയെന്ന വിവരം ലഭിച്ചതോടെയാണ് ഞാന് ഓഫീസ് വിട്ടിറങ്ങിയത്. എന്‍റെ അറസ്റ്റ് കൂടുതല് പ്രശ്നങ്ങളില് കലാശിക്കും എന്ന് ഭയന്നാണത്. ലൊക്കേഷന് മനസ്സിലാകാതിരിക്കാന് ഫോണ് ഓഫ് ചെയ്ത ഞാന് തല്‍തേജിലെ ഒരു പ്രവര്‍ത്തകന്‍റെ ഓഫീസിലേക്ക് പോവുകയായിരുന്നു” തൊഗാഡിയ പറഞ്ഞു.\nതന്‍റെ ശബ്ദം അടിച്ചമര്‍ത്താനായി കെട്ടിച്ചമച്ച കേസുകളാണ് ഇതെന്ന് പ്രവീണ് തൊഗാഡിയ ആരോപിക്കുന്നു. പത്രസമ്മേളനത്തിനിടയില് തൊഗാഡിയ അതി വൈകാരികമായിട്ടായിരുന്നു സംസാരം. ഇടയ്ക്കുവച്ച് വിങ്ങിപൊട്ടുകയും ചെയ്തു. “ഞാന് ഗുജറാത്തിലും രാജസ്ഥാനിലുമുള്ള എന്റെ എല്ലാ അഭിഭാഷകരേയും ബന്ധപ്പെട്ടു. കോടതി മുന്‍പാകെ കീഴടങ്ങണം എന്നാണ് അവരെന്നോട് ആവശ്യപ്പെട്ടത്. അതിനാല് ഞാന് ജയ്പൂരിലെ വിമാനത്താവളത്തിലേക്ക് തിരിച്ചു. വഴിയില് കോതര്‍പൂരില് വച്ച് ഞാന് വീഴുകയായിരുന്നു. പൊലീസില് നിന്നും രക്ഷപ്പെടുവാനായി ഒരു ഷോള് കൊണ്ട് മുഖം മറച്ചു എന്നതൊഴിച്ചാല്.\n” ഞാൻ രക്ഷപ്പെടുകയല്ല, എനിക്ക് രാജസ്ഥാനിലെയോ ഗുജറാത്തിലെയോ പൊലീസിനെ കുറിച്ച് പരാതിയില്ല. ഞാനൊരു ക്രിമിനൽ അല്ല. ഒരു തെറ്റും ചെയ്തിട്ടില്ല. രാഷ്ട്രീയ സമ്മർദ്ദത്തിന് വഴങ്ങരുതെന്ന അഭ്യർത്ഥനയാണ് എനിക്ക് ഗുജറാത്ത് ക്രൈംബ്രാഞ്ചിനോട് ഉളളത്.\nതിങ്കളാഴ്ച ദുരൂഹമായ സാഹചര്യത്തിൽ കോതാർപൂരിൽ അഹമ്മദാബാദ് വിമാനത്താവളത്തിന് സമീപം തൊഗാഡിയയെ കണ്ടെത്തുകയായിരുന്നു. അദ്ദേഹത്തെ ഷാഹിബാഹിലെ സ്വകാര്യ ആശുപത്രിയിൽ “അർധ ബോധാവസ്ഥ”യിലാണ് പ്രവേശിപ്പിച്ചത്. അദ്ദേഹത്തിന് ഹൈപ്പോഗ്ലൈസീമിയ കാരണമാണ് ഇത് സംഭവിച്ചതെന്ന് ഡോക്ടർമാർ പറഞ്ഞു.\nതൊഗാഡിയയെ കാണാനില്ല എന്ന് പൊലീസ് അറിയച്ചതോടെ തിങ്കളാഴ്ച മുതൽ വിഎച്ച്പി പ്രവർത്തകർ പ്രതിഷേധവുമായി രംഗത്തെത്തിയിരുന്നു. പൊലീസ് അറസ്റ്റ് ചെയ്ത് കൊണ്ടുപോയി എന്നത് ഉൾപ്പടെയുളള ആരോപണങ്ങൾ വിഎച്ച്പി ഉന്നയിച്ചു.\nവിഎച്ച്പി പ്രവർത്തകർ അഹമ്മദാബാദ്, സൂറത്ത്, രാജ്കോട്ട്, ഭുജ് എന്നിവിടങ്ങളിൽ ദേശീയപാത ഉപരോധിക്കുകയും ബസ്സുകൾക്ക് നേരെയും മറ്റും ആക്രമമഴിച്ചുവിടുകയും ചെയ്തു. അക്രമസംഭവത്തില് പങ്കെടുത്ത ഡസന് കണക്കിന് വിഎച്ച്പി പ്രവര്‍ത്തകരെ പൊലീസ് കസ്റ്റഡിയിലെടുത്തിട്ടുണ്ട്.\nWeb Title: Pravin togadia vhp rajasthan police guajrat arrest encounter


Kollam Uthra Muder Case: Key evidence against Sooraj Is out | ഉത്ര വധം; ഒടുവില് ആ നിര്‍ണായക തെളിവും പുറത്ത്, സൂരജ് ഇനി പുറംലോകം കാണില്ല; കുരുക്കു മുറുകുന്നു - Malayalam Oneindia\nPublished: June 12 2020, 11:46 [IST]\nകൊല്ലം: അഞ്ചലില് ഭാര്യയെ പാമ്പിനെ കൊണ്ട് കടിപ്പിച്ച് കൊലപ്പെടുത്തിയ സംഭവം സമൂഹ മനസാക്ഷിയെ ഞെട്ടിച്ച ഒന്നായിരുന്നു. കൊല്ലപ്പെട്ട ഉത്രയുടെ ഭര്‍ത്താവ് സൂരജും ഭര്‍തൃപിതാവ് സുരേന്ദ്രന്, പാമ്പിനെ നല്‍കിയ സുരേഷ് എന്നിവര് ഇപ്പോള് പൊലീസ് കസ്റ്റഡിയിലാണ്. സൂരജിന്റെ മാതാവ് രേണുകയേയും സഹോദരി സന്ധ്യയേയും ഒന്നിലേറെ തവണ പോലീസ് ചോദ്യം ചെയ്തിട്ടുണ്ട്. മൊഴികളില് വൈരുദ്ധ്യം നിലനില്‍ക്കുന്നതിനാല് ഇരുവരേയും വീണ്ടും ചോദ്യം ചെയ്യാന് വിളിപ്പിച്ചേക്കുമെന്നാണ് സൂചന.\nഇതിനിടെ മരണ ദിവസം ഉത്ര ധരിച്ചിരുന്ന വസ്ത്രം ഉള്‍പ്പടെ വിശദ പരിശോധനക്ക് വിധേയമാക്കാന് പോലീസ് കഴിഞ്ഞ ദിവസം തീരുമാനിച്ചിരുന്നു. എന്നാല് ഇപ്പോഴിതാ സൂരജിനെതിരെ നിര്‍ണായക തെളിവുകള് പുറത്തുവന്നിരിക്കുന്നു. ഉത്രയ്ക്ക് ആദ്യം അണിലിയുടെ കടിയേറ്റ സമയത്ത് ചികിത്സിച്ച ഡോക്ടറുടെ മൊഴിയാണ് ഇപ്പോള് പുറത്തുവന്നിരിക്കുന്നത്.\nഉത്രയെ അണലിയുടെ കടിയേറ്റ് ചികിത്സക്കായെത്തിയപ്പോള് അസ്വഭാവികത തോന്നിയെന്ന് ചികിത്സിച്ച ഡോക്ടര്‍മാര് അന്വേഷണ സംഘത്തിന് മൊഴിനല്‍കി. തിരുവല്ലയിലെ ആശുപത്രിയില് ഇന്നലെത്തിയ ക്രൈം ബ്രഞ്ച് സംഘമാണ് ഡോക്ടര്‍മാരുടെ മൊഴിരേഖപ്പെടുത്തിയത്. വീടിന് പുറത്ത് നിന്ന് കടിയേറ്റെന്നാണ് വീട്ടുകാര് ആശുപത്രിയില് പറഞ്ഞത്. സ്വഭാവികമായി അണലി കാലിന്റെ മുകളിലേക്ക് കടിക്കില്ല.\nഎന്നാല് ആശുപത്രിയില് എത്തിച്ച ഉത്രയ്ക്ക് കടിയേറ്റത്, കാലിന്റെ ചിരട്ട ഭാഗത്തിന് മുകളിലും മുട്ടിന് താഴെയുമാണ്. ആഴത്തിലായിരുന്നു കടിയേറ്റത്. ഇത് സംശയത്തിനിടയാക്കി. നാല് ഡോക്ടര്‍മാണ് ഇന്നലെ പൊലീസിന് മൊഴി നല്‍കിയത്. ഇതോടെ സൂരജ് അണലിയെ കൊണ്ട് ഉത്രയെ കടിപ്പിച്ചുവെന്നതിന് നിര്‍ണായക തെളിവായി. ഇതുകൂടാതെ അടൂരിലെ ഫെഡറല് ബാങ്കിന്റെ ശാഖയിലും പൊലീസ് തെളിവെടുപ്പ് നടത്തി.\nഇതിനിടെ, ഉത്ര പാമ്പിന്റെ കടിയേല്‍ക്കുമ്പോള് ധരിച്ച വസ്ത്രം പരിശോധനയ്ക്കയച്ചു. കൊല്ലം അഞ്ചലിലെ വീട്ടില് വെച്ച് മൂര്‍ഖന് പാമ്പിന്റെ കടിയേറ്റ് മരിക്കുന്ന ദിവസം ഉത്ര ധരിച്ചിരുന്ന വസ്ത്രമാണ് പരിശോധനയ്ക്ക് വിധേയമാക്കുന്നത്. പാമ്പിന്റെ ശരീര അവശിഷ്ടങ്ങളുടെ സാന്നിധ്യം കണ്ടെത്തുന്നതിന് വേണ്ടിയാണ് പരിശോധന. ശാസ്ത്രീയ പരിശോധനകള്‍ക്കായി വസ്ത്രങ്ങള് ഇന്നലെ തിരുവനന്തപുരം രാജീവ് ഗാന്ധി സെന്റര് ഫോര് ബയോടെക്‌നോളജിയിലേക്ക് അയച്ചു.\nഉത്രയുടെ വസ്ത്രങ്ങളിലും പാമ്പിന്റെ ശരീര സാമ്പിളുകള് ഉണ്ടാവുമെന്നാണ് അന്വേഷണ സംഘത്തിന്റെ നിഗമനം. പ്ലാസ്റ്റിക് ടിന്നില് കൊണ്ടുവന്ന പാമ്പിനെ ഉറങ്ങിക്കിടക്കുന്ന ഉത്രയുടെ ശരീരത്തിലേക്ക് സൂരജ് തുറന്നു വിടുകയായിരുന്നു. ശരീരിത്തിലൂടെ ഇഴഞ്ഞ പാമ്പ് ഉത്രയുടെ ഇടതു കൈത്തണ്ടയില് കൊത്തുകയായിരുന്നു.\nകുരുക്ക് മുറുക്കാന് വനം വകുപ്പും\nഅതേസമയം, ഉത്ര വധക്കേസില് സൂരജിനും പാമ്പു പിടുത്തക്കാരന് ചാവര്‍ക്കാട് സുരേഷിനും എതിരെ കുറ്റപത്രം തയ്യാറാക്കാന് വനംവകുപ്പും തീരുമാനിച്ചിട്ടുണ്ട്. ഇരുവരേയും ചോദ്യം ചെയ്യാനും തെളിവെടുപ്പിനുമായി കസ്റ്റഡിയില് വാങ്ങാനും ഫോറസ്റ്റ് റേഞ്ച് ഓഫീസര് തിങ്കളാഴ്ച കോടതിയില് അപേക്ഷ സമര്‍പ്പിക്കും.\nകേസില് സൂരജിനെ കുടുക്കാന് നിര്‍ണായകമായത് ഉത്രയുടെ അയല്‍വാസിയായ വേണുവിന് തോന്നിയ സംശയമാണ്. ഉത്ര പാമ്പ് കടിയേറ്റ് മരിച്ചപ്പോള് വീട്ടുകാര്‍ക്കോ ബന്ധുക്കള്‍ക്കോ വലിയ സംശയങ്ങളൊന്നും തോന്നിയിരുന്നില്ല. എന്നാല് അയല്‍വാസിയും പൊതുപ്രവര്‍ത്തകനുമായ വേണു ഉത്രയുടെ വീടുമായി അടുത്ത ബന്ധം പുലര്‍ത്തിയിരുന്നയാളാണ്.\nവേണുവിന്റെ ഇടപെടല് എല്ലാം മാറ്റി മറിക്കുകയായിരുന്നു. ഉത്രയുടെ മരണവിവരം അഞ്ചല് പോലീസില് ആദ്യം അറിയിക്കാന് പിതാവ് വിജയസേനനും സഹോദരന് വിഷു വിജയനും പോലീസ് സ്റ്റേഷനിലേക്ക് പോകുന്നതിന് മുമ്പ് വേണുവുമായി സംസാരിച്ചിരുന്നു. തന്റെ സംശയങ്ങള് ഇവരെ അറിയിക്കുകയും ചെയ്തിരുന്നു.\nkollam snake crime police crime branch കൊലപാതകം പൊലീസ് പാമ്പ്\nKollam Uthra Muder Case: Key evidence against Sooraj Is out


ആർ.എസ്.എസ്. കൂത്തുപറമ്പ് കാര്യാലയത്തിനും ശ്രീനാരായണമന്ദിരത്തിനും നേരേ അക്രമം | Koothuparamba| attack on rss office| Koothuparampu\nആർ.എസ്.എസ്. കൂത്തുപറമ്പ് കാര്യാലയത്തിനും ശ്രീനാരായണമന്ദിരത്തിനും നേരേ അക്രമം\nNov 8, 2017, 09:14 AM IST\nസ്റ്റീല്‍ബോംബെറിഞ്ഞു. ജനല്‍ച്ചില്ലുകള് തകര്‍ത്തു. ശ്രീനാരായണഗുരുവിന്റെ ചിത്രം നശിപ്പിച്ചു\nകൂത്തുപറമ്പ്: തൊക്കിലങ്ങാടിയില് കൂത്തുപറമ്പ് എച്ച്.എസ്.എസിന് സമീപത്തെ ആര്.എസ്.എസ്. കൂത്തുപറമ്പ് കാര്യാലയത്തിനും ശ്രീനാരായണമന്ദിരത്തിനും നേരേ അക്രമം. ചൊവ്വാഴ്ച വൈകീട്ട് 4.30-ഓടെയാണ് സംഭവം. ആയുധങ്ങളുമായെത്തിയ ഒരുസംഘമാണ് അക്രമം നടത്തിയതെന്ന് ആര്.എസ്.എസ്. നേതൃത്വം പറഞ്ഞു. ഇവര് സി.പി.എം. പ്രവര്‍ത്തകരാണെന്നും നേതൃത്വം ആരോപിച്ചു.\nഅക്രമസമയം കാര്യാലയത്തിലുണ്ടായിരുന്ന രണ്ട് ആര്.എസ്.എസ്. പ്രവര്‍ത്തകര് അക്രമിസംഘത്തെ കണ്ട് കാര്യാലയത്തിന്റെ മുന്‍വശത്തെ വാതിലടച്ച് പിന്‍വശത്തുകൂടി രക്ഷപ്പെടുകയായിരുന്നു. തുടര്‍ന്ന് മുന്‍വശത്തെ ജനല്‍ച്ചില്ലുകള് പൂര്‍ണമായും അടിച്ചുതകര്‍ത്തു.\nസമീപത്തായി പ്രവര്‍ത്തിക്കുന്ന ശ്രീനാരായണസേവാസമിതിയുടെ മന്ദിരത്തിനുനേരേ തുടര്‍ന്നാണ് അക്രമമുണ്ടായത്. വാതില് തകര്‍ത്ത് അകത്തുകടന്ന സംഘം ശ്രീനാരായണഗുരുവിന്റെ ചില്ലിട്ടുവെച്ച വലിയ ചിത്രം അടിച്ചുതകര്‍ത്തു. ചുവരില് തൂക്കിയിട്ടിരുന്ന ദൈവചിത്രങ്ങളും നശിപ്പിച്ചു. സ്വാമിമാര് ഭജനപാടുമ്പോള് ഉപയോഗിക്കുന്ന മൈക്കും നശിപ്പിച്ചു. തുടര്‍ന്ന് അക്രമിസംഘം ദൂരെ നിര്‍ത്തിയിട്ടിരുന്ന വാഹനത്തില് രക്ഷപ്പെടുകയായിരുന്നെന്നും ആര്.എസ്.എസ്. നേതൃത്വം പറഞ്ഞു.\nതലശ്ശേരി ഡിവൈ.എസ്.പി. പ്രിന്‍സ് എബ്രഹാം, സി.ഐ. പ്രദീപന് കണ്ണിപൊയില്, എസ്.ഐ. കെ.വി.നിഷിത്ത് തുടങ്ങിയവരുടെ നേതൃത്വത്തിലുള്ള പോലീസ് പരിശോധന നടത്തി. സ്ഥലത്ത് പോലീസ് ക്യാമ്പ് ചെയ്യുന്നുണ്ട്.\nഅക്രമവിവരമറിഞ്ഞ് ആര്.എസ്.എസ്. വിഭാഗ് കാര്യവാഹക് വി.ശശിധരന്, ജില്ലാ കാര്യവാഹക് കെ.പ്രമോദ്, ബി.ജെ.പി. ജില്ലാ പ്രസിഡന്റ് പി.സത്യപ്രകാശ്, യുവമോര്‍ച്ച സംസ്ഥാന വൈസ് പ്രസിഡന്റ് ബിജു ഏളക്കുഴി തുടങ്ങിയ നേതാക്കള് സ്ഥലത്തെത്തി. തൊക്കിലങ്ങാടി കേന്ദ്രീകരിച്ച് പ്രതിഷേധപ്രകടനം നടന്നു. പി.ജ്യോതിബാബു, സി.കെ.സുരേഷ് ബാബു തുടങ്ങിയവര് നേതൃത്വം നല്‍കി.\nശ്രീനാരായണമന്ദിരത്തിനുനേരേയുണ്ടായ അക്രമത്തില് പ്രതിഷേധിച്ച് ശ്രീനാരായണസേവാസമിതി പ്രവര്‍ത്തകര് തൊക്കിലങ്ങാടിയില് പ്രകടനം നടത്തി. പി.എം.പ്രദീപന്, വിനീഷ് മാറോളി തുടങ്ങിയവര് നേതൃത്വം നല്‍കി.\nകൂത്തുപറമ്പ്: ആര്.എസ്.എസ്. കൂത്തുപറമ്പ് കാര്യാലയത്തിനുനേരേയുണ്ടായ അക്രമത്തില് പ്രതിഷേധിച്ച് കൂത്തുപറമ്പ് നഗരസഭയില് ബുധനാഴ്ച രാവിലെ ആറ്ുമുതല് വൈകീട്ട് ആറുവരെ സംഘപരിവാര് സംഘടനകള് ഹര്‍ത്താല് നടത്തും. വാഹനങ്ങളെ ഹര്‍ത്താലില്‍നിന്നൊഴിവാക്കി.\nസിമന്റ് കയറ്റിയ ലോറി മറിഞ്ഞ് ഡ്രൈവർക്ക് പരിക്ക്\nജനവാസകേന്ദ്രത്തില് ശ്മശാനം; നാട്ടുകാര് പ്രക്ഷോഭത്തിനൊരുങ്ങുന്നു\nധനകാര്യസ്ഥാപനത്തിലെത്തിയ പോലീസ് സംഘത്തിനുനേരേ അക്രമം\nഉറൂസെ ഉപ്പാവ: വിശിഷ്ടാതിഥികളെ ആനയിച്ച് ഘോഷയാത്ര


കര്‍ഷക നാണ്യവിളകള് മൂല്യവര്‍ധിത ഉല്‍പ്പന്നങ്ങളാക്കി മാറ്റും : മന്ത്രി – PRD Live\nHome /ജില്ലാ വാർത്തകൾ/ഇടുക്കി/കര്‍ഷക നാണ്യവിളകള് മൂല്യവര്‍ധിത ഉല്‍പ്പന്നങ്ങളാക്കി മാറ്റും : മന്ത്രി\nകര്‍ഷക നാണ്യവിളകള് മൂല്യവര്‍ധിത ഉല്‍പ്പന്നങ്ങളാക്കി മാറ്റാനുള്ള നടപടികള് സ്വീകരിക്കുമെന്ന് ഭക്ഷ്യ പൊതു വിതരണ വകുപ്പ് മന്ത്രി ജി. ആര് അനില്. തൂക്കുപാലത്ത് സംഘടിപ്പിച്ച ഏലയ്ക്ക വിതരണം ചെയ്യുന്ന വാഹനങ്ങളുടെ ഫ്‌ലാഗ് ഓഫ് കര്‍മം നിര്‍വഹിച്ചു സംസാരിക്കുകയായിരുന്നു അദ്ദേഹം. ഓണക്കിറ്റില് ഏലയ്ക്ക ഉള്‍പ്പെടുത്തിയത് കര്‍ഷകര്‍ക്ക് ആശ്വാസമാകും. അതോടൊപ്പം പ്രാദേശികമായ ഇത്തരം തനത് ഉത്പന്നങ്ങള് ശേഖരിക്കുകയും കിറ്റില് ഉള്‍പ്പെടുത്താന് സാധിക്കുന്നവയുടെ സാധ്യത പരിശോധിക്കുകയും ചെയ്യുമെന്ന് മന്ത്രി പറഞ്ഞു.\nനാടിന്റെ പൊതുവായ ആവശ്യങ്ങള്‍ക്ക് അനുസരിച്ചു ജന സ്വീകാര്യതയുള്ള നടപടികളാണ് സംസ്ഥാന സര്‍ക്കാര് സ്വീകരിച്ചിരിക്കുന്നത്. കര്‍ഷകര്‍ക്ക് അനുകൂലമായ നിലപാടുകളാണ് സര്‍ക്കാര് എടുത്തിട്ടുള്ളത്. കോവിഡിന്റെ പശ്ചാത്തലത്തില് ജനങ്ങളുടെ ഒപ്പം നില്‍ക്കുന്ന സര്‍ക്കാരാണിതെന്നും മന്ത്രി പറഞ്ഞു.\n16 ഇനം വിഭവങ്ങളാണ് ഓണക്കിറ്റില് ഉള്‍പ്പെടുത്തിയിരിക്കുന്നത്. ഇത്രയും വസ്തുക്കളുടെ ഗുണമേന്മയും കൃത്യതയും പരിശോധിച്ച് സമയോചിതമായി നല്‍കുന്നതില് മന്ത്രിയും വകുപ്പും കാണിക്കുന്ന താല്പര്യം അഭിനന്ദനാര്‍ഹമാണെന്ന് ജലവിഭവ വകുപ്പ് മന്ത്രി റോഷി അഗസ്റ്റിന്. കേരളത്തിലെ 44 സംഭരണ കേന്ദ്രങ്ങളില് ഏലയ്ക്ക കൃത്യമായി എത്തിക്കുന്നതിന് ബാങ്ക് കാണിച്ച സന്നദ്ധതയെ അഭിനന്ദിക്കുന്നുവെന്നും മന്ത്രി പറഞ്ഞു.\nമന്ത്രി ജി ആര് അനില്, മന്ത്രി റോഷി അഗസ്റ്റിന് എന്നിവര് ചേര്‍ന്ന് ഏലയ്ക്ക വിതരണം ചെയ്യുന്ന വാഹനങ്ങളുടെ ഫ്‌ലാഗ് ഓഫ് കര്‍മം നിര്‍വഹിച്ചു.\nസംസ്ഥാന സര്‍ക്കാര് ഓണക്കിറ്റില് നല്‍കാന് ഇടുക്കിയില് നിന്നുമെടുക്കുന്ന ഏലയ്ക്കയില് പത്ത് ജില്ലയിലേക്കുള്ള ഏലയ്ക്ക നല്‍കുന്നത് പട്ടം കോളനി സര്‍വീസ് സഹകരണ ബാങ്കാണ്.\nപരിപാടിയില് എം.എം മണി എംഎല്‍എ അധ്യക്ഷത വഹിച്ചു. ജില്ലാ പഞ്ചായത്ത് പ്രസിഡന്റ് ജിജി കെ ഫിലിപ്പ്, ത്രിതല പഞ്ചായത്ത് പ്രതിനിധികളായ കെടി കുഞ്ഞ്, വിന്‍സി വാവച്ചന്, സജ്ന ബഷീര്, സതി അനില് കുമാര്, പട്ടം കോളനി സഹകരണ ബാങ്ക് പ്രസിഡന്റ് ജി. ഗോപാല കൃഷ്ണന്, സഹകരണ ബാങ്ക് പ്രതിനിധികള്, വിവിധ രാഷ്ട്രീയ സാമൂഹിക നേതാക്കള് തുടങ്ങിയവര് പങ്കെടുത്തു.


-kannur-reservation-train | ജൂണ് ഒന്നു മുതല് ആരംഭിക്കുന്നതും നിലവില് ഓടുന്നതിമായ ആറു ദീര്‍ഘദൂര ട്രെയിനുകള്‍ക്ക് പാലക്കാട് ഡിവിഷനില് നാലു കേന്ദ്രങ്ങളില് കൂടി റിസര്‍വേഷന് തുടങ്ങി - Malayalivartha.com Widgets Magazine\n26 MAY 2020 02:20 PM IST\nനിലവില് ഓടുന്നതും ജൂണ് ഒന്നു മുതല് ആരംഭിക്കുന്നതുമായ ആറു ദീര്‍ഘദൂര ട്രെയിനുകള്‍ക്ക് പാലക്കാട് ഡിവിഷനില് നാലു കേന്ദ്രങ്ങളില്‍കൂടി റിസര്‍വേഷന് തുടങ്ങി. പാലക്കാട് ജങ്ഷന്, തിരൂര്, കണ്ണൂര്, കാസര്‍ക്കോട് എന്നിവിടങ്ങളിലാണ് സൗകര്യം ഒരുക്കിയത്. കോഴിക്കോട്, മംഗളൂരു ജങ്ഷന് എന്നിവിടങ്ങളില് നേരത്തെ തന്നെ റിസര്‍വേഷന് തുടങ്ങിയിരുന്നു.\nമുംബൈ, ഡല്‍ഹി നഗരങ്ങളിലേക്കുള്ള നേത്രാവതി, മംഗള, തുരന്തോ, രാജധാനി വണ്ടികള്‍ക്കും കേരളത്തിനകത്ത് ഓടുന്ന രണ്ട് ജനശതാബ്ദികള്‍ക്കുമാണ് ടിക്കറ്റ് റിസര്‍വ്വ് ചെയ്യാന് സൗകര്യം . രാജധാനിമാത്രമാണ് ഇപ്പോള് ഓടിക്കുന്നത്.\nമറ്റു അഞ്ച് ട്രെയിനുകള് ജൂണ് ഒന്നിന് തുടങ്ങും. കേരളത്തില്‍നിന്നുള്ള ട്രെയിനുകളെല്ലാം കൊങ്കണ് വഴിയാണ്. രാവിലെ എട്ടു മുതല് രാത്രി എട്ടുവരെയാണ് റിസര്‍വേഷന് കേന്ദ്രത്തിന്റെ പ്രവര്‍ത്തനം. ഇവിടെ റീഫണ്ട് ലഭ്യമാവില്ല. കേരളത്തില്‍നിന്നുള്ള രാജധാനിയടക്കം ഇപ്പോള് രാജ്യമാകെ 30 ട്രെയിനുകളാണ് ഓടുന്നത്. ജൂണ് ഒന്നുമുതല് 100 ട്രെയിനുകള് കൂടി ഓടിക്കുമെന്ന് റെയില്‍വേ അറിയിച്ചിട്ടുണ്ട്.\nപ്രവാസികൾ മടങ്ങുന്നു ; കേരളത്തിൽ നിന്ന് യു എ ഇയിലേക്ക്..പിസിആർ ടെസ്റ്റ് സർട്ടിഫിക്കറ്റ് ഹാജരാക്കണം; കേരളത്തിൽ നിന്ന് എയർ ഇന്ത്യ എക്സ്പ്രസിന്‍റെ മൂന്നു വിമാനങ്ങളാണ് യു.എ.ഇയിലെത്തുക, യു.എ.ഇ വിമാനങ്ങളിലു (13 minutes ago)\nഞാനും എന്റെ ഭര്‍ത്താവും ഒരേ ഫീല്‍ഡിലാണ് ജോലി ചെയ്യുന്നത്... എങ്ങനെ ജീവിക്കും... ദൈവ ഭാഗ്യത്തിന് എനിക്ക് ഒരു വഴി കിട്ടി! ലോക്ക് ഡൗൺ ആയതോടെ അവസ്ഥ കഷ്ടമാൻ... തുറന്ന് പറഞ്ഞ് മഞ്ജു സതീശൻ (30 minutes ago)\nഎന്.ഐ.എ പഴയ എന്.ഐ.എ അല്ല: നിയമഭേദഗതിയിലൂടെ കരുത്തരായി; ഇനി ഇപ്പോള് പ്രതികള് വിദേശത്താണെങ്കിലും അവിടെയെത്തി പൊക്കും; സ്വര്‍ണക്കടത്ത് കേസില് എന്.ഐ.എ വിദേശത്തേക്ക് പോകും (32 minutes ago)\nസൗദിയിൽ ആളുകൾ കൂട്ടത്തോടെ താമസിക്കുന്നതിന് വിലക്ക് വരുന്നു; ലംഘിക്കുന്നവര്‍ക്ക് ശിക്ഷയെന്ന് മുനിസിപ്പൽ-ഗ്രാമകാര്യ മന്ത്രാലയം (34 minutes ago)\nപത്തനംതിട്ടയില് എം.പിയും എം.എല്.എയും ക്വാറന്റീനില്; കനത്ത ജാഗ്രത ; ട്രിപ്പിള് ലോക്ഡൗണിലേക്ക് പോകാനും ആലോചന (37 minutes ago)


അലനും താഹയും ചെയ്ത തെറ്റ് എന്താണെന്ന് ഇനിയെങ്കിലും മുഖ്യമന്ത്രി സമൂഹത്തോട് പറയണം: മുഖ്യമന്ത്രിക്ക് പ്രതിപക്ഷ നേതാവിന്‍റെ തുറന്ന കത്ത് – Jaihind TV\nഅലനും താഹയും ചെയ്ത തെറ്റ് എന്താണെന്ന് ഇനിയെങ്കിലും മുഖ്യമന്ത്രി സമൂഹത്തോട് പറയണം: മുഖ്യമന്ത്രിക്ക് പ്രതിപക്ഷ നേതാവിന്‍റെ തുറന്ന കത്ത്\nതിരുവനന്തപുരം: പന്തീരാങ്കാവില് അലന്, താഹ എന്നീ വിദ്യാര്‍ത്ഥികളെ യു.എ.പി.എ ചുമത്തി അറസ്റ്റു ചെയ്ത് എന്.ഐ.എയെ ഏല്പിക്കാന് ഈ കുട്ടികള് ചെയ്ത തെറ്റ് എന്താണെന്ന് മുഖ്യമന്ത്രി ഇനിയെങ്കിലും വ്യക്തമാക്കണമെന്ന് പ്രതിപക്ഷ നേതാവ് രമേശ് ചെന്നിത്തല മുഖ്യമന്ത്രിക്ക് നല്‍കിയ തുറന്ന കത്തില് ആവശ്യപ്പെട്ടു.\nകഴിഞ്ഞ ദിവസം താന് അലന്റെയും താഹയുടെയും വീടുകള് സന്ദര്‍ശിച്ചിരുന്നു. ഭരണകൂട ഭീകരതയുടെ ഇരകളാണ് ഈ കുട്ടികള് എന്നാണ് അടിയുറച്ച സി.പി.എമ്മുകാരായ ആ കുടുംബങ്ങള് വിശ്വസിക്കുന്നത്. ഈ കുട്ടികള് മാവോയിസ്റ്റുകള് തന്നെയാണെന്ന് പറഞ്ഞ് ക്രൂരമായി ചിരിക്കുകയാണ് മുഖ്യമന്ത്രി ചെയ്യുന്നത്. അതേ സമയം ഇവര് മാവോയിസ്റ്റുകളാണെന്ന് പറയാനാവില്ലെന്നും ഇവര് ഇപ്പോഴും സി.പി.എം അംഗങ്ങളാണെന്നുമാണ് സി.പി.എം കോഴിക്കോട് ജില്ലാ സെക്രട്ടറി പി.മോഹനന് പറഞ്ഞത്. ഇതിലേതാണ് ശരിയെന്ന് മുഖ്യമന്ത്രി വെളിപ്പെടുത്തണം.\nആരെയും തീവ്രവാദിയായി മുദ്രകുത്താന് കഴിയുമാറ് കേന്ദ്രത്തിലെ ബി.ജെ.പി സര്‍ക്കാര് കൊണ്ടു വന്ന യു.എ.പി.എ ഭേദഗതിയാണ് പിണറായി വിജയന് എടുത്ത് പ്രയോഗിച്ചിരിക്കുന്നതെന്നും രമേശ് ചെന്നിത്തല കത്തില് ചൂണ്ടിക്കാട്ടുന്നു. താങ്കളുടെ തന്നെ പാര്‍ട്ടി അംഗങ്ങളായ ഈ കുട്ടികളെ അനന്തകാലം കാരാഗൃഹത്തില് അടയ്ക്കാന് തക്കവണ്ണം എന്ത് കുറ്റമാണ് അവര് ചെയ്തത് എന്ന് വ്യക്തമാക്കാന് മുഖ്യമന്ത്രി എന്ന നിലയില് താങ്കള്‍ക്ക് ബാധ്യത ഉണ്ട്. അതില് നിന്ന് ഒളിച്ചോടുന്നത് ജനങ്ങളില് നിന്ന് ഒളിച്ചോടുന്നതിന് തുല്യമാണെന്ന് മുഖ്യമന്ത്രിയെ രമേശ് ചെന്നിത്തല കത്തില് ഓര്‍മ്മപ്പെടുത്തി.\nപ്രതിപക്ഷ നേതാവിന്‍റെ കത്തിന്‍റെ പൂര്‍ണ്ണരൂപം വായിക്കാം..:\nഎത്ര ക്രൂരമായിട്ടാണ് അങ്ങ് ഈ കുട്ടികളെപ്പറ്റി വിധി പ്രസ്താവന നടത്തിയത്. ഈ രണ്ട് ചെറുപ്പക്കാരും മാവോയിസ്റ്റുകളാണെന്ന് പറഞ്ഞ് അങ്ങ് ചിരിക്കുന്ന ദൃശ്യം ടെലിവിഷന് ചാനലുകളില് കാണുമ്പോള് സാധാരണക്കാരുടെ മനസ് വേദനിക്കുകയാണ്. മാവോയിസ്റ്റുകളാണെന്നതിന്റെ പരിശോധന മുഴുവന് പൂര്‍ത്തിയായെന്നാണ് അങ്ങ് പറയുന്നത്. ഇവര് ആട്ടിന്‍കുട്ടികളല്ലെന്നും ചായ കുടിക്കാന് പോയവരല്ലെന്നും അങ്ങ് പറയുന്നു. അതേ സമയം അങ്ങയുടെ പാര്‍ട്ടിയുടെ കോഴിക്കോട് ജില്ലാ സെക്രട്ടറി പി മോഹനന് ഇവരെ മാവോയിസ്റ്റുകളെന്ന് പറയാന് കഴിയില്ലെന്നാണ് പറഞ്ഞത്. ഇവര് ഇപ്പോഴും സി.പി.എം അംഗങ്ങളാണെന്നും അദ്ദേഹം പറഞ്ഞു. യു.എ.പി.എ ചുമത്തിയത് അംഗീകരിക്കാന് കഴിയില്ലെന്നാണ് മോഹനന് പറഞ്ഞത്. പൊലീസ് നല്‍കിയ വിവരങ്ങളാണ് മുഖ്യമന്ത്രി പറയുന്നതെന്നും മോഹനന് പറയുകയുണ്ടായി. എന്നാല് ഇവര് എസ്.എഫ്.ഐയുടെ മറവില് മാവോയിസം പ്രചരിപ്പിച്ചു എന്നാണ് പി.ജയരാജനെപ്പോലുള്ള സി.പി.എം നേതാക്കള് ആവര്‍ത്തിക്കുന്നത്. സി.പി.എമ്മിനുള്ളില് തന്നെ ഇക്കാര്യത്തില് ആശയക്കുഴപ്പം നിലനില്‍ക്കുന്നുണ്ടെന്നാണ് മനസിലാവുന്നത്. അപ്പോള് ആരു പറയുന്നതാണ് ശരി? ഈ നിലയക്ക് യാഥാര്‍ത്ഥ്യം എന്താണെന്ന് വെളിപ്പെടുത്താനുള്ള ബാദ്ധ്യത താങ്ങള്‍ക്കുണ്ടെന്ന് ഞാന് ഓര്‍മ്മപ്പെടുത്തുന്നു.\nതാങ്കളും സി പി എം സംസ്ഥാന നേതൃത്വവും മാവോയിസ്റ്റുകളെന്നും, കോഴിക്കോട് ജില്ലാ സെക്രട്ടറി പി മോഹനനന് സി പി എം അംഗങ്ങളെന്നും പറയുന്ന അലന്, താഹ എന്നീ രണ്ട് ചെറുപ്പക്കാരെ എന്തിനാണ് യു എ പി എ ചുമത്തി അറസ്റ്റ് ചെയത് ജയിലിലാക്കിയത് എന്ന് അങ്ങ് കേരളീയ സമൂഹത്തോട് വെളിപ്പെടുത്തണം. ഇവരെ മാവോയിസ്റ്റുകളെന്ന് മുദ്ര കുത്താന് എന്ത് തെളിവുകളാണ് ഉള്ളത് ?


യോഗവാസിഷ്ഠം നിത്യപാരായണം: 701 യോഗവാസിഷ്ഠം നിത്യപാരായണം ദിവസം 701\nയഥാ മയോപദിഷ്ടോഽസി യഥാ പശ്യസി ശാസ്ത്ര:\nയഥാനുഭവസി ശ്രേഷ്ഠമേകവാക്യം തഥാ കുരു (6.2/203/21)\nവസിഷ്ഠന് രാമനോട് പറഞ്ഞു: രാമാ, കേള്‍ക്കാന് യോഗ്യമായ കാര്യങ്ങള് എല്ലാം നീ കേട്ട് കഴിഞ്ഞു. “ഞാന് നിനക്ക് പറഞ്ഞുതന്ന കാര്യങ്ങളും നീ ശാസ്ത്രഗ്രന്ഥങ്ങളില് നിന്നും മനസ്സിലാക്കിയവയും ചേര്‍ത്ത് ഇനി നീയവയെ സമഗ്രമായി സ്വജീവിതത്തില് ചേര്‍ത്ത് അവയെ നിന്റെ നേരനുഭവമാക്കി മാറ്റിയാലും”\nഇനിയുമൊരിക്കല്‍ക്കൂടി ഞാന് നിനക്കായി പരം പൊരുള് സംബന്ധിച്ച സത്യം വെളിപ്പെടുത്താം. കണ്ണാടിയില് പ്രതിബിംബം കൂടുതല് തെളിഞ്ഞു കാണാന് അത് ഉരച്ചുതുടച്ചു മിനുക്കി തെളിയിച്ചെടുക്കണമല്ലോ. ഇഹലോകത്തിലെ വസ്തുക്കളെല്ലാം ഒരുവന്റെ അനുഭവതലങ്ങളുടെയും അവബോധത്തിന്റെയും പ്രതിഫലനങ്ങളാണ്. എല്ലാ ശബ്ദങ്ങളും ഒഴുക്കുവെള്ളമുണ്ടാക്കുന്ന ശബ്ദംപോലെയാണ്. ഇവിടെ കാണുന്നതെല്ലാം അനന്താവബോധത്തിന്റെ പ്രസ്ഫുരണങ്ങള് മാത്രമാണ്; ഭ്രമാത്മകദൃശ്യങ്ങളാണവ.\nഈ ലോകം ഒരു സ്വപ്നമെന്നതുപോലെ ഉല്‍പ്പന്നമായതാണ്. ജാഗ്രദ് എന്ന് പറയുന്ന അവസ്ഥ വാസ്തവത്തില് സ്വപ്നാവസ്ഥതന്നെയാണ്. അത് ബോധഭിന്നമല്ല. കാരണം ബോധം മാത്രമാണ് സത്യം. ലോകം വാസ്തവത്തില് നാമരൂപരഹിതമാകുന്നു.\nരാമാ, പറയൂ, ഈ ലോകം അതിന്റെ എല്ലാ സന്നാഹങ്ങളോടുംകൂടി ഈ സ്വപ്ന നഗരിയില് എങ്ങിനെയാണ് ദൃശ്യമായത്? ആരാണിത് മെനഞ്ഞെടുത്തത്? അതിന്റെ ശരിയായ സ്വഭാവമെന്ത്? എന്താണതിന്റെ ഉദ്ദേശം?\nരാമന് പറഞ്ഞു: ആത്മാവ്, അല്ലെങ്കില് അനന്തബോധം മാത്രമാണ് ഭൂമി, മലകള്, എന്നുവേണ്ട എല്ലാറ്റിന്റെയും സത്ത. ആത്മാവ്, ആകാശം പോലെയാണ്. നാമരൂപരഹിതം, ഉപാധിവീതം. ഇവയൊന്നും ഒരിക്കലും ആരാലും സൃഷ്ടിക്കപ്പെട്ടിട്ടില്ല. ബോധത്തിലെ മനസ്സെന്ന ഒരു ധാരണാവിശേഷത്തില് നിലകൊള്ളുന്ന സങ്കല്‍പ്പനങ്ങളായി മാത്രമേ ഇപ്പറഞ്ഞ എല്ലാത്തിനും നിലനില്‍പ്പുള്ളൂ.\nകാലം, ദൂരം, എന്നുവേണ്ട, എല്ലാമെല്ലാം ബോധത്തിന്റെ പ്രകടിതഭാവങ്ങളാണ്. പര്‍വ്വതനിരകളും അതുപോലെ ബോധമാകുന്നു. ഭൂമിയുടെ ദൃഢത, ജലത്തിന്റെ ദ്രവാവസ്ഥ മുതലായ നൈസര്‍ഗ്ഗികസ്വഭാവസവിശേഷതകള് ബോധം തന്നെയാണ്. എന്നാല് ഇപ്പറഞ്ഞ വസ്തുക്കള് ഒന്നും നിലനില്‍ക്കുന്നില്ല. സത്തായി ഉള്ളത് ബോധം മാത്രം.\nജലത്തിന്റെ ദ്രാവകാവസ്ഥയാണ് കടലില് അടിയൊഴുക്കും തിരമാലകളും ചുഴികളും ഉണ്ടാക്കുന്നത്. അതുപോലെ ബോധത്തിന്റെ അനന്ത സാദ്ധ്യതകളാണ് വൈവിദ്ധ്യമാര്‍ന്ന് പ്രകടമാകുന്നത്. ബോധത്തില് ദൃഢതയും ഉറപ്പും ധാരണകളായി ഉയര്‍ന്നുവരുമ്പോള് അവ മലകളും മറ്റുമാവുന്നു. അതുപോലെയാണ് മറ്റു വസ്തുക്കളും ‘ഉണ്ടാവുന്നത്’.\nഈ ‘പ്രക്രിയ’യില് ബോധത്തിന് മാറ്റങ്ങള് ഒന്നും ഉണ്ടാവുന്നില്ല. ‘ഞാന്’, ‘നീ’, എന്നീ ധാരണകള് ഉയര്‍ന്നുവരുന്നത് അഹൈതുകമാണ്. അനിച്ഛാപൂര്‍വ്വകമാണ്. അവയും ബോധം തന്നെയാണ്.\nമനസ്സ്, ബുദ്ധി, അഹംകാരം, പഞ്ചഭൂതങ്ങള്, ലോകമെന്ന ഈ കെട്ടുകാഴ്ച, എല്ലാമെല്ലാം അനന്തബോധത്തില് കാണപ്പെടുന്നു. അവയെല്ലാം അനന്തബോധത്തില് നിന്നും ഭിന്നമല്ല താനും. യാതൊന്നും സൃഷ്ടിക്കപ്പെട്ടിട്ടില്ല; യാതൊന്നും നഷ്ടമായിട്ടില്ല.\nPosted by Sukumarcanada at 8:10 AM


ഐഎസ്എല്ലില് ഹൈദരാബാദ് ഒഡിഷ പോരാട്ടം; നെഞ്ചിടിപ്പ് ബ്ലാസ്റ്റേഴ്‌സിന് - Malayalam MyKhel\nMUN VS IBB - പൂര്‍ത്തിയായി\n» ISL: ഹൈദരാബാദ് ഒഡിഷ പോരാട്ടം; നെഞ്ചിടിപ്പ് ബ്ലാസ്റ്റേഴ്‌സിന്\nUpdated: Wednesday, January 15, 2020, 11:24 [IST]\nഹൈദരാബാദ്: ഐഎസ്എല് ആറാം സീസണിലെ പ്ലേ ഓഫ് സാധ്യത തേടിയുള്ള ടീമുകളുടെ പോരാട്ടം അന്തിമ ഘട്ടത്തിലേക്ക് കടക്കുകയാണ്. അതുകൊണ്ടുതന്നെ ബുധനാഴ്ച ഹൈദരാബാദിനെ നേരിടുമ്പോള് ഒഡിഷയ്ക്ക് ജയം അനിവാര്യമാണ്. ഹൈദരാബാദിന്റെ മൈതാനത്ത് രാത്രി 7.30നാണ് മത്സരം. പ്ലേ ഓഫ് പ്രതീക്ഷകള് അസ്തമിച്ച ഹൈദരബാദ് തുടര്‍തോല്‍വികളിലെ ആഘാതം മറികടക്കാന് ഇറങ്ങുമ്പോള് പ്ലേ ഓഫിലെത്താനുള്ള ശ്രമത്തിലാണ് ഒഡിഷ.\nസീസണില് 12 മത്സരങ്ങള് കളിച്ച ഹൈദരാബാദിന് ഒരു ജയവും രണ്ട് സമനിലയുമാണ് ഇതുവരെ നേടാനായത്. കഴിഞ്ഞ മൂന്നു മത്സരങ്ങളിലും വമ്പന് തോല്‍വി ഏറ്റുവാങ്ങി. ആകെ അഞ്ച് പോയന്റ് മാത്രമുള്ള ടീം പരിശീലകനെ പുറത്താക്കിയശേഷമാണ് ഒഡിഷയ്‌ക്കെതിരെ ഇറങ്ങുന്നത്. സഹപരിശീലകന് മെഹ്‌റാജുദ്ദീന് വാദോയ്ക്ക് കീഴില് ഇറങ്ങുന്ന ടീമിന് പ്രതിരോധം കനപ്പിക്കുക മാത്രമാണ് മുന്നിലുള്ള വഴി. ശേഷിക്കുന്ന ആറ് മത്സരങ്ങള് അഭിമാനത്തിന്റേതാണെന്ന് വാദോ വ്യക്തമാക്കിക്കഴിഞ്ഞു.\nഒടുവിലത്തെ മൂന്നു കളകളും ജയിച്ചെത്തുന്ന ഒഡിഷയ്ക്ക് ഹൈദരാബാദിനെതിരെ ജയപ്രതീക്ഷയുണ്ട്. ജയം അവരെ പ്ലേ ഓഫിലേക്ക് കൂടുതല് അടുപ്പിക്കും. അഡ്രിയാന് സന്റാന സിസ്‌കോ ഹെര്‍ണാണ്ടസ് സഖ്യത്തിന്റെ ആക്രണം ഒഡിഷയ്ക്ക് പ്രതീക്ഷ നല്‍കുന്നു. സന്റാന ഏഴു ഗോളുകള് ഇതുവരെ നേടിക്കഴിഞ്ഞു. സിസ്‌കോ അഞ്ചു ഗോളുകളും. ഒഡിഷയുടെ മുന്നേറ്റവും ഹൈദരാബാദിന്റെ പ്രതിരോധവും തമ്മിലായിരിക്കും പ്രധാന പോരാട്ടം. ഒഡിഷ രണ്ട് ഗോള് മാര്‍ജിനിലെങ്കിലും ജയിക്കുമെന്നാണ് പ്രവചനം. ഒഡിഷയുടെ ജയം കേരള ബ്ലാസ്‌റ്റേഴ്‌സിന്റെ പ്ലേ ഓഫ് സാധ്യതകളെ ബാധിച്ചേക്കും. നാലാം സ്ഥാനത്തുള്ള ഒഡിഷയേക്കാള് നാല് പോയന്റ് പിറകില് ആറാം സ്ഥാനത്താണ് ബ്ലാസ്റ്റേഴ്‌സ്.\nRead more about: hyderabad isl odisha fc football ഐഎസ്എല് ഫുട്‌ബോള്\nStory first published: Wednesday, January 15, 2020, 11:19 [IST]


മോശം ചിത്രങ്ങളും വീഡിയോയും അയയ്ക്കും! കാര്‍ത്തിക്കിനെതിരെ ആരോപണങ്ങളുമായി ചിന്മയി! കാണൂ! | Chinmayi's revealation about Karthik - Malayalam Filmibeat\n» മോശം ചിത്രങ്ങളും വീഡിയോയും അയയ്ക്കും! കാര്‍ത്തിക്കിനെതിരെ ആരോപണങ്ങളുമായി ചിന്മയി! കാണൂ!\nPublished: Saturday, October 13, 2018, 15:46 [IST]\nമറ്റേതൊരു മേഖലയേയും പോലെ സിനിമാരംഗത്തും അത്ര നല്ല സമീപനമല്ല സ്ത്രീകളോടെന്നത് വീണ്ടും വ്യക്തമായിരിക്കുകയാണ്. ഹാര്‍വി വെയ്ന്‍സ്റ്റനെതിരെയുള്ള ആരോപണങ്ങളാണ് തുറന്നുപറച്ചിലുകള്‍ക്ക് വഴിയൊരുക്കിയത്. ഹോളിവുഡിന് പിന്നാലെ ബോളിവുഡും ഇതേറ്റുപിടിച്ചിരുന്നു. കൊച്ചിയിലേക്കുള്ള യാത്രയ്ക്കിടെ നടി ആക്രമിക്കപ്പെട്ട സംഭവത്തില് മലയാള സിനിമാലോകവും പ്രേക്ഷകരും ഒന്നടങ്കം നടുങ്ങിയിരുന്നു. ഇതിന് പിന്നാലെയായാണ് വനിതാ സംഘടന രൂപീകരിച്ചത്. ഡബ്ലുസിസിയുടെ പ്രവര്‍ത്തനങ്ങള്‍ക്ക് പൂര്‍ണ്ണ പിന്തുണ പ്രഖ്യാപിച്ച് സിനിമാലോകം ഒന്നടങ്കം രംഗത്തെത്തിയിരുന്നു.\nബോളിവുഡിന് പിന്നാലെ മീ ടൂ തുറന്നുപറച്ചിലുകള് മലയാളത്തിലേക്കും എത്തിയിരിക്കുകയാണ്. മെറിന് ജോസഫ് മുകേഷിനെക്കുറിച്ച് നടത്തിയ തുറന്നുപറച്ചിലില് എല്ലാവരും ഞെട്ടിയിരുന്നു. ഇനിയൊരൊക്കെ ഈ ആരോപണത്തില് കുരുങ്ങുമെന്ന തരത്തിലുള്ള ചര്‍ച്ചകളും സജീവമാണ്. സിനിമാലോകത്തെ പല വിഗ്രഹങ്ങളും ഈ സംഭവത്തോടെ തകര്‍ന്നടിയുമെന്നും വിലയിരുത്തലുകളുണ്ട്. സിനിമയിലെ ചൂഷണത്തെക്കുറിച്ച് മാത്രമല്ല സംഗീത മേഖലയിലെ കാര്യങ്ങളെക്കുറിച്ചുള്ള തുറന്നുപറച്ചിലും രംഗത്തുവന്നിരുന്നു. വൈരമുത്തുവിനെതിരെ ഗുരുതര ആരോപണങ്ങളുന്നയിച്ച് ചിന്മയി രംഗത്തെത്തിയിരുന്നു. ഇതിന് പിന്നാലെയായാണ് കാര്‍ത്തിക്കിനെക്കുറിച്ചും അവര് തുറന്നടിച്ചത്. അതേക്കുറിച്ച് കൂടുതലറിയാന് തുടര്‍ന്നുവായിക്കൂ.\nസ്വതസിദ്ധമായ ആലാപന ശൈലിയുമായി പ്രേക്ഷക ഹൃദയത്തില് ഇടം നേടിയ ഗായകനായണ് കാര്‍ത്തിക്ക്. കേള്‍ക്കുന്നത് പോലെ അത്ര നല്ല സ്വഭാവമല്ല അദ്ദേഹത്തിന്റേതെന്നാണ് ചിന്മയി പറയുന്നത്. വൈരമുത്തുവില് നിന്നും തനിക്ക് നേരിടേണ്ടി വന്ന ദുരനുഭവത്തെക്കുറിച്ച് തുറന്നുപറഞ്ഞതിന് പിന്നാലെയായാണ് ഇവര് കാര്‍ത്തിക്കിന്‍രെ സ്വഭാവ ദൂഷ്യത്തെക്കുറിച്ച് തുറന്നടിച്ചത്. ട്വിറ്ററിലൂടെ ഇവരുടെ തുറന്നുപറച്ചില് വൈറലായിക്കൊണ്ടിരിക്കുകയാണ്. മീ ടൂ വീണ്ടും ശക്തിയാര്‍ജ്ജിച്ചതോടെയാണ് പലരുടെയും യഥാര്‍ത്ഥ സ്വഭാവത്തെക്കുറിച്ച് പുറംലോകം അറിഞ്ഞത്. തങങളും പറയാനാഗ്രഹിക്കുന്ന കാര്യത്തെക്കുറിച്ചാണ് പറയുന്നതെന്നറിയിച്ച് നിരവധി പേരാണ് ചിന്മയിക്ക് പിന്തുണ നല്‍കിയിട്ടുള്ളത്.\nമീ ടൂവില് നിന്നും മാറ്റി നിര്‍ത്താന് പറ്റാത്തൊരാളാണ് കാര്‍ത്തിക്ക്. അദ്ദേഹത്തെക്കുറിച്ച് തുറന്നുപറഞ്ഞില്ലെങ്കില് അത് വലിയൊരു അനീതിയാവുമെന്ന് ഇവര് പറയുന്നു. കാര്‍ത്തിക്കിനെക്കുറിച്ച് പറയുമ്പോള് മീടു മാറ്റി അസ് ടൂ എന്ന പറയുന്നതാവും കൂടുതല് നന്നാവുകയെന്നും നിരവധി പേര് ഇതിന് പിന്തുണയായുമെത്തുമെന്നും ചിന്മയി പറയുന്നു. അദ്ദേഹത്തിന്റെ പേര് പല പെണ്‍കുട്ടികളും തുറന്നുപറയും.\nപ്രശസ്തി ദുരുപയോഗം ചെയ്തു\nഗായകനെന്ന നിലയില് ഏറെ പ്രശസ്തനാണ് അദ്ദേഹം. എന്നാല് ഈ പ്രശസ്തി അദ്ദേഹം ദുരുപയോഗം ചെയ്യുകയായിരുന്നു. സംഗീത മേഖലയിലെ സുഹൃത്തുക്കളോടും മറ്റ് സ്ത്രീകളോടുമൊക്കെ അയാള് മോശമായാണ് പെരുമാറുന്നത്. പേര് വെളിപ്പെടുത്താനാഗ്രഹിക്കാത്ത നിരവധി പെണ്‍കുട്ടികള് ഈ തുറന്നുപറച്ചിലില് അണിനിരക്കുമെന്നും ഇവര് പറയുന്നു. നിരന്തരം അശ്ലീല വീഡിയോയും ചിത്രങ്ങളുമൊക്കെ അദ്ദേഹം അയയ്ക്കാറുണ്ട്.\nപേര് വെളിപ്പെടുത്താനാഗ്രഹിക്കാത്ത യുവതി അയച്ച സന്ദേശം സോഷ്യല് മീഡിയയിലൂടെ വൈറലായിരുന്നു. തന്നെ ആലോചിച്ച് സ്വയംഭോഗം ചെയ്തുവെന്നും തന്നോടൊപ്പം ഒരുമിക്കാന് തോന്നുവെന്നുമൊക്കെയുള്ള സന്ദേശങ്ങളായിരുന്നു അദ്ദേഹം യുവതിക്ക് അയച്ചത്. മാധ്യമപ്രവര്‍ത്തക ഈ സന്ദേശം വെളിപ്പെടുത്തിയിരുന്നു.\nചിന്മയിയുടെ ട്വീറ്റ് കാണൂ.\nChinmayi's revealation about Karthik\nStory first published: Saturday, October 13, 2018, 15:46 [IST]


Rahul Gandhi has not yet resigned as Congress president tweets Ramachandra Guha-രാഹുല് ഗാന്ധി രാജിവയ്ക്കാത്തത് അതിശയപ്പെടുത്തുന്നു: രാമചന്ദ്ര ഗുഹ\nരാഹുല് ഗാന്ധി രാജിവയ്ക്കാത്തത് അതിശയപ്പെടുത്തുന്നു: രാമചന്ദ്ര ഗുഹ\nആകെയുള്ള 543 സീറ്റുകളില് 52 സീറ്റുകളില് മാത്രമാണ് ഇത്തവണ കോണ്‍ഗ്രസ് സ്ഥാനാര്‍ഥികള് വിജയിച്ചത്\nMay 25, 2019 8:37:58 am\nന്യൂഡല്‍ഹി: കോണ്‍ഗ്രസ് ദേശീയ അധ്യക്ഷന് രാഹുല് ഗാന്ധിക്കെതിരെ പ്രമുഖ ചരിത്രകാരന് രാമചന്ദ്ര ഗുഹ. ലോക്‌സഭാ തിരഞ്ഞെടുപ്പില് കോണ്‍ഗ്രസ് കനത്ത തോല്‍വി ഏറ്റുവാങ്ങിയതിനു പിന്നാലെയാണ് രാമചന്ദ്ര ഗുഹ രാഹുലിനെതിരെ രംഗത്തെത്തിയത്. കോണ്‍ഗ്രസ് അധ്യക്ഷ സ്ഥാനം രാഹുല് ഗാന്ധി രാജിവയ്ക്കാത്തത് തന്നെ അതിശയപ്പെടുത്തുന്നു എന്ന് രാമചന്ദ്ര ഗുഹ ട്വിറ്ററില് കുറിച്ചു.\n“രാഹുല് രാജിവയ്ക്കാത്തത് തന്നെ അത്ഭുതപ്പെടുത്തുന്നു. കോണ്‍ഗ്രസ് പാര്‍ട്ടി ഒരു പുതിയ അധ്യക്ഷനെ ആവശ്യപ്പെടുന്നുണ്ട്. എന്നാല്, കോണ്‍ഗ്രസിന് അത് സാധിച്ചില്ലെന്ന് വരാം”- രാമചന്ദ്ര ഗുഹ ട്വീറ്റ് ചെയ്തു. കോണ്‍ഗ്രസ് അവരുടെ കുടുംബ വാഴ്ചയെ പൂര്‍ണമായും തൂത്തെറിയണമെന്ന് മറ്റൊരു ട്വീറ്റില് രാമചന്ദ്ര ഗുഹ കുറിച്ചു. കോണ്‍ഗ്രസ് പ്രവര്‍ത്തക സമിതി യോഗം ഇന്ന് ചേരാനിരിക്കെയാണ് രാഹുല് ഗാന്ധിയെ വിമര്‍ശിച്ച് രാമചന്ദ്ര ഗുഹ രംഗത്തെത്തിയത്.\nRead More: ‘നേതാവ് മോദി തന്നെ’; സത്യപ്രതിജ്ഞ 30 ന് നടന്നേക്കും\nSonia Gandhi, Rahul Gandhi, Priyanka Gandhi\nരാഹുല് ഗാന്ധിയും പ്രിയങ്ക ഗാന്ധിയും തിരഞ്ഞെടുപ്പ് പ്രചാരണ രംഗത്ത് ഉണ്ടായിരുന്നെങ്കിലും കാര്യമായ ചലനങ്ങളൊന്നും സൃഷ്ടിക്കാന് കോണ്‍ഗ്രസിന് സാധിച്ചില്ല. മാത്രമല്ല, പരമ്പരാഗത മണ്ഡലമായ അമേഠിയില് കോണ്‍ഗ്രസ് അധ്യക്ഷന് രാഹുല് ഗാന്ധി പരാജയം ഏറ്റുവാങ്ങുകയും ചെയ്തു. 45,000 ത്തിലേറെ വോട്ടുകള്‍ക്കാണ് രാഹുല് അമേഠിയില് തോറ്റത്. 2014 ല് ഒരു ലക്ഷത്തിലേറെ വോട്ടുകള്‍ക്ക് രാഹുല് പരാജയപ്പെടുത്തിയ സ്മൃതി ഇറാനിയാണ് ഇത്തവണ രാഹുല് ഗാന്ധിയെയും കോണ്‍ഗ്രസിനെയും ഞെട്ടിച്ച് അമേഠി പിടിച്ചടക്കിയത്. ഇതും കോണ്‍ഗ്രസിന് വലിയ തിരിച്ചടിയായി. പ്രിയങ്ക തിരഞ്ഞെടുപ്പ് പ്രചാരണം നടത്തിയ പല സംസ്ഥാനങ്ങളിലും കോണ്‍ഗ്രസ് അതിദയനീയമായി പരാജയപ്പെടുകയും ചെയ്തു. പഞ്ചാബിലും കേരളത്തിലും മാത്രമാണ് കോണ്‍ഗ്രസിന് മുന്നേറ്റമുണ്ടാക്കാന് സാധിച്ചത്.\nRead More: അമേഠിയിൽ അടിതെറ്റിയ രാഹുൽ\nതോല്‍വിയുടെ ഉത്തരവാദിത്തം ഏറ്റെടുത്ത് രാഹുല് ഗാന്ധി അധ്യക്ഷ സ്ഥാനം രാജിവച്ചേക്കുമെന്ന് നേരത്തെ റിപ്പോര്‍ട്ടുകളുണ്ടായിരുന്നു. എന്നാല്, കോണ്‍ഗ്രസ് ഇത് നിഷേധിച്ചിട്ടുണ്ട്.\nCongressRahul GandhiUPA Government\nWeb Title: Rahul gandhi has not yet resigned as congress president tweets ramachandra guha


ഇലക്‌ട്രിക് പോസ്‌റ്റില് ഇടിച്ച് കാര് തലകീഴായി മറിഞ്ഞു\nSaturday, June 22, 2019 Last Updated 20 Min 11 Sec ago English Edition\nമുവാറ്റുപുഴ: മാരുതി കാര് ഇലക്‌ട്രിക് പോസ്‌റ്റ് ഇടിച്ച് തകര്‍ത്ത് തലകീഴിയീ മറിഞ്ഞു. ചെറുവട്ടൂര് - പായിപ്ര റോഡില് പായിപ്ര സൊസൈറ്റി പടിക്കു സമീപം ഇന്നലെ ഉച്ചകഴിഞ്ഞ് മൂന്നു മണിയോടെയാണ് സംഭവം . പേഴയ്‌ക്കാപ്പിള്ളി ഭാഗത്തുനിന്നും ചെറുട്ടൂര് ഭാഗത്തേക്ക് പോകുകയായിരുന്ന മാരുതി കാര് സൊസൈറ്റിപടിക്കു സമിപമുള്ള ഇറക്കം ഇറങ്ങുമ്പോള് നിയന്ത്രണം വിട്ടാണ് ഇലക്‌ട്രിക് പോസ്‌റ്റ് ഇടിച്ചു തകര്‍ത്ത് കാര് തലകുത്തി മറിഞ്ഞത്. രണ്ട് കുട്ടുകളുള്‍പ്പെടെ\nനാലുപേരടങ്ങുന്ന കുടുംബമാണ് കാറില് ഉണ്ടായിരുന്നത്. കാര് ഓടിച്ചിരുന്ന കുടുംബനാഥന് ചെറിയ പരിക്കേറ്റതൊഴിച്ചാല് മറ്റാര്‍ക്കും പരിക്കില്ല. ഇടിയുടെ ആഘാതത്തില് ഇലക്‌ട്രിക് പോസ്‌റ്റ് മൂന്നായി ഒടിഞ്ഞെങ്കിലും നിലത്തേക്ക് പതിക്കാത്തതിനാല് വന് ദുരന്തം ഒഴിവായി. ഇടിയുടെ ശബ്‌ദം കേട്ട് ഓടികൂടിയ നാട്ടുകാര് കാറിന്റെ ഡോര്‍പൊളിച്ചാണ് ഉളളിലുള്ളവരെ പുറത്തെടുത്തത്. സംഭവം അറിഞ്ഞ് സ്‌ഥലത്തെത്തിയ കെ.എസ്.ഇ.ബി ഉദ്യോഗസ്‌ഥരുടെ മണിക്കൂറുകള് നീണ്ട പരിശ്രമഫലമായിട്ടാണ് ഇലക്‌ട്രിക് പോസ്‌റ്റ് മാറ്റി ഗതാഗതം പുനസ്‌ഥാപിച്ചത് .


ദേശീയഗാനത്തിന് ആരേയും നിർബന്ധിപ്പിച്ച് എഴുന്നേൽപ്പിക്കില്ലെന്ന് കമൽ\nതിരുവനന്തപുരം (08-12-17) : അന്താരാഷ്ട്ര ചലച്ചിത്രോത്സവത്തിൽ ചിത്രം തുടങ്ങുന്നതിനു മുൻപ് ദേശീയഗാനം പ്രദർശിപ്പിക്കുമ്പോൾ ആരെയും നിർബന്ധിച്ച് എഴുന്നേൽപ്പിക്കേണ്ടതില്ലെന്നും എഴുന്നേൽക്കാത്തവരെ പിടികൂടാൻ പോലീസ് തിയറ്ററുകൾക്കുള്ളിലേക്ക് കടക്കേണ്ടെന്നും കമൽ പറഞ്ഞു. സ്വന്തം ഉത്തരവാദിത്വ ബോധത്താലാണ് ഓരോരുത്തരും ഈ സമയം ഏഴുന്നേറ്റ് നിൽക്കേണ്ടതെന്നും അദ്ദേഹം കൂട്ടിച്ചേർത്തു.\nകഴിഞ്ഞവർഷം ചലച്ചിത്രമേളയ്ക്കിടെ ദേശീയഗാനം പ്രദർശിപ്പിച്ച സമയത്ത് ചിലർ എഴുന്നേൽക്കാതിരുന്നതും തുടർന്നുണ്ടായ സംഭവങ്ങളും വൻ വിവാദമായിരുന്നു . ദേശീയഗാനത്തിന് എഴുനേൽക്കാത്തവരെ പോലീസ് തീയറ്ററിനുള്ളിൽ കടന്ന് അറസ്റ്റ് ചെയ്തിരുന്നു. ഇതിനെതിരെ ഡെലിഗേറ്റുകൾ പ്രതിഷേധിക്കുകയും വിഷയം വലിയ രാഷ്ട്രീയ വിവാദം ആകുകയും ചെയ്തിരുന്നു. സംവിധായകൻ കമലിനെതിരെ വർഗീയ ആക്രമണങ്ങൾക്കും സംഭവം വഴിവച്ചിരുന്നു.\nരാജ്യസ്നേഹം തെളിയിക്കാൻ സിനിമാ തിയറ്ററിൽ ദേശീയഗാനം പ്രദർശിപ്പിക്കുന്ന സമയത്ത് എഴുന്നേറ്റ് നിൽക്കേണ്ട കാര്യമില്ലെന്ന് സുപ്രീം കോടതി വ്യക്തമാക്കിയിരുന്നു. ഇക്കഴിഞ്ഞ ഒക്ടോബർ 24നായിരുന്നു സുപ്രീം കോടതിയുടെ ഈ നിരീക്ഷണം.


വാക്‌സിനേഷന് ഭൂരിഭാഗം പേരിലേക്ക് എത്തുന്നതിന് മുമ്ബ് മൂന്നാം തരംഗം ഉണ്ടാകുകയാണെങ്കില് ഗുരുതരാവസ്ഥയും ആശുപത്രി അഡ്മിഷനുകളും വളരെ കൂടുതലായിരിക്കും. വാക്‌സിന് ലഭ്യമാകുന്ന മുറയ്ക്ക് യുദ്ധകാലാടിസ്ഥാനത്തില് പരമാവധി പേര്‍ക്ക് നല്‍കി പ്രതിരോധം തീര്‍ക്കാന് ആരോഗ്യ വകുപ്പ് സുസജ്ജമാണ്. ഇതിനായുള്ള നടപടികള് പുരോഗമിക്കുകയാണെങ്കിലും എല്ലാവരിലും വാക്‌സിന് എത്തുന്നതുവരെ മാസ്‌കിലൂടെയും സാമൂഹ്യ അകലത്തിലൂടെയും സ്വയം പ്രതിരോധം തീര്‍ക്കേണ്ടതാണ്. വാക്‌സിന് എടുത്താലും മുന്‍കരുതലുകള് തുടരണമെന്നും മന്ത്രി വ്യക്തമാക്കി.\nഓക്‌സിജന് ലഭ്യതയും ചികിത്സാ സൗകര്യങ്ങളും ഉറപ്പ് വരുത്താന് ആരോഗ്യ മന്ത്രിയുടെ നേതൃത്വത്തില് പ്രത്യേക അവലോക യോഗം ചേര്‍ന്നു. രണ്ടാം തരംഗത്തില് കേരളത്തില് ഓക്‌സിജന് ലഭ്യത ഒരു തരത്തിലും ബാധിച്ചിരുന്നില്ല. മൂന്നാം തരംഗമുണ്ടായാല് ഓക്‌സിജന്റെ ലഭ്യതയുമായി ബന്ധപ്പെട്ടുണ്ടായേക്കാവുന്ന പ്രയാസങ്ങള് യോഗം ചര്‍ച്ച ചെയ്തു


ഇറാനിലെ അമേരിക്കന് കേന്ദങ്ങള് ലക്ഷ്യം വച്ച് റോക്കറ്റ് ആക്രമണം ; ആളപായമില്ല – Tip of India News\nഇറാനിലെ അമേരിക്കന് കേന്ദങ്ങള് ലക്ഷ്യം വച്ച് റോക്കറ്റ് ആക്രമണം ; ആളപായമില്ല\nബാഗ്ദാദ്: ഇറാഖിലെ അമേരിക്കന് കേന്ദ്രങ്ങളിലേക്ക് ആക്രമണം. അമേരിക്കന് ആക്രമണത്തില് കൊല്ലപ്പെട്ട ഖാസിം സുലൈമാനിയുടെ മൃതദേഹവുമായുള്ള വിലാപയാത്ര ഇറാനിലേക്ക് പുറപ്പെട്ടതിന് തൊട്ട് പിന്നാലെയാണ് അമേരിക്കന് എംബസി അടക്കം സ്ഥിതി ചെയ്യുന്ന അതി സുരക്ഷാ മേഖലകളായ സെലിബ്രേഷന് സ്‌ക്വയറിലും അല് ജദിരിയിലും വ്യോമാക്രമണമുണ്ടായത്.\nഅതേസമയം ആളപായം റിപ്പോര്‍ട്ട് ചെയ്യപ്പെട്ടില്ല. ഇന്ന് വൈകുന്നേരം മുതല് അമേരിക്കന് സൈനിക കേന്ദ്രങ്ങളില് നിന്ന് ഒരു കിലോമീറ്റര് അകലം പാലിക്കണമെന്ന് ഇറാഖി സൈനികര്‍ക്ക് ഇറാന്റെ പിന്തുണയുള്ള ഹിസബുള്ള മുന്നറിയിപ്പ് നല്‍കി. തുടര്‍ന്ന് ബാഗ്ദാദില് വ്യോമ നിരീക്ഷണം അമേരിക്ക ശക്തമാക്കിയിരിക്കുകയാണ്. അമേരിക്കന് ആക്രമണത്തെ ഐക്യരാഷ്ട്രസഭ അപലപിക്കണമെന്നും ഇറാന് ആവശ്യപ്പെടുകയാണ്.\nതുടര്‍ന്ന് പ്രത്യാക്രമണ സാധ്യത കണക്കിലെടുത്ത് മേഖലയിലെ അമേരിക്കന് സൈനിക കേന്ദ്രങ്ങള് നിതാന്ദ ജാഗ്രതയിലാണ്. ബാഗ്ദാദിലടക്കം ശക്തമായ വ്യോമ നിരീക്ഷണമാണ് നടത്തുന്നത്. പശ്ചിമേഷ്യയില് നിലവിലുള്ള 15,000 സൈനികര്‍ക്ക് പുറമെ 3000 പേരെക്കൂടി അധികമായി അമേരിക്കയില് നിന്ന് അയച്ചിട്ടുണ്ട്. അതേസമയം മൂന്ന് പേര്‍ക്ക് പരിക്കേറ്റതായി സ്ഥിരീകരിക്കാത്ത റിപ്പോര്‍ട്ടുകളും ഉണ്ട്.\nആക്രമണത്തിന്റെ ഉത്തരവാദിത്തം ആരും ഏറ്റെടുത്തിട്ടില്ലെങ്കിലും, സംശയമുനകള് ഇറാന് നേരെയാണ്. ഇനിയങ്ങോട്ടുള്ള വര്‍ഷങ്ങളില് അമേരിക്കയ്ക്ക് അതിന്റെ ക്രിമിനല് നടപടിയുടെ പ്രത്യാഘാതം അനുഭവിച്ചുകൊണ്ടിരിക്കുമെന്ന് ഇറാന് പ്രസിഡന്റ് ഹസന് റുഹാനിയും പ്രതികാരം ചെയ്യുമന്ന് ഇറാന് പരമോന്നത നേതാവ് അയത്തുള്ള ഖമനേയിയും പ്രഖ്യാപിച്ചിരുന്നു.\nവെള്ളാപ്പള്ളിക്കും തുഷാറിനുമെതിരെ വിജിലന്‍സ് അന്വേഷണം : ശ്രീ നാരായണ സഹോദര ധര്‍മ്മവേദി


മമ്മൂട്ടിയും മോഹന്‍ലാലും ഗോള്‍ഡന് വിസ സ്വീകരിച്ചു; എത്തിയത് യൂസുഫലിക്കൊപ്പം |Mammootty and Mohanlal accepted golden visa\nHomeEntertainmentമമ്മൂട്ടിയും മോഹന്‍ലാലും ഗോള്‍ഡന് വിസ സ്വീകരിച്ചു; എത്തിയത് യൂസുഫലിക്കൊപ്പം\nഅബൂദബി: കലാരംഗത്തെ സംഭാവനകള്‍ക്ക് യുഎഇ നല്‍കിയ ആദരമായ ഗോള്‍ഡന് വിസ നടന്മാരായ മമ്മൂട്ടിയും മോഹന്‍ലാലും സ്വീകരിച്ചു. അബൂദബി സാമ്പത്തിക വികസന വിഭാഗം ഹെഡ് ക്വാര്‍ട്ടേഴ്‌സില് ഇന്ന് രാവിലെ നടന്ന ചടങ്ങില് ചെയര്‍മാന് മുഹമ്മദ് അലി അല് ഷൊറാഫ അല് ഹമ്മാദി ഇരുവര്‍ക്കും വിസ പതിച്ച പാസ്‌പോര്‍ട്ട് കൈമാറി. മമ്മൂട്ടിയുടെയും മോഹന്‍ലാലിന്റെയും കലാരംഗത്തെ സംഭാവനകള് അദ്ദേഹം പ്രകീര്‍ത്തിച്ചു.\n10 വര്‍ഷത്തെ ഗോള്‍ഡന് വിസ ലഭിച്ചതില് ഏറെ സന്തോഷമുണ്ടെന്ന് മോഹന്‍ലാല് പറഞ്ഞു. മലയാള സിനിമയ്ക്ക് തന്നെ ലഭിച്ച അംഗീകാരമായാണ് കാണുന്നത്. മലയാളികളായ തങ്ങള്‍ക്ക് നല്‍കിയ സമ്മാനമാണ് ഗോള്‍ഡന് വിസയെന്ന് മമ്മൂട്ടി പറഞ്ഞു. ഗോള്‍ഡന് വിസ ലഭ്യമാക്കാന് പ്രയത്‌നിച്ച പ്രമുഖ വ്യവസായി എം എ യൂസഫലിക്ക് ഇരുവരും നന്ദി പറഞ്ഞു.\nഎത്തിയത് യൂസുഫലിയുടെ റോള്‍സ് റോയ്‌സില്\nരാവിലെ ചുവന്ന റോള്‍സ് റോയ്‌സ് കാറില് എം എ യൂസഫലിയോടൊപ്പമായിരുന്നു മമ്മൂട്ടിയും മോഹന്‍ലാലും അബൂദബി സാമ്പത്തിക വികസന വിഭാഗം ഹെഡ് ക്വാര്‍ട്ടേഴ്‌സില് എത്തിയത്. നേരത്തെ സഞ്ജയ് ദത്ത് അടക്കം ചില ബോളിവുഡ് താരങ്ങള്‍ക്ക് ഗോള്‍ഡന് വീസ ലഭിച്ചിരുന്നെങ്കിലും മലയാള സിനിമാ താരങ്ങള്‍ക്ക് ആദ്യമായാണ് ഈ ബഹുമതി.\nPrevious articleവാക്കുപാലിച്ച് മോഹന്‍ലാല്; സിനിമാ വാഗ്ദാനത്തില് ആവേശത്തോടെ അബൂദബിയിലെ നഴ്‌സുമാര്\nNext articleഖത്തറില് ഇന്ന് 200ലേറെ സമ്പര്‍ക്ക കേസുകള്; 211 പേര്‍ക്ക് രോഗമുക്തി


Malayalam News - അപകടത്തിൽ നിന്നും രക്ഷപെട്ട കുഞ്ഞിനെ തോളത്തിട്ടുറക്കി ഹോം ഗാർഡ്; വീഡിയോ വൈറൽ | News18 Kerala, Buzz Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Buzz » VIDE OF A HOME GUARD CARESSING BABY FROM AN ACCIDENT SITE GOES VIRAL\nഅപകടത്തിൽ നിന്നും രക്ഷപെട്ട കുഞ്ഞിനെ തോളത്തിട്ടുറക്കി ഹോം ഗാർഡ്; വീഡിയോ വൈറൽ\nഅപകടത്തിൽ കുഞ്ഞിന്റെ സഹോദരി മരിച്ചിരുന്നു. അച്ഛനും അമ്മയും ഉൾപ്പെടെയുള്ള കുടുംബാംഗങ്ങൾക്ക് പരിക്കേറ്റിരുന്നു\nUpdated: March 10, 2021, 8:16 AM IST\nLast Updated: March 10, 2021, 8:16 AM IST\nഉറ്റവരെല്ലാം അപകടം പറ്റി ആശുപത്രിയിൽ ചികിത്സയിൽ. നിസ്സാര പരിക്കുകളേറ്റ എട്ടു മാസം മാത്രം പ്രായമുള്ള ഇസ മരിയ ഡെന്നി അപ്പോഴും അച്ഛന്റേതു പോലുള്ള ലാളനയിൽ മയങ്ങുകയാണ്. കായംകുളത്തു നിന്നുള്ള മനസ്സിൽ തൊടുന്ന വീഡിയോ പോസ്റ്റ് ചെയ്തത് കേരള പൊലീസാണ്.\nസുരേഷ് എന്ന ഹോംഗാർഡാണ് കുഞ്ഞിനെ മണിക്കൂറുകളോളം പരിപാലിച്ചത്. കായംകുളം താലൂക് ആശുപത്രിയിൽ നിന്നുമുള്ള രംഗമാണ് ഇത്. വെള്ളിനിലാ നാട്ടിലെ, പൗർണമി തൻ വീട്ടിലെ... എന്ന് തുടങ്ങുന്ന ഗാനമാണ് പോലീസ് ഈ വീഡിയോയ്ക്ക് ഒപ്പം ചേർത്തിരിക്കുന്നത്.\nകായംകുളം ദേശീയപാതയിൽ കരീലക്കുളങ്ങരയ്ക്കു സമീപമുണ്ടായ അപകടത്തിൽ കുഞ്ഞിന്റെ കുടുംബാംഗങ്ങൾക്ക് പരിക്കേൽക്കുകയായിരുന്നു. ഡെന്നി വർഗീസ്, ഭാര്യ മിന്ന (28), മിന്നയുടെ സഹോദരൻ തിരുവനന്തപുരം തോന്നയ്ക്കൽ ഓട്ടോക്കാരൻ വീട്ടിൽ മിഥുൻ (30), ഇവരുടെ മാതാവ് ആനി (55), മിഥുന്റെ ഭാര്യ ലക്ഷ്മി (23) എന്നിവർക്ക് പരുക്കേറ്റിരുന്നു. തിരുച്ചിറപ്പള്ളിയിൽ നിന്നുമുള്ളവരാണ് ഇത്. ഡെന്നി വർഗീസിന്റെ മകൾ സൈറ മരിയ ഡെന്നി അപകടത്തിൽ മരിച്ചു.\nരാമപുരത്തു നിർത്തിയിട്ടിരുന്ന ലോറിക്കു പിന്നിൽ കാർ ഇടിച്ചായിരുന്നു അപകടം. തിങ്കളാഴ്ച പുലർച്ചെയായിരുന്നു അപകടം.\nആശുപത്രിയിൽ ഉണ്ടായിരുന്നു അനസ് എന്ന സന്നദ്ധ പ്രവർത്തകൻ ആണ് ഈ വീഡിയോ പകർത്തിയത്. കുഞ്ഞിന് പോലീസുകാർ പാൽക്കുപ്പിയും ഡയപ്പറുകളും വാങ്ങി നൽകി. വെളുപ്പിന് ആറുമണിക്കാണ് കുഞ്ഞിനെ ബന്ധുക്കൾ ഏറ്റുവാങ്ങിയത്.\nAlso read: വാക്കറുമായി റോഡിലേക്ക് ഉരുണ്ടു നീങ്ങിയ കുഞ്ഞ്; തലനാരിഴയ്ക്ക് രക്ഷകനായി ബൈക്ക് യാത്രികൻ\nറോഡിലേക്ക് അതിവേഗം ഉരുണ്ടുവരുന്ന ഒരു വാക്കർ. അതുവഴി വന്ന ബൈക്ക് യാത്രികൻ ബൈക്കുപേക്ഷിച്ച് ഓടിപ്പോയി താഴേക്ക് ഉരുങ്ങിറങ്ങിയ ആ വാക്കർ പിടിച്ചു നിർത്തി അതിൽ നിന്നും ഒരു പിഞ്ചു കുഞ്ഞിനെ വാരിയെടുക്കുന്നു. ലോക്ക്ഡൗൺ നാളുകളിൽ പ്രചരിച്ച ഒരു വീഡിയോയാണിത്.\nസിസിറ്റിവി ദൃശ്യങ്ങളിൽ നിന്നുള്ള ഈ വീഡിയോ വൈറലായെങ്കിലും അതിനെക്കുറിച്ച് കൂടുതൽ വിവരങ്ങൾ ഒന്നും ലഭ്യമായിരുന്നില്ല. .റോഡിന്‍റെ ഒരു വശത്തുനിന്നും അതിവേഗത്തിൽ ഉരുണ്ടു വരുന്ന ഒരു വാക്കറാണ് വീഡിയോ ദൃശ്യങ്ങളിൽ കാണാൻ സാധിക്കുന്നത്. റോഡ് മുറിച്ചു കടന്ന് ചരിഞ്ഞ പ്രദേശത്തേക്ക് അത് ഉരുണ്ട് ഇറങ്ങുകയാണ്. ഇതിനിടെയാണ് ഒരു ബൈക്ക് യാത്രികൻ അതുവഴിയെത്തുന്നത്. ഒരുനിമിഷം പോലും ചിന്തിച്ച് നിൽക്കാതെ ബൈക്ക് നിർത്താൻ പോലും സമയം പാഴാക്കാതെ അത് അവിടെയിട്ട് അയാൾ വാക്കറിന് പിറകെ ഓടി അത് മുന്നോട്ട് വീഴുന്നതിന് മുമ്പ് തടഞ്ഞു നിർത്തി. അതിൽ നിന്നും കുഞ്ഞിനെയെടുത്തു. അപ്പോഴേക്കും വാക്കറിനെ പിന്നാലെ ഒരു സ്ത്രീയും അവിടെക്കെത്തിയിരുന്നു. കുഞ്ഞിനെ അവര്‍ക്ക് കൈമാറുന്നതും ദൃശ്യങ്ങളിൽ കാണാം.\nSummary: A video posted by Kerala Police on their Facebook page hasahome guard caressing an eight-month-old baby rescued fromaroad accident site. A seven-member family had met with an accident near Kayamkulam. The child's sister could not be saved\nFirst published: March 10, 2021, 8:16 AM IST


പല ചെറുപ്പക്കാരായ മാതാപിതാക്കൾക്കും ശരീരത്തിന്റെ താപനിലയും ചുറ്റുപാടിൻറെയും താപനിലയും കത്തുന്ന പ്രശ്നമാണ്. ഒരു കുഞ്ഞിന് അപകടകരമായ ചൂട് അല്ലെങ്കിൽ ഹൈപ്പോഥ്മമിയ എന്തെങ്കിലും മാനസികസമ്മർദ്ദമുള്ള അമ്മയെ ഹിസ്റ്റീരികളിലേക്ക് കയറ്റാൻ കഴിയും. എന്നാൽ വിഷമിക്കേണ്ട, ഈ പ്രശ്നം പരിഹരിക്കാൻ ശാന്തമായി ശ്രമിക്കാം. നവജാത ശിശു വളരെ ചെറുതും ദുർബലവുമാണ് ... അത് എളുപ്പത്തിൽ ശീതീകരിക്കപ്പെടുമെന്ന് തോന്നുന്നു. കുട്ടിയുടെ ഹൈപ്പോഥ്മിയയെ ഭയപ്പെടാൻ ഇത് വിലമതിക്കുന്നുണ്ടോ? അല്ലെങ്കിൽ അമിതമായി ചൂട് കൂടുതൽ അപകടകരമാണോ? ഒരു വശത്ത്, ഓരോരുത്തരും കാഠിന്യമുള്ള ഗുണങ്ങൾ കേട്ടിട്ടുണ്ട്. മറുവശത്ത്, ഏകദേശം എപ്പോഴും കുട്ടികൾ മിക്കപ്പോഴും, എപ്പോഴും വൃത്തികെട്ട ധരിച്ചിരിക്കുന്ന. സത്യം എവിടെയാണ്? കുട്ടി രോഗിയാണെന്ന് പല അമ്മമാരും സംശയിക്കുന്നു, കാരണം അവൻ ചൂട് ആണെന്ന് അവർക്ക് തോന്നുന്നു. എന്നിരുന്നാലും, നവജാതശിശു സ്ഥിരമായി നിലനിർത്തുന്നില്ല. ഒരു ദ്വിതീയ വ്യക്തിഗത ബിരുദം ഒരു ബിരുദത്തിന്റെ പത്തിലൊന്ന് മാത്രമാണെങ്കിൽ, കുഞ്ഞിന്റെ താപനില 36.2 മുതൽ 37.2 സി വരെയാകാം. കുട്ടിയുടെ ശബ്ദം ഉയർന്നുവന്നു - താപനില ഉയർന്നു. കിടന്നു, ഉറങ്ങുകയായിരുന്നു - വീണു. പലപ്പോഴും ശിഖരങ്ങളിൽ ചൂടും തലയും കഴുത്തും ഉണ്ടായിരിക്കും, ശരീരം, മുട്ടുകൾ എന്നിവ തണുപ്പാണ്- ഇത് സാധാരണമാണ്. വിഷമിക്കേണ്ടതില്ല: ശിശുവിനെ നിരീക്ഷിച്ച് അവന്റെ അസ്വസ്ഥത ശരീരത്തിൻറെ ഊഷ്മാവ് വർദ്ധിപ്പിക്കുമെന്ന കാര്യം ഓർക്കുക, തലയിൽ ചുവന്ന ചൂട് കാണും. അത്തരമൊരു രാജ്യം വളരെ വേഗത്തിൽ കടന്നുപോകുന്നുണ്ടെങ്കിൽ, കുട്ടിക്ക് കുഴപ്പമില്ല.\nകുഞ്ഞിൻറെ ഊഷ്മളതയ്ക്ക് എത്ര പ്രാധാന്യമുണ്ട്? അത് മറികടക്കാൻ എളുപ്പമാണോ? വാസ്തവത്തിൽ, മുറിയുടെ ഉയർന്ന താപനില, കുട്ടികൾക്ക് പ്രത്യേക ബുദ്ധിമുട്ടിനോടുള്ള അവബോധം നൽകിക്കൊണ്ട്, അവയ്ക്ക് അത്യന്താപേക്ഷിതമാണ്. മരിച്ച കുട്ടികൾ താപനില ഭരണത്തിനു വളരെ പ്രതിരോധശേഷി ഉള്ളവരാണ്. കുഞ്ഞിൻറെ ചൂട് തണുത്തതിനേക്കാൾ മോശമാണ്. 20-22 ഡിഗ്രി സെൽഷ്യസിൽ ഒരു ഭവനത്തിൽ സുരക്ഷിതമായി നടക്കാം. വീട്ടിലായിരിക്കുമ്പോൾ, നിങ്ങൾ തന്നെപ്പോലെ തന്നെ കുട്ടികളെ വസ്ത്രധാരണം ചെയ്യണം. കുഞ്ഞിന് തലപ്പാവുണ്ടെന്ന വസ്തുത കാരണം ബോണറ്റ് ധരിക്കരുത്. എന്നെ വിശ്വസിക്കൂ, കുഞ്ഞിൻറെ ശരീര താപനില നിയന്ത്രിക്കാൻ പഠിക്കും, അസുഖം കുറയാൻ സാധ്യത കുറവാണ്. തീർച്ചയായും, നീരുറവ, ശരത്കാലവും ശീതകാലത്തും നടക്കണം, ഞങ്ങൾ കുഞ്ഞുകളെക്കാൾ നമ്മെ ചൂടാക്കി, പക്ഷെ നീങ്ങുന്നു, അവൻ ഒരു stroller ആണ് കിടക്കുന്നത്. നിങ്ങൾ അമിതഭാരമുള്ള ഒരു അവസ്ഥയിലേയ്ക്ക് തള്ളുകയാണെങ്കിൽ അത് കൂടുതൽ വഷളാകും. കുറഞ്ഞ താപനിലകളുമായി എങ്ങനെ പൊരുത്തപ്പെടാൻ സാധിക്കാത്തത് എന്നതു മാത്രമല്ല, അത് അയാൾക്ക് പ്രയാസകരമാണ്, ഹൃദയത്തിന്റെ ഭാരം വർദ്ധിക്കുന്നു, അത് ശ്വസിക്കാൻ പ്രയാസമാണ്, ശരീരത്തിൽ തണുപ്പിക്കാൻ കൂടുതൽ ദ്രാവകം കഴിക്കേണ്ടതുണ്ട്. നമ്മുടെ ചുറ്റുമുള്ള ലോകം വികസിപ്പിക്കുന്നതിലും പഠിക്കുന്നതിലും ഉള്ള എല്ലാ ആഗ്രഹങ്ങളും ഇതെല്ലാം തീർച്ചയായും ഉൾക്കൊള്ളുന്നില്ല.\nഅമിത ചൂടിൽ നിന്ന്, കുഞ്ഞുങ്ങൾക്ക് ഡയപ്പർ റാശും വിയർപ്പും ഉണ്ട്. ഉറങ്ങിക്കിടന്ന കുട്ടിയെ പൊതിയാറേണ്ടിവരുമെന്ന് അനേകം അമ്മമാർ കരുതുന്നു, ഒരു കുഞ്ഞ് സ്വപ്നത്തിൽ ഒരു കുഞ്ഞ് തട്ടിയെടുക്കുമെന്ന് ഭയപ്പെടുന്നു. അങ്ങനെയല്ല. അതെ, മക്കൾ പലപ്പോഴും ഉറക്കത്തിന്റെ സമയത്തിനായി ഒരു തൊപ്പി ധരിച്ച് ഒരു കവറിയിൽ വയ്ക്കുക. കുഞ്ഞിനെ വീണ്ടും ഗർഭാശയത്തിലേക്ക് തള്ളിയിട്ടുകൊണ്ട് കുഞ്ഞിലേക്ക് തിരികെ കൊണ്ടുവരാൻ ഇത് സഹായിക്കും, കുഞ്ഞിന്റെ കാലുകൾ മരവിപ്പിക്കുന്നതിനുമുൻപ് കുഴിയിൽ താപനിലയിൽ മാറ്റം സംഭവിക്കുന്നു, ഉണരുമ്പോൾ, കുഞ്ഞിന്റെ കുഞ്ഞിനെ കുത്തിവച്ചാൽ, കുട്ടിയുടെ കുഞ്ഞിനെ ഉണർത്തുന്നില്ല, എന്നാൽ കുഞ്ഞിനെ ഒരു ചൂടുള്ള മുറിയിൽ വെക്കണം എന്നല്ല ഇതിൻറെ അർത്ഥം) കുട്ടിയുടെ അലാറം സമ്പ്രദായത്തിൻറെ സഹായത്തോടെ കുട്ടിക്ക് അപകടകരമായ ചൂട് അല്ലെങ്കിൽ ഹൈപ്പോഥ്മിയമ ഒഴിവാക്കാൻ കഴിയും.\nകുട്ടിക്ക് അമിതമായി ചൂഷണത്തിലോ ഹൈപ്പോഥോർമിയയോ ഉണ്ടെന്ന് അമ്മയ്ക്ക് സൂചന നൽകാം. ചുരുളൻ തണുപ്പിക്കുമ്പോൾ, അത് കൂടുതൽ സജീവമായി നീങ്ങുകയും, അൽപം ചൂടുപിടിക്കുകയും ചെയ്താൽ, ചൂട് നിലനിർത്താൻ കഴിയില്ലെങ്കിൽ അവൻ കരയാൻ ആരംഭിക്കും. ഈ സാഹചര്യത്തിൽ കൈയും കാലും തണുപ്പാണ്. കുഞ്ഞ് ചൂടുമ്പോൾ, അവന്റെ കവിൾ ചുവപ്പ് മാറുന്നു, അവൻ പലപ്പോഴും ശ്വസിക്കുന്നു, വിഷമങ്ങൾ, പലപ്പോഴും സ്തനങ്ങൾ ചോദിക്കുന്നു. നിങ്ങൾ ഡയപ്പർ നീക്കം ചെയ്യുമ്പോൾ നിങ്ങൾക്ക് ചോക്ക് നോക്കാം.\nപിണ്ഡത്തിന്റെ സാങ്കൽപ്പിക ഹൈപ്പോഥർമിയയെക്കുറിച്ച് വിഷമിക്കേണ്ടതില്ല. മറിച്ച്, കുഞ്ഞിന് പ്രത്യേകിച്ച് മയക്കാനേക്കാൾ, അയാളുടെ ശരീരത്തിൽ സാധ്യമായ ഒരു ഭാരം നൽകാൻ ആദ്യ ദിവസങ്ങളിൽ നിന്ന് നല്ലതാണ്, താപനിലയിൽ നിന്ന് അമിതമായ തീക്ഷ്ണതയിൽ നിന്ന് സംരക്ഷിക്കുന്നതല്ല.\nനിങ്ങളുടെ കുട്ടിയുടെ പല്ല് എന്താണ് അറിയേണ്ടത്?\nപെൺകുട്ടികളിൽ സിനെഷിയയെ എങ്ങനെ കൈകാര്യം ചെയ്യണം\nഒരു കുഞ്ഞിനൊപ്പം എങ്ങനെയുള്ള ഡോക്ടർ പോകണം?\nShchitovidki ചോരന്നു പ്രഥമശുശ്രൂഷ നൽകാൻ എങ്ങനെ\nകുട്ടിക്കാലം പൊണ്ണത്തടി എങ്ങനെ കൈകാര്യം ചെയ്യാം\nകുട്ടികൾക്കുള്ള സാംക്രമിക രോഗങ്ങൾ: മീസിൽസ്\nഒരു കുട്ടിക്ക് വാക്സിനേഷൻ എങ്ങനെ തയ്യാറാക്കും?\nവെള്ള, നീല നിറങ്ങളിൽ ബെഡ്റൂം ഇന്റീരിയർ\nഘട്ടങ്ങൾ: വെറുപ്പ്, സ്നേഹം\nഗർഭാവസ്ഥയിൽ ദന്ത സംരക്ഷണം\nസസ്യങ്ങളുടെ മരം ചാരനാശം എത്രയോ ഉപയോഗപ്രദമാണ്?\nഒരു മികച്ച സുഹൃത്ത് ആയിരിക്കുക എന്നാൽ എന്താണ് അർത്ഥമാക്കുന്നത്?\nപച്ചക്കറി കാവിയാർ ഉപയോഗിച്ച് പാൻകേക്കുകൾ\nപാസ്റ്റുകളുള്ള ടൈഗർ ചെമ്മീൻ\nഓറഞ്ച് കൂടി ക്രിസ്മസ് ടർക്കി\nഒരു കുട്ടിയെ നേരത്തെ സംസാരിക്കാൻ പഠിപ്പിക്കുന്നതെങ്ങനെ?\nഒരു അർമേനിയൻ മനുഷ്യന്റെ സ്നേഹം എങ്ങനെ നേടാം?\nപരമ്പരാഗത പച്ചക്കറി സൂപ്പ്\nവീട്ടിൽ എക്സ്ട്രാക്ക് മാർക്കുകളെ എങ്ങനെ കൈകാര്യം ചെയ്യാം\nഒരു പെൺകുട്ടി ആ വ്യക്തിയെ എപ്പോഴാണ് നോക്കുന്നത്?


“ആ കൊലപാതകികൾക്ക് മാപ്പ് നൽകാൻ ആർക്കാണ് അവകാശം?” ഖഷോഗിയുടെ പ്രതിശ്രുത വധു\nWednesday, January 20, 2021 04:00:03 AM\nസ്വന്തം ലേഖകൻ: കൊലപാതകികള്‍ക്ക് മാപ്പ് നല്‍കാന് ആര്‍ക്കും അവകാശമില്ലെന്ന് കൊല്ലപ്പെട്ട സൗദി മാധ്യമപ്രവര്‍ത്തകന് ജമാല് ഖഷോഗിയുടെ പ്രതിശ്രുത വധു. പിതാവിനെ കൊലപ്പെടുത്തിയവരോട് ക്ഷമിച്ചിരിക്കുന്നുവെന്ന് ഖഷോഗിയുടെ മകന് പറഞ്ഞതിനെ തുടര്‍ന്നാണ് തുര്‍ക്കിക്കാരിയായ പ്രതിശ്രുത വധുവിന്റെ പ്രതികരണം.\n“അദ്ദേഹത്തിന്റെ ഹീനമായ കൊലപാതകത്തിന് പരിധികളില്ല. കൊലയാളികള്‍ക്ക് മാപ്പ് നല്‍കാന് ആര്‍ക്കും അവകാശമില്ല. അദ്ദേഹത്തിന് നീതി ലഭിക്കുന്നത് വരെ ഞാനും മറ്റുള്ളവരും ഇത് അവസാനിപ്പിക്കില്ല,” ഖഷോഗിയുടെ പ്രതിശ്രുതവധു ഹാറ്റിസ് സെന്‍ഗിസ് ട്വീറ്റ് ചെയ്തു. കൊലപ്പെടുത്താനുള്ള പദ്ധതിയോടെയാണ് കൊലയാളികള് സൗദിയില് നിന്ന് വന്നതെന്നും പതിയിരുന്ന് കൊന്നുവെന്നും അവര് പറഞ്ഞു.\nസൗദി രാജകുടുംബത്തിന്റെ വിമര്‍ശകനായ ഖഷോഗി 2018 ഒക്ടോബര് രണ്ടിന് തുര്‍ക്കിയിലെ സൗദി കോണ്‍സുലേറ്റില് വെച്ചാണ് കൊല്ലപ്പെട്ടത്. വാഷിങ്ടണ് പോസ്റ്റിലെ മാധ്യമപ്രവര്‍ത്തകനായിരുന്നു അദ്ദേഹം. കേസില് കുറ്റാരോപിതരായ 11 പേരില് അഞ്ച് പേര്‍ക്ക് വധ ശിക്ഷ വിധിക്കുകയും മൂന്നു പേരെ 24 വര്‍ഷം തടവിന് വിധിക്കുകയുമുണ്ടായി. മറ്റുള്ളവരെ കുറ്റമുക്തരാക്കിയെന്നും സൗദി പബ്ലിക് പ്രോസിക്യൂട്ടര് ഡിസംബറില് അറിയിക്കുകയുണ്ടായി.


പ്രവാസ മാലാഖയുടെ അറിയാത്തകഥ - Janayugom Online\nHome / Supplements / Vaarantham / പ്രവാസ മാലാഖയുടെ അറിയാത്തകഥ\nPosted on June 30, 2019, 7:45 am\n‘വേദനിയ്ക്കുന്നവരുടെ കണ്ണീരൊപ്പാന് സ്വജീവിതം ഉഴിഞ്ഞുവെച്ച സഫിയ അജിത്ത് എന്ന മാലാഖയുടെ ജീവിതം പറയുന്ന നോവല്.’\nപ്രവാസലോകത്തെ ശ്രദ്ധേയയായ എഴുത്തുകാരി സബീന എംസാലിയുടെ ‘തണല്‍പ്പെയ്ത്ത്’ എന്ന പുസ്തകത്തിന്റെ തലവാചകമാണിത്. ഏറ്റവും ലളിതമായി ഈ പുസ്തകത്തെ ആ വാചകം നിര്‍വചിച്ചിരിയ്ക്കുന്നു.\nപ്രവാസലോകത്തെ അനന്തമായ ദുരിതങ്ങളുടെ കൂരിരുട്ടില് ഒരുമിന്നാമിനുങ്ങ് പോലെ ഇത്തിരിവെട്ടംപകര്‍ന്ന്, വളരെപ്പെട്ടെന്ന് വിടപറഞ്ഞ ഒരുവനിതയുടെ ജീവചരിത്രമാണിത്. സഫിയ അജിത്ത് എന്ന പേര് സൗദി അറേബ്യയിലെ പ്രവാസലോകത്ത് പ്രശസ്തമായത് വളരെപ്പെട്ടെന്നായിരുന്നു. അറേബ്യന് സാമ്രാജ്യത്തിന്റെ സാമൂഹ്യസാഹചര്യങ്ങളെ അവഗണിച്ച്, ജീവകാരുണ്യ പ്രവര്‍ത്തനങ്ങളിലൂടെ അവര് പ്രവാസലോകത്ത് നിറഞ്ഞുനിന്നപ്പോള്, അതൊരു വിപ്ലവമായിരുന്നു. സൗദിഅറേബ്യയുടെ യാഥാസ്ഥിതിക ലോകത്ത് ഒരു വിദേശിവനിത സാമൂഹ്യപ്രവര്‍ത്തനത്തിന് ഇറങ്ങുക എന്നത് പലര്‍ക്കും ചിന്തിയ്ക്കാന്‍കഴിയാത്ത കാലത്ത്, സ്വന്തം വ്യക്തിത്വം കൊണ്ടും, സേവനതല്‍്പരതകൊണ്ടും സഫിയ ചരിത്രം തിരുത്തി എഴുതുകയായിരുന്നു. സഫിയയിലൂടെ നവയുഗം സാംസ്‌ക്കാരിക വേദി എന്ന പ്രവാസിസംഘടനയും അറബിമണ്ണില് ആഴത്തില് വേരുറപ്പിച്ചു.\nപ്രവാസലോകം അധ്വാനത്തിന്റെയും, വിജയത്തിന്റെയും കഥകള്‍മാത്രമല്ല പറയുന്നത്. ദുരിതങ്ങളും വിഷമങ്ങളും കഷ്ടപ്പാടുകളും നിറഞ്ഞ ലോകവും ഇവിടുണ്ട്. ലക്ഷക്കണക്കിന് നിസ്സഹായരായ മനുഷ്യരുടെ കണ്ണീരും, രക്തവും ഒഴുകിയ കഥകളും ഈ മണ്ണിന് പറയാനുണ്ട്. മരുഭൂമിയുടെ ഊഷരലോകത്ത് മരുപ്പച്ചയായി സഫിയയെപോലുള്ള ചിലര് ഉള്ളതുകൊണ്ടാണ്, ഈ ലോകം ഇന്നും നന്മകളുടെ തെളിനീര്‍കാണുന്നത്. ‘പ്രകാശം പരത്തുന്ന പെണ്‍കുട്ടി’ എന്ന ടി പദ്മനാഭന്റെ കഥയുടെ തലക്കെട്ടുപോലെ, അവര് പകര്‍ന്നുനല്‍കുന്ന വെളിച്ചം ഇവിടത്തെ പാവം മനുഷ്യര്‍ക്ക് ഏറെ വിലപ്പെട്ടതായിരുന്നു.\nസഫിയയുടെ ജീവചരിത്രം എഴുതുമ്പോള് സബീനയും നിര്‍വഹിയ്ക്കുന്നത് മറ്റൊരു പുണ്യകര്‍മ്മമാണ്. എല്ലാവരും അറിയുന്ന സഫിയ, എപ്പോഴും പുഞ്ചിരിയ്ക്കുന്ന, വേദനയോടെ കരയുന്ന മനുഷ്യരെ ‘നമുക്കെല്ലാംശരിയാക്കാം’ എന്ന് ആശ്വസിപ്പിയ്ക്കുന്ന, കഫീല്‍മാരോടും സര്‍ക്കാര് ഉദ്യോഗസ്ഥരോടും അവര്‍ക്കായി ഉറക്കെ പതറാതെ വാദിയ്ക്കുന്ന അസാധാരണ ധൈര്യശാലിയായ സ്ത്രീയാണ്. ഒരു ദൈവത്തെപ്പോലെ, മാലാഖയെപ്പോലെ അവരെ ആരാധിയ്ക്കുന്നവരും ഉണ്ട്.\nഎന്നാല് ആ പരിവേഷങ്ങള്‍ക്കെല്ലാം അപ്പുറത്ത്, ജീവിതകാലംമുഴുവന് ക്രൂരമായ വിധിയും, നിര്‍ദ്ദയരായ മനുഷ്യരും സമ്മാനിച്ച യാതനകള് നേരിട്ട ഒരു സാധാരണ മനുഷ്യസ്ത്രീയായിരുന്നു അവര്. അവര് അനുഭവിച്ച വേദനകളിലൂടെ, ആ മനസ്സിന്റെ പിരിമുറുക്കങ്ങളിലൂടെ, ആ ജീവിതം നമ്മുടെ ഹൃദയത്തിലാണ് സബീന വരച്ചിടുന്നത്.\nഒരു ജീവചരിത്ര ഗ്രന്ഥരചനയില്, എഴുത്തുകാരന്റെ ഭാവനയുടെ സ്വാതന്ത്ര്യം പരിമിതമായിരിയ്ക്കും. എഴുതപ്പെടുന്ന വ്യക്തിയുടെ ജീവിതത്തോട് വസ്തുനിഷ്ടമായ സത്യസന്ധതപുലര്‍ത്താന് ബാധ്യത ഉള്ളതിനാലാണ് അങ്ങനെ സംഭവിയ്ക്കുന്നത്. എന്നാല് വെറും ഡേറ്റ ശേഖരണവും, അതിന്റെ വിവരണവുമല്ല ജീവചരിത്രഗ്രന്ഥരചന. അങ്ങനെ ചെയ്താല് അത് വെറും യാന്ത്രികമായ ഒരു അഭ്യാസം മാത്രമാകും. എഴുതപ്പെടുന്ന വ്യക്തിയുടെ മനസ്സുമായി താതാത്മ്യം പ്രാപിച്ച്, ജീവിതകാലത്ത് ആ വ്യക്തി കടന്നുപോയ മനോവ്യാപാരങ്ങളിലൂടെ എഴുത്തുകാരിയുടെ ഭാവന സഞ്ചരിയ്ക്കുമ്പോഴാണ് ഉത്തമമായ ജീവചരിത്രഗ്രന്ഥം രചിയ്ക്കപ്പെടുന്നത്. അതൊരു പരീക്ഷണവും തപസ്യയുമാണ്. അതില് ഒരു എഴുത്തുകാരി എന്ന നിലയില് സബീന എം സാലി വിജയിച്ചിരിയ്ക്കുന്നു.\nപുസ്തകത്തിന്റെ ആമുഖത്തില് തന്റെ നിലപാട് അര്‍ത്ഥശങ്കയ്ക്ക് ഇടയില്ലാത്തവിധം സബീന പറയുന്നുണ്ട്. ‘വ്യാഖ്യാനമില്ലാത്ത മുറിവുകളുടേതായിരുന്നു സഫിയയുടെ ഭൂതകാലം എന്നതിനാല്, ബാലകൗമാര്യങ്ങളും, ആദ്യ വൈവാഹികജീവിതവും എഴുത്തുകാരി എന്ന നിലയില് തികച്ചും ഭാവനയ്ക്ക് വിട്ടുകൊടുക്കുന്നതാണ് നല്ലത് എന്ന് തോന്നി. പ്രവാസജീവിത കാലഘട്ടം മാത്രം യാഥാര്‍ഥ്യത്തിന്റെ പരിവേഷത്തോടെയും, അതിനു മുന്‍പുള്ളതൊക്കെ സാങ്കല്പിക കഥാപാത്രങ്ങളായി, പേരുകള് പോലും വ്യത്യസ്തമാക്കുവാനും ശ്രമിച്ചിട്ടുണ്ട്.’\nഒരു എഴുത്തുകാരിയുടെ ആസ്വാതന്ത്ര്യത്തെ അംഗീകരിയ്ക്കുമ്പോള്‍ത്തന്നെ, നോവലില് ഒരിടത്തും ഭാവനയും യാഥാര്‍ഥ്യവും ഇഴതിരിച്ചെടുക്കാനാകാതെ, കഥയില് വായനക്കാരനെ തളച്ചിടാന് സബീനയുടെ മുറുക്കമുള്ള എഴുത്തു ശൈലിയ്ക്ക് കഴിയുന്നുണ്ട്. സ്വന്തം ക്രാഫ്റ്റ് കൃത്യമായിതിരിച്ചറിയുന്ന ഇരുത്തംവന്ന എഴുത്തുകാരിയുടെ കഴിവ് ഈ പുസ്തകത്തില് നിറഞ്ഞുകാണാം.\nതിരക്കുള്ള വ്യക്തിജീവിതത്തിനിടയിലും ഗ്രന്ഥരചനയ്ക്ക് ആവശ്യമായ ഗവേഷണം നന്നായി നടത്തിയിട്ടുണ്ട് സബീന. പണ്ട് സഫിയയുമായി നടത്തിയ ഫോണ് സംഭാഷണങ്ങളുടെ ഓര്‍മ്മകള്, സഫിയയുടെ ഭര്‍ത്താവ് അജിത്ത്, നവയുഗത്തിലെ സഹപ്രവര്‍ത്തകര്, ജീവകാരുണ്യപ്രവര്‍ത്തകര്, സദ്ഭവന് സതിയമ്മ തുടങ്ങിയവരുമായി നടത്തിയ സംഭാഷണങ്ങള് തുടങ്ങിയവയാണ് ഗ്രന്ഥരചനയ്ക്കായി സബീന കൂടുതലും ആശ്രയിച്ചത്. കൂടുതല് ഊന്നല് കൊടുത്തിരിയ്ക്കുന്ന സഫിയയുടെ പ്രവാസ ജീവിതത്തിന് ആകുന്നതും സ്വാഭാവികം.\nമനസ്സില് ആര്‍ദ്രതയുള്ള ആര്‍ക്കും, ഒരിയ്ക്കല് കൈയിലെടുത്താല് ഈ നോവല് ഒറ്റയിരുപ്പില് മുഴുവന് വായിച്ചുതീര്‍ക്കാതെ താഴെവയ്ക്കാന് കഴിയില്ല. സഫിയയുടെ ജീവിതം അത്രയധികം സംഭവബഹുലമാണ്. മനസ്സിനെ തട്ടുന്നവിധത്തില് എഴുതാന് സബീന എം സാലി എന്ന എഴുത്തുകാരിയ്ക്കും കഴിഞ്ഞിട്ടുണ്ട്. പലപ്പോഴും വായനയെ മുടക്കുന്നത് കണ്ണില്‍പൊടിഞ്ഞ നീര്‍കണങ്ങളുടെ ആര്‍ദ്രത ആകാം. അത്രയെങ്കിലും നന്മ എല്ലാവരുടെയും മനസ്സില് ഉണ്ടാകാതെ വരുമോ?\nവായനയില് ഒരായിരം കഥാപാത്രങ്ങള് നമ്മുടെ മനസ്സിലൂടെ കടന്നു പോകുന്നു. വിവിധഭാഷക്കാര്, വിവിധസംസ്‌ക്കാരം പുലര്‍ത്തുന്നവര്, ജീവിതത്തില് അവിചാരിതമായി കണ്ടുമുട്ടുന്നവര്.…അവരുടെ വ്യഥകള്‍ക്കും, കഷ്ടപ്പാടുകള്‍ക്കും, ജീവിതത്തിനും പലപ്പോഴും ഒരേ നിറമാകുന്നത് നാമറിയുന്നു. മുഖങ്ങള്‍മാത്രമേ മാറുന്നുള്ളൂ. ലോകത്ത് എവിടെയായാലും കഷ്ടപ്പെടുന്ന മനുഷ്യന്റെ കഥകള് ഒന്നാണ് എന്ന് ഈ കഥാപ്രപഞ്ചം നമ്മോട് പറയുന്നു.\nഇവിടെയാണ് സഫിയയെപ്പോലുള്ള ജീവിതങ്ങള് കുളിര്‍ക്കാറ്റ് പോലെ കടന്നുവരുന്നത്. സഫിയ ഒറ്റയ്ക്കായിരുന്നില്ല. ഹംസക്ക, ഷീല, അജിത്ത്, ഷിബു, ഉണ്ണിച്ചേട്ടന്, ഷാജി, സതിയമ്മ.… അങ്ങനെ ഒട്ടനേകം നന്മയുള്ള മനുഷ്യര്. പലപ്പോഴും നമ്മെ അത്ഭുതപ്പെടുത്തി കൊള്ളിയാന് പോലെ മിന്നിമറയുന്ന അപരിചിതര്. അവരുടെയൊക്കെ ജീവിതങ്ങള് സെല്ലുലോയിഡിലെ ചിത്രങ്ങള് പോലെ നമുക്ക് മുന്നിലൂടെ കടന്നുപോകുന്നു. ഒപ്പം സൗദിയുടെ പ്രവാസലോകത്ത് ഒട്ടേറെപ്പേര്‍ക്ക് തണലേകുന്ന നവയുഗം എന്നസംഘടനയെയും.\nസൗദി അറേബ്യയെക്കുറിച്ച് ഒരുപാട് തെറ്റിദ്ധാരണകള് പുറംലോകത്തിനു മുന്നിലുണ്ട്. മനുഷ്യത്വമില്ലാത്ത മരവിച്ച മനസ്സുകളുടെ നാടായി ഇതിനെ ചിത്രീകരിയ്ക്കാന് പലരും ശ്രമിയ്ക്കാറുമുണ്ട്. എന്നാല് ഏതുനാട്ടിലും ഉള്ളത്‌പോലെതന്നെ നന്മയുള്ള കുറേ നല്ലമനുഷ്യരും, തിന്മയുള്ള കുറച്ചു ചീത്ത മനുഷ്യരും അടങ്ങിയ ഒരു മനുഷ്യസമൂഹം മാത്രമാണ് ഇവിടെയും ഉള്ളതെന്നും, ഇവിടെ സാമൂഹ്യപ്രവര്‍ത്തനത്തിന് ഇറങ്ങുന്ന സ്ത്രീയ്ക്ക് സ്‌നേഹവും, ബഹുമാനവും കിട്ടുമെന്നും സഫിയയുടെ അനുഭവങ്ങളിലൂടെ സബീന തെളിയിയ്ക്കുന്നു. സൗദിയിലെ ഗദ്ദാമമാര് എന്നറിയപ്പെടുന്ന വീട്ടു ജോലിക്കാരുടെ അവസ്ഥ ഏകദേശം ഒരുപോലെയാണ്. അതിനാല് അവരുടെ ദുരിതങ്ങളും പലപ്പോഴും ആവര്‍ത്തനവിരസമായിതോന്നാം. എങ്കിലും ആ കഥകളും മുഷിപ്പിയ്ക്കാതെ കണ്ണുകള് നനയുന്നവിധത്തില് കോറിയിടാന് സബീന കാട്ടിയ സാമര്‍ഥ്യം അഭിനന്ദനീയമാണ്.\nസ്വജീവിതം മറന്ന് ഓടിനടന്ന് മറ്റുള്ളവര്‍ക്ക് നീതി നേടിക്കൊടുത്തപ്പോഴും, ഒട്ടേറെ അനീതികള് ജീവിതത്തില് സ്വയം അനുഭവിച്ചവളാണ് സഫിയയെന്ന് പലര്‍ക്കും അറിയില്ലായിരുന്നു. ജീവിതം നല്‍കിയ മുറിവുകളെ, സേവനത്തിന്റെ ജീവകാരുണ്യത്താല് മറികടക്കാന് അവര് ശ്രമിച്ചു. ഒടുവില് കാന്‍സറിന്റെരൂപത്തില് മരണം തേടിയെത്തുന്നത് വരെ. സഫിയ ജീവിതത്തിന്റെ നല്ല നാളുകളിലാണ് നമ്മെവിട്ടുപോയത്. എപ്പോഴും പുഞ്ചിരിയ്ക്കുന്ന ആമുഖം മറച്ചവേദനയുടെ ആഴം, സബീനയുടെ അനുഗ്രഹീത തൂലിക വാങ്മയചിത്രംപോലെ ഒപ്പിയെടുക്കുമ്പോള്, ആ വേദന നമ്മുടെ നെഞ്ചിലാണ് കൂടുകെട്ടുന്നത്. മനുഷ്യജീവന്റെ നിസ്സഹായതയും, ജീവിതത്തിന്റെ അര്‍ഥവും ഒരുപോലെ നാം അനുഭവിച്ച് അറിയുന്നു. സഫിയയുടെ ഓര്‍മ്മകള്‍ക്ക് നല്‍കിയവലിയൊരു ആദരവാണ് ഈ നോവല്.\nപ്രത്യാശകള് — ലോകത്തിന്റെയും ഭാഷയുടെയും


vivekananda travels chairman c narendran, സി. നരേന്ദ്രന്; യാത്രകളെ ജനകീയമാക്കിയ സാരഥി - vivekananda travels chairman c narendran passed away - Samayam Malayalam\nvivekananda travels chairman c narendran passed away\nസി. നരേന്ദ്രന്; യാത്രകളെ ജനകീയമാക്കിയ സാരഥി\nAuthored by Samayam Desk | Lipi | Updated: Jan 25, 2022, 1:55 PM\nബാലുശേരിയില് ഹോമിയോ ഡോക്ടറായിരുന്ന പിതാവ് കെ.വി.സി നാരായണന്റെ പാത പിന്തുടര്‍ന്നാണ് നരേന്ദ്രന് യാത്രാവഴികളിലെ സാരഥ്യമേറ്റെടുക്കുന്നത്. പല തവണ കാശി സന്ദര്‍ശനം നടത്തിയിട്ടുള്ളയാളായിരുന്നു സ്വാതന്ത്ര്യസമരസേനാനി കൂടിയായിരുന്ന നാരായണന്.\nഉത്തരവാദിത്തത്തോടെയുള്ള സേവനത്തിലൂടെ വളരെ പെട്ടെന്ന് യാത്രികരുടെ സ്വന്തം സ്ഥാപനമായി വിവേകാനന്ദ ട്രാവല്‍സ് മാറി.\nബാലുശേരിയില് ഹോമിയോ ഡോക്ടറായിരുന്ന പിതാവ് കെ.വി.സി നാരായണന്റെ പാത പിന്തുടര്‍ന്നാണ് നരേന്ദ്രന് യാത്രാവഴികളിലെ സാരഥ്യമേറ്റെടുക്കുന്നത്.\nപല തവണ കാശി സന്ദര്‍ശനം നടത്തിയിട്ടുള്ളയാളായിരുന്നു സ്വാതന്ത്ര്യസമരസേനാനി കൂടിയായിരുന്ന നാരായണന്.\nകോഴിക്കോട്: തീര്‍ഥാടന- വിനോദസഞ്ചാരയാത്രകളെ ജനകീയമാക്കുകയും അതുവഴി യാത്രാപ്രേമികള്‍ക്കെല്ലാം സുപരിചിതനാകുകയും ചെയ്ത വ്യക്തിത്വമാണ് കഴിഞ്ഞദിവസം അന്തരിച്ച വിവേകാനന്ദ ട്രാവല്‍സ് ഗ്രൂപ്പ് ചെയര്‍മാനും എംഡിയുമായ സി. നരേന്ദ്രന് (62). പക്ഷാഘാതത്തെ തുടര്‍ന്ന് കോഴിക്കോട്ടെ സ്വകാര്യ ആശുപത്രിയില് ചികിത്സയിലിരിക്കെയായിരുന്നു അദ്ദേഹത്തിന്റെ അപ്രതീക്ഷിത വിയോഗം.\nAlso Read: വിവാഹ വീട്ടിൽ നിന്നുള്ള കണ്ടു മുട്ടൽ, പ്രണയം... പല സ്ഥലത്തും എത്തിച്ച് നിരന്തര പീഡനം, സഹോദരങ്ങൾ പത്തനംതിട്ടയിൽ അറസ്റ്റിൽ\nകോഴിക്കോട് പൂനൂര് സ്വദേശിയായ നരേന്ദ്രന് സാധാരണക്കാര്‍ക്ക് ചുരുങ്ങിയ ചെലവില് യാത്രകള് നടത്താന് അവസരം ഒരുക്കുക എന്ന ലക്ഷ്യത്തോടെയാണ് വിവേകാനന്ദ ട്രാവല്‍സിനെ നയിച്ചത്. ഉത്തരവാദിത്തത്തോടെയുള്ള സേവനത്തിലൂടെ വളരെ പെട്ടെന്ന് യാത്രികരുടെ സ്വന്തം സ്ഥാപനമായി വിവേകാനന്ദ ട്രാവല്‍സ് മാറി.\nAlso Read: ഉറങ്ങിക്കിടന്ന മകനെ പെട്രോളൊഴിച്ച് കൊലപ്പെടുത്താന് ശ്രമിച്ച അച്ഛന് ആത്മഹത്യ ചെയ്തു\nബാലുശേരിയില് ഹോമിയോ ഡോക്ടറായിരുന്ന പിതാവ് കെ.വി.സി നാരായണന്റെ പാത പിന്തുടര്‍ന്നാണ് നരേന്ദ്രന് യാത്രാവഴികളിലെ സാരഥ്യമേറ്റെടുക്കുന്നത്. പല തവണ കാശി സന്ദര്‍ശനം നടത്തിയിട്ടുള്ളയാളായിരുന്നു സ്വാതന്ത്ര്യസമരസേനാനി കൂടിയായിരുന്ന നാരായണന്. ഗതാഗതസൗകര്യങ്ങള് ഇത്രത്തോളം വിപുലമല്ലാത്ത അക്കാലത്ത് നാട്ടുകാരില് പലരും അദ്ദേഹത്തിന്റെ മാര്‍ഗനിര്‍ദേശങ്ങള് സ്വീകരിച്ചായിരുന്നു കാശിക്കു പോയിരുന്നത്. പിന്നീട് തത്പരരായ നാട്ടുകാരെയും സുഹൃത്തുക്കളെയുമൊക്കെ കൂട്ടിയായി നാരായണന്റെ യാത്ര. കാലക്രമേണ അതൊരു യാത്രാപദ്ധതിയായി മാറി. തുടര്‍ന്ന് 1971ല് ബാലുശേരി കേന്ദ്രീകരിച്ച് വിവേകാനന്ദ ട്രാവല്‍സിനു തുടക്കമിട്ടു. ആദ്യനാളുകളില് കാശിയാത്രയായിരുന്നു സംഘടിപ്പിച്ചിരുന്നുത്.\nനാരായണന് നായര്‍ക്ക് പ്രായമായപ്പോള് ഗള്‍ഫില് ജോലി ചെയ്യുകയായിരുന്ന നരേന്ദ്രന് അവിടം വിട്ട് നാട്ടിലെത്തി വിവേകാനന്ദയുടെ ചുമതല ഏറ്റെടുത്തു. ആദ്യനാളുകളില് വാടകയ്‌ക്കെടുത്ത ബസിലായിരുന്നു തീര്‍ത്ഥാടനയാത്രകള്. 1990ല് 30 സീറ്റുള്ള ഒരു ബസ് വാങ്ങി. തുടക്കത്തില് നരേന്ദ്രന് തന്നെയായിരുന്നു ഇതിന്റെ ഡ്രൈവര്. ചെലവുകുറഞ്ഞതും സൗകര്യപ്രദവുമായ ശബരിമല യാത്ര സാധ്യമാക്കിയതോടെ വിവേകാനന്ദ ട്രാവല്‍സ് അതിദ്രുതം വളര്‍ന്നു. മണ്ഡലകാലത്ത് കേരളത്തിന്റെ വിവിധ കേന്ദ്രങ്ങളില് നിന്നായി നിരവധി സര്‍വീസുകളാണ് വിവേകാനന്ദ ഇപ്പോള് നടത്തുന്നത്.\nസമൂഹത്തിന്റെ വിവിധ തുറകളിലുള്ളവരെയാണ് യാത്രയെന്ന ചരടുകൊണ്ട് വിവേകാനന്ദ ബന്ധിപ്പിച്ചത്. അതില് സാധാരണക്കാര് മുതല് വിവിഐപികള് വരെയുണ്ട്. ഭരണാധികാരികളും സാഹിത്യനായകന്‍മാരും ചലച്ചിത്രതാരങ്ങളും റിട്ടയേര്‍ട് ഉദ്യോഗസ്ഥരും എന്നുവേണ്ട സകലരും വിവേകാനന്ദയുടെ വിലപ്പെട്ട യാത്രക്കാരായിരുന്നു. ഇവര്‍ക്കിടയില് സൗഹൃദത്തിന്റെ വലിയ കോട്ടയൊരുക്കി നരേന്ദ്രനും. യാത്രാസംഘങ്ങള്‍ക്കൊപ്പവും തനിച്ചുമെല്ലാമായി നാനൂറില്‍പരം തവണ ഹിമാലയയാത്ര നടത്തിയിട്ടുണ്ട് നരേന്ദ്രന്.\nഇരുപതിലേറെ തവണ കൈലാസയാത്ര നടത്തി. എം പി വീരേന്ദ്രകുമാറിന്റെ 'ഹൈമവതഭൂവില്' എന്ന പുസ്തകത്തിന്റെ രചനയ്ക്ക് കാരണമായ ഹിമാലയ യാത്ര സംഘടിപ്പിച്ചത് വിവേകാനന്ദയാണ്. വിശ്വ സഞ്ചാരിയും, സഫാരി ചാനലിന്റെ അമരക്കാരനുമായ സന്തോഷ് ജോര്‍ജ് കുളങ്ങരയുടെ ആദ്യ വിദേശ യാത്രയായ നേപ്പാള് യാത്ര വിവേകാനന്ദയിലൂടെയായിരുന്നു. വര്‍ഷം ശരാശരി 750 ഓളം സംഘങ്ങളെയാണ് നരേന്ദ്രന് യാത്രയാക്കിയിരുന്നത്. പലതിന്റെയും കൂടെ യാത്രക്കാരിലൊരാളായി സഹായിയായി അദ്ദേഹവുമുണ്ടായിരുന്നു.\nകോഴിക്കോടുനിന്ന് വെറും 750 രൂപക്ക് ഒരു ദിവസത്തെ താമസവും ഭക്ഷണവും അടക്കമുള്ള വിവേകാനന്ദയുടെ പാക്കേജ് ശബരിമലയെ യാത്രയെ തന്നെ ജനകീയമാക്കി. പ്രത്യേകിച്ചും ഒറ്റക്ക് പോകാന് ശ്രമിക്കുന്നവര്‍ക്ക് ഇത് വലിയ സഹായം ആയിരുന്നു. നെയ്യഭിഷേകവും അടക്കം എല്ലാം വിവേകാനന്ദ നടത്തിത്തരുമായിരുന്നു. യാത്രക്കാര്‍ക്ക് യാതൊരു റിസ്‌ക്കും ഉണ്ടായിരുന്നില്ല. ചുരുങ്ങിയ നിരക്കിലുള്ള കാശി യാത്രാ പാക്കേജുകളും വിവേകാന്ദയുടെ പ്രത്യേകത ആയിരുന്നു. വയോധികാരായ ആളുകള്‍ക്ക് വരെ ഏറ്റവും സുരക്ഷിതമായി യാത്രചെയ്യാന് കഴിയുന്ന രീതിയായിരുന്നു ഇത്. സെക്കന്‍ഡ് ക്ലാസ് ട്രെയനില് ബുക്ക് ചെയ്ത് ഉത്തരന്ത്യേയില് എത്തിയാല് മാത്രം ബസ് ഏര്‍പ്പെടുത്തുന്നതിനാല് ഏറ്റവും ചുരുങ്ങിയ ചെലവില് ആയിരുന്നു ഈ യാത്രകള് മുഴുവന്.\nഅതുപോലെ മധുര, രമേശ്വരം, പഴനി, മൂകാംബിക, തൊട്ട് ഡല്‍ഹിയും കാശ്മീരുംവരെ മിതമായ നിരക്കില് യാത്ര കൊണ്ടുപോകാന് വിവേകാനന്ദക്ക് സാധിച്ചു. യാത്രാ കുതുകികള്‍ക്കായി 'തീര്‍ഥസാരഥി' എന്നൊരു മാസികയും നരേന്ദ്രന് തുടങ്ങിയിരുന്നു. വായനാക്കാര്‍ക്കിടയില് അക്കാലത്ത് അതിന് വലിയ സ്വീകരണമാണ് ലഭിച്ചത്. യാത്ര ചെയ്യാനാവശ്യമായ വിവരങ്ങളെല്ലാം സമഗ്രമായി അവതരിപ്പിച്ചിരുന്ന തീര്‍ഥസാരഥി പ്രമുഖരുടെ യാത്രാഅനുഭവങ്ങളും വായനാക്കാരിലെത്തിച്ചു.\nവിപുലമായ സൗഹൃദവലയത്തിനുടമായിരുന്നു നരേന്ദ്രന്. പരിചയപ്പെട്ടാല് ഒരിക്കലും മറക്കാനാകാത്ത ഊഷ്മളതയായിരുന്നു അദ്ദേഹം പകര്‍ന്നു നല്‍കിയിരുന്നത്. സാധാരണക്കാരായ തൊഴിലാളികള് മുതല് ഉന്നതപദവികള് വഹിക്കുന്നവര്‍വരെ അക്കൂട്ടത്തിലുണ്ടായിരുന്നു. സഹപ്രവര്‍ത്തകരുടെയും തൊഴിലാളികളുടെയും പ്രശ്‌നങ്ങളില് കരുതലോടെയുള്ള ഇടപെടലുകള് നടത്തി. കോവിഡ് കാലത്ത് പ്രതിസന്ധിയില് അകപ്പെട്ട ടൂറിസം-ട്രാവല് മേഖലയുടെ പ്രശ്‌നങ്ങള് അധികാരികളിലെത്തിക്കുന്നതിനു നേതൃത്വം നല്‍കിയതും നരേന്ദ്രനായിരുന്നു.\n1999ല് ന്യൂഡല്‍ഹിയിലെ ഗ്ലോബല് ഇക്കണോമിക് കൗണ്‍സിലിന്റെ 'രാഷ്ട്രീയ ഏകത അവാര്‍ഡ്', 2002ല് അക്ഷയ പുസ്തകനിധിയുടെ 'അക്ഷയ അവാര്‍ഡ് 2001' എന്നിവ നരേന്ദ്രന് ലഭിച്ചിരുന്നു. പന്നിയങ്കര സൗഭാഗ്യയിലായിരുന്നു താമസം.ഭാര്യ: ഉഷ (റിട്ട. ഡെപ്യൂട്ടി ഡയറക്ടര്, ട്രഷറി). മക്കള്: ഡോ.ഗായത്രി, ഗംഗ. മാതാവ്: പരേതയായ അമ്മാളു അമ്മ. സഹോദരങ്ങള്: രാമദാസ് , സായിമണി, ശാരദാമണി, പരേതരായ ജയപ്രകാശന്, രാജന്, ജാതവേദന്. സംസ്‌കാരം മാവൂര് റോഡ് വൈദ്യുതശ്മശാനത്തില് നടന്നു.\nTOPIC: C Narendran passed away, Vivekananda Travels Chairman C Narendran, C Narendran death news, Kozhikode News, Kozhikode\nആര്‍ട്ടിക്കിള് ഷോപ്രതിസന്ധിയില്ലെന്ന് മന്ത്രി അഹമ്മദ് ദേവര്‍കോവില്; ഐഎന്‍എല്ലില് എന്താണ് സംഭവിക്കുന്നത്?\nWeb Title : vivekananda travels chairman c narendran passed away


മലബന്ധം അകറ്റാൻ കഴിക്കേണ്ട ഭക്ഷണങ്ങൾ | മലബന്ധം | Constipation | Constipation preventing foods | Healthy food\nമലബന്ധം അകറ്റാൻ കഴിക്കേണ്ട ഭക്ഷണങ്ങൾ\nമനോരമ ലേഖകൻ March 10, 2019 09:25 AM IST\nപലരേയും അലട്ടുന്ന പ്രധാന പ്രശ്‌നങ്ങളില് ഒന്നാണ് മലബന്ധം. മലബന്ധത്തിനു കാരണങ്ങള് പലതുണ്ടാകാം. നല്ല ഭക്ഷണങ്ങളുടെ പോരായ്മ മുതല് അസുഖങ്ങള് വരെ ഇതില് പെടാം. മിക്ക ആളുകളെയും ജീവിതത്തിന്റെ ഏതെങ്കിലുമൊരു ഘട്ടത്തില് ബാധിക്കുന്ന പ്രശ്നമാണ് മലബന്ധം. എന്നാല് വീട്ടില്‍ത്തന്നെ ചെയ്യാവുന്ന ചില പൊടികൈകള് മതിയാകും ഇത് ഇല്ലാതാക്കാന്. അതിങ്ങനെ :\nഫാറ്റ് - ഫാറ്റ് എന്ന് കേള്‍ക്കുമ്പോള്‍ത്തന്നെ ആരോഗ്യത്തിനു നല്ലതല്ല എന്നു പറയാന് വരട്ടെ. ഫാറ്റ് എപ്പോഴും നമുക്ക് ദൂഷ്യം മാത്രം ഉണ്ടാക്കുന്നതല്ല. ഒരു ബാലൻസ്ഡ് ഡയറ്റില് എണ്ണയ്ക്കും പങ്കുണ്ട്. ഒലിവെണ്ണ, കാസ്റര് ഓയില് എന്നിവ മലബന്ധം ഇല്ലാതാക്കും.\nമോലാസസ് (ശര്‍ക്കരപ്പാവ്) - ഷുഗര് കുറഞ്ഞ അളവില് കാണപ്പെടുകയും മള്‍ട്ടി വൈറ്റമിനുകള് ധാരാളം കാണപ്പെടുകയും ചെയ്യുന്ന ഒന്നാണിത്. ഇതിലെ മഗ്നീഷ്യം മലശോധന എളുപ്പത്തിലാക്കും.\nജിഞ്ചര് ടീ , മിന്റ് - ദഹനത്തെ ഏറെ സഹായിക്കുന്നതാണ് ഇഞ്ചിയും മിന്റും. ഇവ രണ്ടും ചേര്‍ത്തൊരു ചായ രാവിലെ കുടിച്ചു നോക്കൂ, മലബന്ധം അലട്ടില്ല. ശരീരത്തിലെ വിഷാംശം നീക്കം ചെയ്യാനും ഇതു സഹായിക്കും.\nനാരങ്ങ വെള്ളം - വൈറ്റമിന് സി അടങ്ങിയ നാരങ്ങ ചേര്‍ത്ത ചൂട് വെള്ളം കുടിക്കുന്നത് മലബന്ധം ഒഴിവാക്കും. അല്ലെങ്കില് ദിവസവും ഒരു ഗ്ലാസ് ഫ്രഷ് ലെമണ് ജ്യൂസ് കുടിച്ചാലും മതി.\nകാൻസറിനെ പ്രതിരോധിക്കാൻ കഴിക്കാം ഈ 15 ഭക്ഷണങ്ങൾ\nഫൈബര് - ഫൈബര് അടങ്ങിയ ആഹാരങ്ങള് എല്ലാം മലശോധനയ്ക്കു സഹായകമാണ്. ഹോള്‍ഗ്രെയിന് സെറില്‍സ്, നട്സ്, ഓട്സ്, പള്‍സസ് എന്നിവയെല്ലാം ഇതിനു സഹായിക്കും.\nബേക്കിങ് സോഡ- വയറുവേദനയ്ക്കും മലബന്ധത്തിനും ബേക്കിങ്‌സോഡ ഫലപ്രദമാണ്. ഇത് വയറിനെ റീ അൽക്കലയിസ് ചെയ്യുന്നു. കൂടാതെ ആസിഡിനെ നിയന്ത്രിക്കുകയും വായുവിനെ പുറന്തള്ളുകയും ചെയ്യുന്നു.\nപ്രൂൺസ് / പ്ലം- ഉയർന്ന അളവിൽ നാരുകളും സോർബിറ്റോളും അടങ്ങിയ പ്ലം പ്രകൃതിദത്തമായ ഒരു ഫലമാണ്. ഇത് മലബന്ധമകറ്റാൻ വളരെ മികച്ചതാണ്. സോർബിറ്റോൾ എളുപ്പം ദഹിക്കാത്ത പ്രകൃതിദത്ത കാർബോഹൈഡ്രേറ്റാണ്. ഇത് കുടലിൽ നിന്നു ധാരാളം വെള്ളം ലഭ്യമാക്കി മലത്തെ മൃദുവാക്കുന്നു.


Rajan Mishra of Rajan Sajan Mishra duo dies due to Covid-19 related complications-ശാസ്ത്രീയ സംഗീതജ്ഞൻ രാജൻ മിശ്ര അന്തരിച്ചു | Indian Express Malayalam\nrajan mishra of rajan sajan mishra duo dies due to covid 19 related complications\nകോവിഡ് -19 ബാധയെത്തുടർന്ന് ഡൽഹിയിലെ ആശുപത്രിയിൽ പ്രവേശിപ്പിച്ചിരിക്കുകയായിരുന്നു\nUpdated: April 29, 2021 9:33:56 am\nന്യൂഡൽഹി: ഹിന്ദുസ്ഥാനി സംഗീതജ്ഞൻ രാജൻ മിശ്ര കോവിഡ് ബാധയെത്തുടർന്ന് അന്തരിച്ചു. ഞായറാഴ്ച ഡൽഹിയിലായിരുന്നു അന്ത്യം. കോവിഡ് -19നൊപ്പം ഹൃദയസംബന്ധമായ പ്രശ്നങ്ങൾ ഉണ്ടായതിനെത്തുടർന്ന് ഡൽഹിയിലെ സെന്റ് സ്റ്റീഫൻ ആശുപത്രിയിൽ പ്രവേശിപ്പിച്ചിരിക്കുകയായിരുന്നു.\nബെനാറസ് ഘരാനയിൽ നിന്നുള്ള ഗായകരായ പണ്ഡിറ്റ് രാജൻ മിശ്രയും ഇളയ സഹോദരൻ സാജൻ മിശ്രയും പതിറ്റാണ്ടുകളായി ഇന്ത്യൻ, ആഗോള പ്രേക്ഷകർക്കുമുന്നിലായുള്ള നിരവധി വേദികളിലെത്തി. രാജൻ സാജൻ മിശ്ര എന്ന പേരിലായിരുന്നു ഇരുവരും അറിയപ്പെട്ടിരുന്നത്. സാജൻ മിശ്ര 2014ൽ അന്തരിച്ചു.\nഇന്ത്യൻ ക്ലാസിക്കൽ ആലാപനത്തിന്റെ ഖയാൽ ശൈലി അവലംബിച്ച ഗായക സഹോദരങ്ങൾ പത്മഭൂഷൺ അവാർഡ്, സംഗീത നാടക് അക്കാദമി അവാർഡ്, ഗന്ധർവ ദേശീയ പുരസ്കാരം എന്നിവ നേടിയിരുന്നു.\n1951 ൽ ജനിച്ച രാജൻ മിശ്ര വാരണാസിയിലാണ് ബാല്യകാലം ചിലവഴിച്ചത്. സഹോദരനോടൊപ്പം, പിതാവ് ഹനുമാൻ പ്രസാദ് മിശ്ര, മുത്തച്ഛന്റെ സഹോദരൻ ബഡെ റാം ദാസ് ജി മിശ്ര, അമ്മാവൻ സാരംഗി കലാകാരൻ ഗോപാൽ പ്രസാദ് മിശ്ര എന്നിവരുടെ കീഴിൽ രാജൻ മിശ്ര സംഗീത പരിശീലനം നേടി.\nനിര്യാണത്തിൽ പ്രധാനമന്ത്രി നരേന്ദ്ര മോദി അനുശോചിച്ചു. “ക്ലാസിക്കൽ ആലാപന ലോകത്ത് തന്റെ മായാത്ത മുദ്ര പതിപ്പിച്ച പണ്ഡിറ്റ് രാജൻ മിശ്ര ജി യുടെ മരണത്തിൽ ഞാൻ ഖേദിക്കുന്നു. ബനാറസ് ഘരാനയുമായി ബന്ധപ്പെട്ടിരുന്ന മിശ്രാജിയുടെ നിര്യാണം കലാ-സംഗീത ലോകത്തിന് നികത്താനാവാത്ത നഷ്ടമാണ്. അദ്ദേഹത്തിന്റെ കുടുംബത്തിനും ആരാധകർക്കും എന്റെ അനുശോചനം. ഓം ശാന്തി!” പ്രധാനമന്ത്രി ട്വീറ്റ് ചെയ്തു.\nമുതിർന്ന ഗായിക ലതാ മങ്കേഷ്കറും അദ്ദേഹത്തിന് ആദരാഞ്ജലി അർപ്പിച്ചു. “വളരെ കഴിവുള്ള ക്ലാസിക്കൽ ഗായകനും പത്മ ഭൂഷൺ, സംഗീത നാടക് അക്കാദമി അവാർഡ് ജേതാവുമായ പണ്ഡിറ്റ് രാജൻ മിശ്ര ജി അന്തരിച്ചുവെന്ന് അറിഞ്ഞു. ദുഃഖത്തോടെയാണ് ഇത് കേട്ടത്. അദ്ദേഹത്തിന്റെ കുടുംബത്തിന് എന്റെ അനുശോചനം, ”അവർ ട്വിറ്ററിൽ കുറിച്ചു.\n“ഹൃദയം നടുക്കുന്ന വാർത്ത – പത്മ ഭൂഷൺ ശ്രീ രാജൻ മിശ്ര ജി ഇന്ന് നമ്മളെ വിട്ടുപോയി. ഡൽഹിയൽ കോവിഡ് ബാധിച്ച് അദ്ദേഹം മരിച്ചു. ബെനാറസ് ഘരാനയിലെ പ്രശസ്ത ക്ലാസിക്കൽ ഗായകനായിരുന്നു അദ്ദേഹം. സഹോദരൻ പണ്ഡിറ്റ് രാജൻ സാജൻ മിശ്രയുടെ മറുപകുതിയായിരുന്നു അദ്ദേഹം. കുടുംബത്തിന് എന്റെ അനുശോചനം. ഓം ശാന്തി,” രാജൻ മിശ്രയുടെ വാർത്ത അറിയിച്ചുകൊണ്ട് സംഗീതജ്ഞൻ സലീം മെർച്ചന്റ് ട്വീറ്റ് ചെയ്തു.\n“പണ്ഡിറ്റ് രാജൻ മിശ്രയുടെ നിര്യാണത്തിൽ എന്റെ അഗാധമായ അനുശോചനം. ഹിന്ദുസ്ഥാനി ശാസ്ത്രീയ സംഗീതത്തിലെ ഗായക സഹോദരനാമർ – രാജൻ മിശ്രയും സാജൻ മിശ്രയും. ഓം ശാന്തി,” ഗായക സുചിത്ര കൃഷ്ണമൂർത്തി കുറിച്ചു.\nWeb Title: Rajan mishra of rajan sajan mishra duo dies due to covid 19 related complications


കലാപത്തിന് സര്‍ക്കാര് ഒത്താശ ചെയ്യുന്നു; മുഖ്യമന്ത്രിയ്ക്കുള്ള കത്തില് തുറന്നടിച്ച് ചെന്നിത്തല - Express Kerala\nകലാപത്തിന് സര്‍ക്കാര് ഒത്താശ ചെയ്യുന്നു; മുഖ്യമന്ത്രിയ്ക്കുള്ള കത്തില് തുറന്നടിച്ച് ചെന്നിത്തല\nതിരുവനന്തപുരം: പേരാമ്പ്ര ജുമാമസ്ജിദിന് നേര്‍ക്ക് കല്ലെറിഞ്ഞ സംഭവത്തില് പ്രതികളായ സിപിഐഎമ്മുകാരെ എഫ്‌ഐആര് തിരുത്തി സംരക്ഷിക്കുകയും സംഭവത്തില് പ്രതിഷേധിച്ച് പ്രകടനം നടത്തിയ യൂത്ത് കോണ്‍ഗ്രസ് പവര്‍ത്തകരെ ജാമ്യമില്ലാ വകുപ്പുകള് പ്രകാരം അറസ്റ്റ് ചെയ്തതുമായ നാട്ടില് സര്‍ക്കാര് കലാപത്തിന് ബോധപൂര്‍വ്വം ഒത്താശ ചെയ്തു കൊടുക്കുന്നുവെന്ന് പ്രതിപക്ഷ നേതാവ് രമേശ് ചെന്നിത്തല.\nകഴിഞ്ഞ ദിവസം പേരാമ്പ്ര സന്ദര്‍ശിച്ചതിനു ശേഷം മുഖ്യമന്ത്രിയ്ക്ക് അയച്ച കത്തിലാണ് ചെന്നിത്തല ഇക്കാര്യം വ്യക്തമായിരിക്കുന്നത്. പേരാമ്പ്രയിലെ സര്‍ക്കാര് നീക്കം ഞെട്ടിക്കുന്നതും നിയമവാഴ്ചയെ തകര്‍ക്കുന്നതുമാണെന്നാണ് രമേശ് ചെന്നിത്തല കത്തില് പറയുന്നത്.\nപേരാമ്പ്ര മസ്ജിദിന് നേര്‍ക്ക് കല്ലെറിഞ്ഞത് നാട്ടില് മതസ്പര്‍ദ്ധ സൃഷ്ടിച്ച് കലാപമുണ്ടാക്കാനുള്ള ബോധപൂര്‍വ്വമായ ഉദ്ദേശമായിരുന്നെന്ന് എഫ്‌ഐആറില് രേഖപ്പെടുത്തിയിരുന്നു. ഇതിന്റെ പേരിലാണ് സിപിഐഎം ബ്രാഞ്ച് സെക്രട്ടറിയെ അറസ്റ്റ് ചെയ്യുകയും മറ്റ് എട്ട് സിപിഎം പ്രവര്‍ത്തകര്‍ക്കെതിരെ കേസെടുക്കുകയും ചെയ്തത്. എന്നാല് പൊലീസ് നിഷ്പക്ഷമായ നടപടി സ്വീകരിച്ചതിനെതിരെ സിപിഎം സംസ്ഥാന സെക്രട്ടറി കോടിയേരി ബാലകൃഷ്ണനും മന്ത്രി ഇ.പി.ജയരാജനും രംഗത്തെത്തി. തുടര്‍ന്നാണ് എഫ്‌ഐആറില് മാറ്റം വരുത്തിയതും ബ്രാഞ്ച് സെക്രട്ടറിക്ക് ജാമ്യം നല്‍കിയതും. തങ്ങളുടെ പാര്‍ട്ടി പ്രവര്‍ത്തകരെ രക്ഷിക്കാന് എഫ്‌ഐആറില് മാറ്റം വരുത്തുന്നത് നഗ്‌നമായ അധികാര ദുര്‍വിനിയോഗമാണ്. നാട്ടില് വര്‍ഗ്ഗീയ ലഹള ഉണ്ടാക്കാന് നടത്തിയ ശ്രമത്തിനാണ് സര്‍ക്കാര് കൂട്ട് നില്‍ക്കുന്നത്. ഇത് ഒരു കാരണവശാലും അംഗീകരിക്കാന് കഴിയുന്ന കാര്യമല്ല, ചെന്നിത്തല കത്തില് വ്യക്തമാക്കി.


റോഹിംഗ്യന് വിഷയത്തില് യു.എസ് അന്വേഷണ സംഘത്തിന്റെ റിപ്പോര്‍ട്ട്: ‘മ്യാന്‍മറില് വംശഹത്യ നടന്നു’ • Suprabhaatham\nറോഹിംഗ്യന് വിഷയത്തില് യു.എസ് അന്വേഷണ സംഘത്തിന്റെ റിപ്പോര്‍ട്ട്: ‘മ്യാന്‍മറില് വംശഹത്യ നടന്നു’\nDecember 5, 2018 | 5:01 am IST\nവാഷിങ്ടണ്: മ്യാന്‍മറില് റോഹിംഗ്യകള്‍ക്കെതിരേ വംശഹത്യ നടന്നതിനു തെളിവുകളുണ്ടെന്നു യു.എസ് അന്വേഷണ സംഘം. കുറ്റവാളികള്‍ക്കെതിരേ ഉചിതമായ നടപടി സ്വീകരിക്കണമെന്നും റോഹിംഗ്യകള്‍ക്കെതിരേയുള്ള അക്രമണം സംബന്ധിച്ച് അന്വേഷിക്കാന് യു.എസ് സ്റ്റേറ്റ് ഡിപ്പാര്‍ട്ട്‌മെന്റ് ഏല്‍പ്പിച്ച നിയമ സ്ഥാപനമായ പബ്ലിക് ഇന്റര്‍നാഷനല് ലോ ആന്‍ഡ് പോളിസി ഗ്രൂപ്പ് (പി.ഐ.എല്.പി.ജി) സമര്‍പ്പിച്ച റിപ്പോര്‍ട്ടില് പറയുന്നു.\nമ്യാന്‍മറിലെ രാഖൈനിലുണ്ടായ ആക്രമണത്തെ തുടര്‍ന്നു ബംഗ്ലാദേശിലേക്കു പലായനം ചെയ്ത 1,024 റോഹിംഗ്യകളുമായുള്ള കൂടിക്കാഴ്ചയുടെ അടിസ്ഥാനത്തിലാണ് റിപ്പോര്‍ട്ട് തയാറാക്കിയത്.\nസൈന്യത്തിന്റെ നേതൃത്വത്തില് ആസൂത്രിതമായ ആക്രമണങ്ങളുണ്ടായെന്നു റിപ്പോര്‍ട്ട് വ്യക്തമാക്കുന്നു. യുദ്ധകുറ്റകൃത്യം, മനുഷ്യത്വത്തിനെതിരേയുള്ള കുറ്റങ്ങള് എന്നിവയാണ് റോഹിംഗ്യകള്‍ക്കെതിരേ നടന്നതെന്നും പി.ഐ.എല്.പി.ജി അംഗം പോള് വില്യംസ് പറഞ്ഞു.\nഅക്രമണങ്ങള്‍ക്കു പിന്നില് പ്രവര്‍ത്തിച്ചവരെ അന്താരാഷ്ട്ര ക്രിമിനല് നടപടിയനുസരിച്ചു വിചാരണ ചെയ്യണമെന്ന് അദ്ദേഹം ആവശ്യപ്പെട്ടു. 13,000 അക്രമണങ്ങളാണ് മ്യാന്മറിലുണ്ടായത്. പി.ഐ.എല്.പി.ജി അംഗങ്ങള് അഭിമുഖം നടത്തിയ ഇരകളില് 20 ശതമാനം പേരും ആക്രമണങ്ങളില് ശാരീരികമായി പരുക്കേറ്റവരാണ്. 70 ശതമാനം പേരുടെയും വീടുകളും ഗ്രാമങ്ങളും അവരുടെ കണ്‍മുന്നില്‍വച്ചാണ് അഗ്നിക്കിരയാക്കിയത്. 80 ശതമാനം പേരും തങ്ങളുടെ കുടുംബങ്ങളെയോ സുഹൃത്തുക്കളെയോ ബന്ധുക്കളെയോ കൊല്ലുന്നതിനു സാക്ഷികളാണ്. സൈനികരുടെ ആക്രമണങ്ങളുടെ ലക്ഷ്യം മ്യാന്മറില്‍നിന്നു റോഹിംഗ്യകളെ പുറത്താക്കലായിരുന്നു. പലായനം ചെയ്യുന്നവരെപ്പോലും സൈന്യം വെടിവച്ചുകൊന്നെന്നും വംശഹത്യയായിരുന്നു ഉദ്ദേശമെന്നും റിപ്പോര്‍ട്ടില് പറയുന്നു.\nറോഹിംഗ്യകള്‍ക്കെതിരേയുണ്ടായ ആക്രമണ വിവരങ്ങള് ശേഖരിക്കാനായി സ്വതന്ത്ര അന്വേഷണ സംഘം രൂപീകരിക്കാനുള്ള യു.എന് മനുഷ്യാവകാശ സംഘടനയുടെ തീരുമാനം പി.ഐ.എല്.പി.ജി സ്വാഗതം ചെയ്തു.\nമ്യാന്മറിലുണ്ടായതു വംശഹത്യയാണെന്ന് ഓഗസ്റ്റില് പുറത്തുവിട്ട റിപ്പോര്‍ട്ടില് യു.എന് വ്യക്തമാക്കിയിരുന്നു. റോഹിംഗ്യകള്‍ക്കെതിരേയുണ്ടായ ആക്രമണത്തിന്റെ ഉത്തരവാദിത്തമേല്‍ക്കാന് മ്യാന്‍മര് സര്‍ക്കാര് ഇതുവരെ തയാറായിട്ടില്ല. തീവ്രവാദത്തിനെതിരേയുള്ള നടപടിയാണ് രാഖൈനിലുണ്ടായതെന്നാണ് മ്യാന്‍മറിന്റെ വാദം.


മലപ്പുറം ജില്ലയില് ഇതുവരെ 5,72,687 പേര് കോവിഡ് പ്രതിരോധ വാക്‌സിന് സ്വീകരിച്ചതായി ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു.\nജില്ലയുടെ വിവിധ ഭാഗങ്ങളിലായി വാക്‌സിന് വിതരണം പുരോഗമിക്കുകയാണ്. പ്രത്യേക വിഭാഗങ്ങളിലായുള്ള മുന്‍ഗണനാ ക്രമത്തിലാണ് നിലവില് വാക്‌സിന് നല്‍കുന്നത്. രണ്ടാം ഘട്ട വാക്സിന് വിതരണവും ഇതോടൊപ്പം പുരോഗമിക്കുന്നുണ്ട്.\nജില്ലയില് തിങ്കളാഴ്ച വരെ വാക്‌സിനെടുത്ത 5,72,687 പേരില് 4,91,064 പേര്‍ക്ക് ഒന്നാം ഡോസും 81,623 പേര്‍ക്ക് രണ്ടാം ഡോസുമാണ് നല്‍കിയത്. 38,409 ആരോഗ്യ പ്രവര്‍ത്തകര്‍ക്ക് കോവിഡ് പ്രതിരോധ വാക്സിന്റെ ഒന്നാം ഡോസും 25,427 പേര്‍ക്ക് രണ്ടാം ഡോസും നല്‍കി.\nകോവിഡ് മുന്നണി പോരാളികളില് 14,959 പേര്‍ക്ക് ഒന്നാം ഡോസും 14,468 പേര്‍ക്ക് രണ്ടാം ഡോസും ലഭ്യമാക്കി. പോളിംഗ് ഉദ്യോഗസ്ഥരില് 33,545 പേര് ആദ്യ ഘട്ട വാക്‌സിനും 11,467 പേര് രണ്ടാം വാക്‌സിനും സ്വീകരിച്ചു. 45 വയസിനു മുകളില് പ്രായമുള്ള 4,04,151 പേര് ആദ്യഘട്ട വാക്‌സിനും 30,261 പേര് രണ്ടാം ഘട്ട വാക്‌സിനുമാണ് സ്വീകരിച്ചിരിക്കുന്നത്.\nരോഗ വർധനവിൽ താളംതെറ്റി, ഇടുക്കി മെഡിക്കൽ കോളേജിലെ കോവിഡ് പ്രതിരോധ പ്രവർത്തനങ്ങൾ


തീകൊളുത്തി ആത്മഹത്യക്ക് ശ്രമിച്ച കമിതാക്കള് മരിച്ചു\nFri Feb 26 2021 19:04:17 GMT+0530 (India Standard Time)\nNAKN23 Feb 2021 7:14 PM GMT\nകണ്ണൂര്: പെട്രോള് ഒഴിച്ച് തീകൊളുത്തി ആത്മഹത്യ ചെയ്യാന് ശ്രമിച്ച കമിതാക്കള് മരിച്ചു. കാഞ്ഞങ്ങാട് സ്വദേശി ശിവപ്രസാദ് , ഏഴിലോട് സ്വദേശി ആര്യ എന്നിവരാണ് മരിച്ചത്. ഗുരുതരമായി പൊള്ളലേറ്റ രണ്ടുപേരും ചികിത്സയിലായിരുന്നു.\nഫെബ്രുവരി 19ന് വൈകിട്ട് നാല് മണിയോടെയാണ് പയ്യന്നൂര് പഴയ ബസ്റ്റാന്റിന് സമീപത്തെ വാടകക്കെട്ടിടത്തില് ആര്യയും ശിവപ്രസാദും ആത്മഹത്യക്ക് ശ്രമിച്ചത്. ഗുരുതരമായി പൊള്ളലേറ്റ ഇരുവരെയും കണ്ണൂര് ഗവ. മെഡിക്കല് കോളജ് ആശുപത്രിയില് പ്രവേശിപ്പിച്ചു. 93 ശതമാനം പൊള്ളലേറ്റ ആര്യ ഇന്നലെ രാത്രി ഏഴ് മണിക്കും, 65 ശതമാനം പൊള്ളലേറ്റ ശിവപ്രസാദ് ഇന്ന് രാവിലെയുമാണ് മരിച്ചത്. ഇരുവരുടെയും ബന്ധം വീട്ടുകാര് എതിര്‍ത്തതിനെ തുടര്‍ന്നാണ് ആത്മഹത്യയെന്നാണ് പ്രാഥമിക നിഗമനം.\nആര്യയുടെ വിവാഹ നിശ്ചയം നടക്കാനിരിക്കെയാണ് സംഭവം. പയ്യന്നൂര് കോളേജില് മൂന്നാം വര്‍ഷ ഹിന്ദി ബിരുദ വിദ്യാര്‍ത്ഥിയാണ് ആര്യ. ബാറില് സെയില്‍സ്മാനാണ് ശിവപ്രസാദ്.


ഗര്‍ഭിണികള് ബ്രഡ് സ്ഥിരമാക്കിയാല് | Health benefits of eating bread during pregnancy - Malayalam BoldSky\n» ഗര്‍ഭിണികള് ബ്രഡ് സ്ഥിരമാക്കിയാല്\nഗര്‍ഭിണികള് ബ്രഡ് സ്ഥിരമാക്കിയാല്\nPublished: Wednesday, August 9, 2017, 13:51 [IST]\nഗര്‍ഭകാലത്ത് ഭക്ഷണത്തിന്റെ കാര്യത്തില് ശ്രദ്ധ കൊടുക്കേണ്ടത് അത്യാവശ്യമാണ്. ഇതിനെ കുറിച്ച് നിരവധി ലേഖനങ്ങള് നമ്മള് വായിച്ചിട്ടുണ്ട്. എന്നാല് ഭക്ഷണത്തിലെ അമിത നിയന്ത്രണം ഒരിക്കലും നല്ലതല്ല. എന്നാല് ഗര്‍ഭകാലത്ത് ബ്രഡ് കഴിക്കുന്നത് ഏറ്റവും നല്ലതാണ്. ഇത് കൊണ്ട് നിരവധി ആരോഗ്യ ഗുണങ്ങളാണ് നമുക്ക് ലഭിക്കുന്നത്.\nഫൈബറും, ന്യൂട്രിയന്‍സും എല്ലാം ധാരാളം അടങ്ങിയിട്ടുണ്ട് ബ്രെഡില്. എന്തൊക്കെ ആരോഗ്യ ഗുണങ്ങളാണ് ഗര്‍ഭകാലത്ത് ബ്രെഡ് കഴിക്കുന്നത് കൊണ്ട് ഉണ്ടാവുന്നത് എന്ന് പല സ്ത്രീകള്‍ക്കും അറിയില്ല. പ്രസവം എളുപ്പത്തിലാക്കാന് വരെ ബ്രഡ് കഴിക്കുന്നതിലൂടെ സാധിക്കും. എന്തൊക്കെയാണ് ബ്രഡിന്റെ ആരോഗ്യ ഗുണങ്ങള് എന്ന് നോക്കാം.\nദഹനത്തിന്റെ കാര്യത്തില് മുന്നിലാണ് ബ്രഡ്. ഗര്‍ഭിണികളില് എപ്പോഴും ദഹനസംബന്ധമായ പ്രശ്‌നങ്ങള് ധാരാളം ഉണ്ടാവും. എന്നാല് ബ്രഡിന്റെ ഉപയോഗത്തിലൂടെ ദഹന സംബന്ധമായ പ്രശ്‌നങ്ങളെ ലഘൂകരിക്കാന് സാധിക്കുന്നു.\nകൊളസ്‌ട്രോളിന്റെ അളവ് കൃത്യമാക്കുന്ന കാര്യത്തിലും ഏറ്റവും മുന്നില് തന്നെയാണ് ബ്രെഡ്. ആരോഗ്യകരമായ കൊളസ്‌ട്രോള് വര്‍ദ്ധിക്കുന്ന കാര്യത്തിലും ചീത്ത കൊളസ്‌ട്രോളിനെ കുറക്കാനും ബ്രെഡ് ഉത്തമമാണ്.\nരക്തസമ്മര്‍ദ്ദത്തിന്റെ അളവ് ഗര്‍ഭകാലത്ത് ഉയര്‍ന്നും താഴ്ന്നും ഇരിക്കും. എന്നാല് രക്തസമ്മര്‍ദ്ദം കൃത്യമാക്കാന് ബ്രെഡ് കഴിക്കുന്നത് ഉത്തമമാണ്.\nപ്രമേഹം നിയന്ത്രിക്കുന്ന കാര്യത്തിലും ഏറ്റവും മികച്ച ഒന്നാണ് ബ്രെഡ്. പ്രമേഹത്തിന്റെ അളവ് ഗര്‍ഭകാലത്ത് വില്ലത്തരം ഉണ്ടാക്കും എന്ന കാര്യത്തില് സംശയം വേണ്ട. എന്നാല് പ്രമേഹത്തിന്റെ അളവ് നിയന്ത്രിക്കാന് ഗര്‍ഭിണികള്‍ക്ക് ബ്രെഡ് ശീലമാക്കം.\nബ്രെഡില് കാല്‍സ്യത്തിന്റെ അളവ് വളരെ കൂടുതലാണ്. കാല്‍സ്യം കൂടുതല് അടങ്ങിയിട്ടുള്ള ഒന്നായതു കൊണ്ട് തന്നെ നിരവധി ആരോഗ്യ ഗുണങ്ങള് ബ്രെഡ് കഴിക്കുന്നത് കൊണ്ട് ഉണ്ട്.\nവിറ്റാമിന് സിയും ധാരാളം ബ്രെഡില് ഉണ്ട്. ഇത് നിങ്ങളുടെ ശരീരത്തിന് രോഗപ്രതിരോധ ശേഷി നല്‍കുന്നു.\nഗര്‍ഭകാലത്ത് മെറ്റബോളിസത്തിന്റെ അളവ് വര്‍ദ്ധിപ്പിക്കുന്നതിനും ബ്രെഡ് കഴിക്കുന്നതിലൂടെ കഴിയുന്നു. വിറ്റാമിന് ബി,റൈബോഫഌബിന് എന്നിവ കൊണ്ട് സമ്പുഷ്ടമാണ് ബ്രെഡ്.\nWonder whether it is beneficial to include bread in your pregnancy diet? Read to know the benefits of bread during pregnancy.\nStory first published: Wednesday, August 9, 2017, 13:51 [IST]


ജിഷ വധം: പ്രതിയെ പൊലീസ് കസ്റ്റഡിയില് വിട്ടു | Muhimmath\nHome » Kerala , News » ജിഷ വധം: പ്രതിയെ പൊലീസ് കസ്റ്റഡിയില് വിട്ടു\nജിഷ വധം: പ്രതിയെ പൊലീസ് കസ്റ്റഡിയില് വിട്ടു\nWritten By Muhimmath News on Tuesday, 21 June 2016 | 17:55\nകൊച്ചി: ജിഷ വധക്കേസ് പ്രതി അമീറുല് ഇസ് ലാമിനെ പൊലീസ് കസ്റ്റഡിയില് വിട്ടു. ഈ മാസം 30വരെ 10 ദിവസത്തേക്ക് കസ്റ്റഡി അനുവദിച്ചാണ് പെരുമ്പാവൂര് കോടതി ഉത്തരവിട്ടത്. പ്രതിയെ 30ാം തീയതി വൈകിട്ട് 4.30ന് മുമ്പ് കോടതിയില് ഹാജരാക്കണം. ആവശ്യമെങ്കില് വീണ്ടും കസ്റ്റഡി അനുവദിക്കുന്ന കാര്യം കോടതി പരിഗണിക്കും. പൊലീസിന്റെ അപേക്ഷ പരിഗണിച്ചായിരിക്കും നടപടിയെന്നും കോടതി വ്യക്തമാക്കി.\nകുറുപ്പംപടി മജിസ്‌ട്രേറ്റ് അവധിയിലായതിനാല് പകരം ചുമതല വഹിക്കുന്ന പെരുമ്പാവൂര് കോടതി ജഡ്ജി വി. മഞ്ജുഷയാണ് ഉത്തരവ് പുറപ്പെടുവിച്ചത്.\nഎന്തെങ്കിലും പറയാനുണ്ടോ എന്ന ജഡ്ജിയുടെ ചോദ്യത്തിന് തനിക്ക് നാട്ടിലേക്ക് പോകണമെന്ന് പ്രതി അമീറുല് ഇസ് ലാം പറഞ്ഞു. ദ്വിഭാഷിയുടെ സഹായത്തോടെയാണ് ഇന്ന് കോടതി നടപടികള് പൂര്‍ത്തിയാക്കിയത്. കസ്റ്റഡിയില് ലഭിച്ച അമീറുല് ഇസ് ലാമിനെ അന്വേഷണ സംഘം ആലുവ പൊലീസ് ക്ലബില് എത്തിക്കും.\nകൂടാതെ പ്രതിയെ പൊതുജനമധ്യത്തില് ഹാജരാക്കുമ്പോള് മുഖം മറക്കാന് അനുവദിക്കണമെന്ന അന്വേഷണ സംഘത്തിന്റെ ആവശ്യം ജഡ്ജി അംഗീകരിച്ചു. കേസിലെ മുഖ്യ തെളിവുകളായ കത്തിയും വസ്ത്രവും കണ്ടെടുക്കാനുണ്ട്. കൂടാതെ തിരിച്ചറിയല് പരേഡും ആവശ്യമായതിനാല് പ്രതിയുടെ മുഖം മറക്കാന് അനുവദിക്കണമെന്നായിരുന്നു പൊലീസ് കോടതിയില് ആവശ്യപ്പെട്ടത്.\nപ്രതിയുടെ അഭിഭാഷകനായി അഡ്വ. പി. രാജനെ നിയമിക്കുന്നതിന് കോടതി അംഗീകാരം നല്‍കി. ഇന്ന് കോടതിയില് അഡ്വ. രാജനെ അസിസ്റ്റന്റ് അഡ്വ. ധന്യ കൈമളാണ് ഹാജരായത്. പ്രതി പൊലീസുമായി സഹകരിക്കുമെന്നും തെളിവെടുപ്പിനായി അസം അടക്കമുള്ള സംസ്ഥാനങ്ങളിലേക്ക് കൊണ്ടുപോകുന്നതില് എതിര്‍പ്പില്ലെന്നും അഡ്വ. ധന്യ കൈമള് കോടതിയെ അറിയിച്ചു. പൊലീസിനു വേണ്ടി എ.പി.പി അബ്ദുല് നസീര് കോടതിയില് ഹാജരായി.


serena williams slams american doping agency– News18 Malayalam\n'എന്നോട് മാത്രം എന്താ ഇങ്ങനെ'; വിവേചനമെന്ന് തുറന്നടിച്ച് സെറീന വില്യംസ്\nUpdated: July 26, 2018, 8:08 AM IST\nഅമേരിക്കന് അധികൃതര് ഉത്തേജക മരുന്ന് പരിശോധനയില് തനിക്കെതിരെ വിവേചനം കാണിക്കുന്നെന്ന് ടെന്നീസ് താരം സെറീന വില്ല്യംസ്. ഏറ്റവും കൂടുതല് തവണ ഡോപ് ടെസ്റ്റ് ചെയ്യപ്പെടുന്ന അമേരിക്കന് ടെന്നീസ് താരം താനാണെന്ന് സെറീന പറഞ്ഞു. ട്വിറ്ററിലൂടെയായിരുന്നു 23 തവണ ഗ്രാന്‍സ്ലാം നേടിയ താരത്തിന്റെ പ്രതികരണം.\n'യാദൃശ്ചികമായി' സെറീനയെ മാത്രം മരുന്ന് പരിശോധന നടത്തുന്ന സമയമാണിത്. എല്ലാ ടെന്നീസ് കളിക്കാരേക്കാളും കൂടുതല് തവണ പരിശോധിക്കപ്പെടുന്നത് ഞാന് ഒരാളാണെന്ന് തെളിഞ്ഞു. വിവേചനം? ഞാനങ്ങനെ കരുതുന്നു'- സെറീന വില്യംസ് ട്വീറ്റ് ചെയ്തു.\nയു.എസ് ആന്റി ഡോപിങ് ഏജന്‍സിയായ യുസാഡ, വില്യംസിനെ ഈ വർഷം മാത്രം അഞ്ച് തവണ പരിശോധിച്ചെന്ന് ഡെഡ്‌സ്പിന് വെബ്‌സൈറ്റ് വെളിപ്പെടുത്തിയിരുന്നു. സെറീന മത്സരിക്കാതെ കളത്തിന് പുറത്ത് നില്‍ക്കുമ്പോഴത്തെ പരിശോധനകണക്കാണിത്. ജൂണ് 14ന് ടെസ്റ്റ് നടത്താനായി യുസാഡ അധികൃതര് സെറീനയുടെ വീട്ടിലെത്തി. അധികൃതര് നിശ്ചയിച്ച സമയത്തേക്കാളും 12 മണിക്കൂര് നേരത്തെയാണ് എത്തിയതെന്ന് സെറീന ആരോപിച്ചു. ടെസ്റ്റ് നടത്താതെ മടങ്ങിയ അധികൃതര് 'മിസ്സ്ഡ് ടെസ്റ്റ്' രേഖപ്പെടുത്തി. മൂന്ന് തവണ ടെസ്റ്റ് മിസ്സാക്കിയാല് ഡോപിങ് ലംഘനമായി കണക്കാക്കും.\nയു.എസ് ഓപ്പണ് ചാംപ്യന് സ്ലൊവാനി സ്റ്റീഫന്‍സിനെ ഒരു തവണ മാത്രവും സെറീനയുടെ സഹോദരി വീനസ് വില്ല്യംസിനെ രണ്ട് തവണ മാത്രവുമാണ് ഡോപ് ടെസ്റ്റിന് വിധേയരാക്കിയത്. തന്നെയാണ് ഏറ്റവും കൂടുതല് പരിശോധിച്ചതെന്ന് അറിയില്ലായിരുന്നെന്ന് സെറീന പറഞ്ഞു. ഏഴ് തവണ ജേതാവായ സെറീന വിംബിള്‍ഡണ് ഫൈനലില് ഏഞ്ജലിക് കെര്‍ബറിനോട് പരാജയപ്പെട്ടിരുന്നു.


പാലാരിവട്ടം പാരയാകുമോ, കളമശ്ശേരി ആര്‍ക്കൊപ്പം? | DoolNews\nപാലാരിവട്ടം പാരയാകുമോ, കളമശ്ശേരി ആര്‍ക്കൊപ്പം?\nTuesday, 23rd March 2021, 4:48 pm\n2016 ലെ നിയമസഭാ തെരഞ്ഞെടുപ്പില് ആഞ്ഞുവീശിയ ഇടതുതരംഗത്തിലും ഉലയാതെ യു.ഡി.എഫിനെ കാത്തുനിര്‍ത്തിയ ജില്ലയാണ് എറണാകുളം. അന്ന് സംസ്ഥാന വ്യാപകമുണ്ടായ വന്‍പതനത്തില് നിന്ന് യു.ഡി.എഫിനെ അല്‍പമെങ്കിലും രക്ഷിച്ചതും എറണാകുളം തന്നെ. പരമ്പരാഗത രീതിയില് നിന്ന് മാറാത്ത ഒരു വോട്ടിങ്ങ് പാറ്റേണായിരുന്നു എറണാകുളത്ത് കണ്ടത്.\n2011ലെ തെരഞ്ഞെടുപ്പില് 11 മണ്ഡലങ്ങളില് യു.ഡി.എഫും മൂന്നിടങ്ങളില് എല്.ഡി.എഫുമാണ് വിജയിച്ചതെങ്കില് 2016ല് എത്തിയപ്പോള് ഈ സമവാക്യം9യു.ഡി.എഫ്5എല്.ഡി.എഫ് എന്ന നിലയിലേക്ക് മാറി. അതുകൊണ്ട് തന്നെ തുടര്‍ഭരണം മുന്നില്‍കണ്ട് തെരഞ്ഞെടുപ്പിനെ നേരിടുന്ന ഇടതുമുന്നണിക്കും, ഭരണത്തിന് ജില്ല എത്രത്തോളം നിര്‍ണായകമെന്ന് കണ്ട് ഗോഥയിലിറങ്ങുന്ന യു.ഡി.എഫിനും എറണാകുളം നിര്‍ണായകമാണ്. അതില് ഇരുകൂട്ടര്‍ക്കും അഭിമാന പ്രശ്‌നമായ മണ്ഡലമാണ് ഇത്തവണ കളമശ്ശേരി.\n2016ല് വലിയ അഴിമതിയാരോപണത്തെത്തുടര്‍ന്ന് അധികാരം നഷ്ടപ്പെട്ട യു.ഡി.എഫിനെ പ്രതിപക്ഷത്തിരിക്കുമ്പോഴും നാണക്കേടിലാക്കിയ മണ്ഡലമാണ് കളമശ്ശേരി. പാലാരിവട്ടം പാലം അഴിമതിക്കേസില് കളമശ്ശേരി എം.എല്.എയും ഉമ്മന്‍ചാണ്ടി സര്‍ക്കാറിലെ പൊതുമരാമത്ത് വകുപ്പ് മന്ത്രിയുമായിരുന്ന വി.കെ ഇബ്രാഹിം കുഞ്ഞ് അറസ്റ്റിലായതും, പാലം പൊളിച്ചതും, അത് വീണ്ടും പുതുക്കി പണിതതുമെല്ലാം കളമശ്ശേരിയിലേക്ക് കേരളത്തിന്റെ ശ്രദ്ധകൊണ്ടുവരാന് കാരണമായി.\nഇത്തവണ കളമശ്ശേരിയില് യു.ഡി.എഫിനെതിരെ പോരിനിറങ്ങുന്ന സി.പി.ഐ.എം മുന് ജില്ലാ സെക്രട്ടറിയും മുന് എം.പിയുമായ ദേശാഭിമാനി പത്രാധിപര് പി.രാജീവിന്റെ വിജയം സി.പി.ഐ.എമ്മിന്റെ അഭിമാന പ്രശ്‌നമാണ്.\nഅതേസമയം കളമശ്ശേരിയിലെ സ്ഥാനാര്‍ത്ഥി നിര്‍ണയവുമായി ബന്ധപ്പെട്ട് ചില തര്‍ക്കങ്ങളാണ് യു.ഡി.എഫില് സംഭവിച്ചത്. വി.കെ ഇബ്രാഹിം കുഞ്ഞ് എം.എല്.എയുടെ മകനും മുസ്ലിം ലീഗ് ജില്ലാ ജനറല് സെക്രട്ടറിയുമായ വി.ഇ അബ്ദുല് ഗഫൂറാണ് ഇത്തവണ കളമശ്ശേരിയില് മത്സരത്തിനിറങ്ങുന്നത്. പാലാരിവട്ടം പാലം അഴിമതിക്കേസ് സംസ്ഥാനത്തെ തന്നെ തീപാറുന്ന വിഷയമാകുമ്പോള് ആ ചൂട് ആളിക്കത്തിക്കുന്ന വിധത്തില് ഇബ്രാഹിം കുഞ്ഞിന്റെ മകനെ തന്നെ എന്തിന് നിര്‍ത്തിയെന്നാണ് യു.ഡി.എഫിലെ ഒരു വിഭാഗത്തില് നിന്നുയരുന്ന ചോദ്യം.\nരാജീവിന്റെ ആത്മവിശ്വാസവും ലീഗിലെ പൊട്ടിത്തെറികളും\nമുസ്ലിം ലീഗ് എറണാകുളം ജില്ലാ നേതൃത്വത്തിന് സ്വീകാര്യനായ സ്ഥാനാര്‍ത്ഥിയല്ല അബ്ദുള് ഗഫൂര് എന്നത് പരസ്യ വിവാദമായ വിഷയമാണ്. കളമശ്ശേരിയിലെ സ്ഥാനാര്‍ത്ഥിയെ മാറ്റണമെന്ന് ആവശ്യപ്പെട്ട് എറണാകുളം ജില്ലാ കമ്മിറ്റി ഭാരവാഹികള് തന്നെ മുസ്ലിം ലീഗ് സംസ്ഥാന പ്രസിഡന്റ് ഹൈദരലി ശിഹാബ് തങ്ങളെ കണ്ടിരുന്നതുമാണ്. വിമത ഭീഷണിയുള്‍പ്പെടെയുള്ള കാര്യങ്ങളെ ലീഗ് നേതൃത്വം ഒരു പരിധിവരെ പരിഹരിച്ചെങ്കിലും ഗഫൂറിന്റെ സ്ഥാനാര്‍ത്ഥിത്വത്തില് ഒളിഞ്ഞും തെളിഞ്ഞുമുള്ള വിമര്‍ശനങ്ങള് തുടരുന്നുണ്ട് എന്ന് തന്നെയാണ് റിപ്പോര്‍ട്ടുകള് സൂചിപ്പിക്കുന്നത്.\nകളമശ്ശേരിയില് സി.പി.ഐ.എം ഡി.വൈ.എഫ്.ഐ സംസ്ഥാന സെക്രട്ടറി എ.എ റഹീമിനെ നിര്‍ദേശിക്കുമെന്നായിരുന്നു ആദ്യ ഘട്ടത്തില് കരുതിയിരുന്നത്. എന്നാല് പിന്നീട് പി.രാജീവിനെ കളമശ്ശേരി ഏല്‍പ്പിക്കാനാണ് സി.പി.ഐ.എം തീരുമാനിച്ചത്. വിദ്യാര്‍ത്ഥി സംഘടനാ പ്രവര്‍ത്തനത്തിലൂടെ സി.പി.ഐ.എമ്മിന്റെ നേതൃനിരയിലേക്ക് ഉയര്‍ന്ന പി.രാജീവിന്റെ സ്വദേശം തൃശ്ശൂരാണെങ്കിലും മൂന്നരപതിറ്റാണ്ടായി അദ്ദേഹം എറണാകുളത്താണ്.\nഎല്.ഡി.എഫിന് തുടര്‍ഭരണം പ്രവചിക്കപ്പെടുന്ന സാഹചര്യത്തില് മണ്ഡലത്തില് വിജയിച്ചാല് മന്ത്രിസഭയില് ഒരു നിര്‍ണായക വകുപ്പ് രാജീവിന് ലഭിക്കുമെന്നതിലും തര്‍ക്കമില്ല. എറണാകുളം ജില്ലയിലെ തന്നെ സി.പി.ഐ.എമ്മിന്റെ കരുത്തനായ സ്ഥാനാര്‍ത്ഥികളിലൊന്നാണ് പി. രാജീവ്. 2016ലെ നിയമസഭാ തെരഞ്ഞെടുപ്പില് മത്സരിക്കാതെ മാറിനിന്ന പി.രാജീവ് പിന്നീട് എറണാകുളം ജില്ലാ സെക്രട്ടറിയായി തുടരുകയായിരുന്നു. ശേഷം 2019 ലെ ലോക്സഭാ തെരഞ്ഞെടുപ്പില് യു.ഡി.എഫിന്റെ ഹൈബി ഈഡനെതിരെ മത്സരിച്ച് പരാജയപ്പെടുകയും ചെയ്തു.\nഅഴിമതിക്കെതിരായ പോരാട്ടത്തിന്റെ കേന്ദ്രമായി മണ്ഡലത്തെ പ്രഖ്യാപിച്ചുകൊണ്ടാണ് എല്.ഡി.എഫ് കളമശ്ശേരിയില് തെരഞ്ഞെടുപ്പിനെ നേരിടുന്നത്. മാസങ്ങള്‍കൊണ്ട് പൂര്‍ത്തിയാക്കിയ പാലാരിവട്ടം പാലത്തിന്റെ പുനര്‍നിര്‍മാണം ഭരണമികവിന്റെ മികച്ച മാതൃകയായും എല്.ഡി.എഫ് ഉയര്‍ത്തിക്കാട്ടുന്നു.\nതാരമ്യേന മുസ്ലിം വിഭാഗങ്ങള് കൂടുതലുള്ള മണ്ഡലമാണ് കളമശ്ശേരി. സി.എ.എ എന്.ആര്.സി വിഷയങ്ങളിലെ പി.രാജീവിന്റെ ഇടപെടലുകളും ഫാസിസ്റ്റ് വിരുദ്ധ മുഖം ഉയര്‍ത്തിപ്പിടിക്കുന്ന അദ്ദേഹത്തിന്റെ ഇമേജും മുസ്ലിം സമുദായത്തില്‍പ്പെട്ടവരെയും രാജീവിനോട് അടുപ്പിക്കുമെന്ന കണക്കൂകൂട്ടല് സി.പി.ഐ.എമ്മിനുണ്ട്. എന്നാല് മുന്‍കാലങ്ങളില് യു.ഡി.എഫിനെ കാത്തുനിര്‍ത്തിയ മണ്ഡലം ഇത്തവണയും തങ്ങളെ തുണയ്ക്കുമെന്നാണ് മുസ്ലിം ലീഗിന്റെ കണക്കുകൂട്ടല്\n2016 പറയുന്ന കണക്കുകള്\nകഴിഞ്ഞ തവണ 12118 വോട്ടിന്റെ ഭൂരിപക്ഷത്തിലാണ് വി.കെ ഇബ്രാഹിം കുഞ്ഞ് സി.പി.ഐ.എമ്മിന്റെ എ.എം യൂസഫിനോട് വിജയിച്ചത്. ബി.ഡി.ജെ.എസിന്റെ വി. ഗോപകുമാര് 24,244 വോട്ടുകളും നേടി. പൊതുവില് അന്നത്തെ ഉമ്മന്‍ചാണ്ടി സര്‍ക്കാരിനെതിരായ ഭരണവിരുദ്ധ വികാരം നിഴലിച്ച തെരഞ്ഞെടുപ്പില് ഇബ്രാഹിം കുഞ്ഞ് പക്ഷേ പ്രവചനങ്ങളെയും എക്‌സിറ്റ് പോള് ഫലങ്ങളെയും മറിച്ചിട്ട് ഭൂരിപക്ഷം കൂട്ടി വിജയിക്കുകയാണുണ്ടായത്. ബി.ജെ.പിയ്ക്കും മുന് തെരഞ്ഞെടുപ്പുകളെ അപേക്ഷിച്ച് 2016ല് കളമശ്ശേരിയില് വോട്ടിങ്ങ് ശതമാനം കൂട്ടാന് സാധിച്ചിരുന്നു. ഇത്തവണ ബി.ഡി.ജെ.എസ് ജില്ലാ ജനറല് സെക്രട്ടറി പി.എസ് ജയരാജാണ് കളമശ്ശേരിയില് മത്സരത്തിനിറങ്ങുന്നത്.\nഎറണാകുളത്തിന്റെ പൊതു സ്വാഭാവം കളമശ്ശേരിയില് ആവര്‍ത്തിക്കുമോ?\nകഴിഞ്ഞ നിയമസഭാ തെരഞ്ഞെടുപ്പിലെ ട്രെന്‍ഡുകള് അവലോകനം ചെയ്യുമ്പോള് പ്രാദേശിക വിഷയങ്ങളാണ് എറണാകുളത്ത് ഏറ്റവും കൂടുതല് പ്രതിഫലിച്ചത് എന്നാണ് തെളിഞ്ഞുവരുന്ന ചിത്രം. പെരുമ്പാവൂരില് 2016ല് സിറ്റിംഗ് സീറ്റ് ഇടതുപക്ഷത്തിന് നഷ്ടമായത് ജിഷ കേസുമായി ബന്ധപ്പെട്ട വിവാദത്തിലായിരുന്നു. അതേസമയം ബാര്‍കോഴ ഉള്‍പ്പെടെയുള്ള കേസുകളുടെ പശ്ചാത്തലത്തലില് തൃപ്പൂണിത്തുറയില് അന്നത്തെ ഉമ്മന്‍ചാണ്ടി സര്‍ക്കാരിന്റെ കാലത്തെ ഏക്‌സൈസ് മന്ത്രി കൂടിയായ കെ. ബാബു പരാജയപ്പെടുകയായിരുന്നു. ഉമ്മന് ചാണ്ടിയുടെ തണലില് മത്സരത്തിനിറങ്ങിയ ബാബുവിനെ സി.പി.ഐ.എമ്മിന്റെ എം. സ്വരാജാണ് പരാജയപ്പെടുത്തിയത്.\nഈ സൂചനകള് നല്‍കുന്നത് പാലാരിവട്ടം അഴിമതിക്കേസ് വലിയ രീതിയില് തന്നെ മണ്ഡലത്തിലെ തെരഞ്ഞെടുപ്പ് ഫലത്തെ സ്വാധീനിക്കുമെന്ന് തന്നെയാണ്. അതേസമയം 2016 ല് യു.ഡി.എഫ് സംസ്ഥാനത്ത് മുഴുവന് പ്രതിസന്ധി നേരിട്ടപ്പോഴും ഇബ്രാഹിം കുഞ്ഞ് പ്രവചനങ്ങള് അപ്രസക്തമാക്കി കളമശ്ശേരിയില് തന്റെ ഭൂരിപക്ഷം കൂട്ടുകയായിരുന്നു. എന്നാല് അത്തരമൊരു അട്ടിമിറി ഇക്കുറിയുണ്ടാകാനുള്ള സാധ്യതയില് ലീഗ് നേത്വത്തിനു പോലും പ്രതീക്ഷയില്ലെന്നാണ് മുസ്ലിം ലീഗിനുള്ളില് തന്നെ കളമശ്ശേരി സ്ഥാനാര്‍ത്ഥിത്വവുമായി ബന്ധപ്പെട്ട് ഉയര്‍ന്നുവന്ന ചര്‍ച്ചകള് വ്യക്തമാക്കുന്നത്.\nപഞ്ചായത്ത് തെരഞ്ഞെടുപ്പുകള് പറയുന്നത്\nകളമശ്ശേരി, ഏലൂര് മുന്‍സിപ്പാലിറ്റികളും ആലങ്ങാട്, കടുങ്ങല്ലൂര്, കുന്നുകര, കരുമാല്ലൂര് പഞ്ചായത്തുകളും ഉള്‍പ്പെടുന്ന കളമശ്ശേരി മണ്ഡലം 2011 ലാണ് രൂപീകൃതമാകുന്നത്. തുടര്‍ന്ന് നടന്ന രണ്ട് തെരഞ്ഞെടുപ്പിലും വിജയിച്ചത് മുസ്ലിം ലീഗിലെ ഇബ്രാഹിം കുഞ്ഞാണ്.\nകഴിഞ്ഞ തദ്ദേശ തെരഞ്ഞെടുപ്പിലും കടുങ്ങല്ലൂര് ഒഴികെ മൂന്നു പഞ്ചായത്തുകളിലും ജില്ലാ പഞ്ചായത്ത് ഡിവിഷനുകളിലും എല്.ഡി.എഫിനാണ് ലീഡ്. കടുങ്ങല്ലൂരില് ഒമ്പത് വോട്ടിന്റെ മുന്‍കൈ മാത്രമാണ് കോണ്‍ഗ്രസിനുള്ളത്. ഇതില് തന്നെ ആലങ്ങാട്, കുന്നുകര, കരുമാല്ലൂര് പഞ്ചായത്തുകളും ഏലൂര് നഗരസഭയും നിലവില് എല്.ഡി.എഫാണ് ഭരിക്കുന്നത്. കളമശ്ശേരി നഗരസഭ ഒരു സീറ്റ് വ്യത്യാസത്തിലും കടുങ്ങല്ലൂരില് നറുക്കിലൂടെയുമാണ് യു.ഡി.എഫ് ഭരിക്കുന്നത്.\nകളമശ്ശേരിയിലെ കണക്കുകള് സങ്കീര്‍ണമാണ്. ഭരണവിരുദ്ധ വികാരം താരതമ്യേന കുറവായ നിയസഭാ തെരഞ്ഞെടുപ്പില് പാലാരിവട്ടം പാലത്തിലെ വിവാദങ്ങള് പി. രാജീവിന്റെ സാധ്യതയാണ്. എന്നാല് രൂപീകൃതമായ കാലം മുതല്‍ക്കു തന്നെ യു.ഡി.എഫിനൊപ്പം നില്‍ക്കുന്ന മണ്ഡലമാണ് കളമശ്ശേരി എന്നത് ലീഗ് വീണ്ടും തെരഞ്ഞെടുക്കപ്പെടാനുള്ള സാധ്യതകള്‍ക്കും മങ്ങലേല്‍പ്പിക്കുന്നില്ല.\nContent Highlight: Palarivattom will effect the kalamassery election result


സുധീരന് യുഡിഎഫില് തുടരാമെങ്കില് കേരള കോണ്‍ഗ്രസിനും ആകാം ; അവഗണന സഹിക്കില്ലെന്നും കെ എം മാണി - Samakalika Malayalam\nസുധീരന് യുഡിഎഫില് തുടരാമെങ്കില് കേരള കോണ്‍ഗ്രസിനും ആകാം ; അവഗണന സഹിക്കില്ലെന്നും കെ എം മാണി\nBy സമകാലിക മലയാളം ഡെസ്‌ക് | Published: 09th June 2018 09:52 PM |\nLast Updated: 09th June 2018 09:52 PM | A+A A- |\nപാലാ: രാജ്യസഭ സീറ്റ് തര്‍ക്കത്തില് കേരള കോണ്‍ഗ്രസിനെതിരെയുളള വിമര്‍ശനങ്ങളില് ആഞ്ഞടിച്ച് പാര്‍ട്ടി ചെയര്‍മാന് കെ എം മാണി. കേരള കോണ്‍ഗ്രസ് പുറത്തു നിന്നു വന്നുകയറിയ മൂന്നാം കക്ഷിയല്ല. തങ്ങള്‍ക്ക് അവകാശവാദം ഉന്നയിക്കാവുന്ന സീറ്റാണ് ഇപ്പോള് വിട്ടുതന്നിരിക്കുന്നത്. ഇത് ആരുടെയും ഔദാര്യമായി കണക്കാക്കേണ്ടെന്ന് മാണി മനോരമയോട് പറഞ്ഞു.\nകേരള കോണ്‍ഗ്രസിനു രാജ്യസഭാസീറ്റ് നല്‍കിയതില് വി.എം.സുധീരനുള്ള എതിര്‍പ്പ് വ്യക്തിപരം മാത്രമാണ്. രാജ്യസഭാസീറ്റുമായി ബന്ധപ്പെട്ട പ്രശ്‌നം കോണ്‍ഗ്രസിനെ തളര്‍ത്തില്ല. സഖ്യകക്ഷികള് ശക്തിപ്പെടുമ്പോള് യുഡിഎഫ് ശക്തമാകും. അപ്പോള് കോണ്‍ഗ്രസും കരുത്തുനേടും- മാണി പറഞ്ഞു.\nകേരള കോണ്‍ഗ്രസ് വന്നതുകൊണ്ട് യുഡിഎഫിലെ സാമുദായിക സന്തുലനം തകരില്ല. ക്രിസ്ത്യന്-മുസ്‌ലിം മുന്നണിയാണെന്നു തോന്നുന്നെങ്കില് സുധീരന് എന്തിനാണു യുഡിഎഫില് തുടരുന്നതെന്നും മാണി ചോദിച്ചു.\nരാജ്യസഭാ സീറ്റ് ഏറ്റെടുക്കാന് ജോസ്.കെ.മാണിക്കു കാര്യമായ താല്‍പര്യമൊന്നുമുണ്ടായിരുന്നില്ല. എന്നാല് പാര്‍ട്ടി ഒന്നടങ്കം ആവശ്യപ്പെട്ടപ്പോള് സമ്മതിക്കുകയായിരുന്നു.\nചിലര് വല്യേട്ടന് മനോഭാവം കാണിച്ചു, അതുകൊണ്ടാണ് ഇടയ്ക്കു ഞങ്ങള് വിട്ടു പോന്നത്. എന്നാല് അന്നു വിട്ടുപോകാനുള്ള കാരണം ഇപ്പോള് ഇല്ലാതായി. കോണ്‍ഗ്രസിലെ എല്ലാ മുതിര്‍ന്ന നേതാക്കളും പാലായിലേക്കു വന്നു. സൗഹൃദാന്തരീക്ഷം ഉണ്ടായതിനെത്തുടര്‍ന്നാണു തിരികെയെത്തിയത്. അതിനിടെ ഇടതുമുന്നണിയില് ചേരാന് കേരള കോണ്‍ഗ്രസിന്റെ ഭാഗത്തു നിന്നു ശ്രമമുണ്ടായില്ലെന്നും കെ എം മാണി പറഞ്ഞു.\nഇനിയും യുഡിഎഫില് പാര്‍ട്ടിയോടു പരിഗണന കുറഞ്ഞാല് പ്രതികരിക്കും. കേരള കോണ്‍ഗ്രസിനു പ്രതികരണശേഷി ഒരിക്കലും നഷ്ടപ്പെടില്ലെന്നും മാണി പറഞ്ഞു.


തിരഞ്ഞെടുപ്പ് തീയതി പറയാതെ കമ്മീഷന് ഉരുണ്ടുകളിക്കുമ്പോള് ഗുജറാത്തില് പണമൊഴുക്കി ബിജെപി 'വെള്ളപ്പൊക്ക'മുണ്ടാക്കുന്നു\n15 Oct 2017 6:29 AM GMT\nഗുജറാത്ത് നിയമസഭാ തിരഞ്ഞെടുപ്പിന്റെ തീയതി പ്രഖ്യാപിക്കാതെ തിരഞ്ഞെടുപ്പ് കമ്മീഷന് നീട്ടിക്കൊണ്ടുപോകുന്നതിനിടയില് സംസ്ഥാനത്ത് ബിജെപി വന്‍തോതില് പണമൊഴുക്കുന്നു. പെരുമാറ്റച്ചട്ടം നിലവില് വരാത്തത് മുതലെടുത്ത് വലിയ തോതില് വാഗ്ദാനങ്ങളും ആനുകൂല്യങ്ങളും ക്ഷേമ പദ്ധതികളുമായി രംഗത്തെത്തുകയാണ് ബിജെപി സര്‍ക്കാര് എന്ന് ദ ഇന്ത്യന് എക്‌സപ്രസ് റിപ്പോര്‍ട്ട് ചെയ്യുന്നു. വെള്ളപ്പൊക്ക ദുരിതാശ്വാസ പദ്ധതികള് പൂര്‍ത്തീകരിക്കാന് സമയം വേണമെന്ന് സംസ്ഥാന സര്‍ക്കാര് ആവശ്യപ്പെട്ടതിനെ തുടര്‍ന്നാണ് തിരഞ്ഞെടുപ്പ് തീയതി പ്രഖ്യാപനം മാറ്റി വച്ചിരിക്കുന്നതെന്നാണ് തിരഞ്ഞെടുപ്പ് കമ്മീഷന്റെ വിശദീകരണം. ഏന്നാല് വെള്ളപ്പൊക്കം ഏറ്റവുമധികം ബാധിച്ച രണ്ട് ജില്ലകളായ ബനസ്‌കന്ദയിലും പത്താനിലും ദുരിതാശ്വാസ പരിപാടികള് പൂര്‍ത്തിയായിട്ടുണ്ട് എന്നതാണ് വസ്തുത. ഇപ്പോള് ബിജെപി നേതാക്കള് പദ്ധതികളുടെ ഉദ്ഘാടനത്തിനായി ഓടിനടക്കുകയാണ്. ക്ഷേമ പദ്ധതികളും പണവും നിറച്ച് ഒഴിച്ച് ബിജെപി സൃഷ്ടിക്കുന്ന പുതിയ 'വെള്ളപ്പോക്ക'ത്തെക്കുറിച്ചാണ് ഇന്ത്യന് എക്സ്പ്രസ് പറയുന്നത്.\nപത്താന് ജില്ലയില് ദുരിതാശ്വാസ, പുനരധിവാസ പ്രവര്‍ത്തനങ്ങള് 100 ശതമാനവും പൂര്‍ത്തീകരിച്ചിട്ടുണ്ടെന്ന് ജില്ലാ കളക്ടര് ആനന്ദ് പട്ടേല് ഇന്ത്യന് എക്‌സ്പ്രസിനോട് പറഞ്ഞു. ഭൂരിഭാഗം ദുരിതാശ്വാസ പ്രവര്‍ത്തനങ്ങളും പൂര്‍ത്തിയായതായും കര്‍ഷകര്‍ക്ക് കൊടുക്കാനുള്ള 300 കോടി രൂപയുടെ നഷ്ടപരിഹാരത്തിന്റെ വിതരണം മാത്രമാണ് ബാക്കിയുള്ളതെന്നും ബനസ്‌കന്ദ ജില്ലാ കളക്ടര് ദീലിപ് റാണ പറഞ്ഞു. എന്നാല് പണം കര്‍ഷകര്‍ക്ക് നേരിട്ട് കൊടുക്കേണ്ട കാര്യമില്ല്. ബാങ്ക് അക്കൗണ്ടുകളില് എത്തിക്കുകയാണ് ചെയ്യുന്നത്. ഇത് ദിവാലിക്ക് മുമ്പ് തന്നെ രണ്ട്് ദിവസം കൊണ്ട് കൊടുക്കും. ഒമ്പത് നിയമസഭാ മണ്ഡലങ്ങളുള്ള ബനസ്‌കന്ദകോണ്‍ഗ്രസിന്റെ ശക്തമായ സ്വാധീന മേഖലയാണ്. ആറെണ്ണത്തില് കോണ്‍ഗ്രസ് എംഎല്‍എമാരും മൂന്നെണ്ണത്തില് ബിജെപി എംഎല്‍എമാരുമാണുള്ളത്. ബിജെപിയുടെ മൂന്ന് എംഎല്‍എമാരില് രണ്ട് പേര് മന്ത്രിമാരാണ് - ആരോഗ്യമന്ത്രി ശങ്കര് ചൗധരിയും പിന്നോക്കക്ഷേമ വകുപ്പ് സഹമന്ത്രി കേഷാജി ചൗഹാനും. ഒബിസി വിഭാഗങ്ങള് ഇവിടെ നിര്‍ണായക ശക്തിയാണ്.\nതിരഞ്ഞെടുപ്പ് പെരുമാറ്റച്ചട്ടം നിലവില് വരാത്തത്തിന്റെ സൗകര്യം ഉപയോഗിച്ച് ബിജെപിയുടെ പ്രാദേശിക, സംസ്ഥാന നേതാക്കള് ജില്ലയിലുടനീളം വാഗ്ദാന പെരുമഴകളുമായി പരിപാടികള് നടത്തുന്ന തിരക്കിലാണ്. മോറിയ ഗ്രാമത്തില് ഒരു മെഡിക്കല് കോളേജിന് തറക്കല്ലിട്ടിരിക്കുന്നു. ദീസയില് ഒരു ഭവന പദ്ധതി ഉദ്ഘാടനം ചെയ്തു. ശങ്കര് ചൗധരിയും കേഷാജി ചൗഹാനും ചേര്‍ന്ന് സംഘടിപ്പിച്ച ഗരീബ് കല്യാണ് മേളയില് 65 പേര്‍ക്ക് പ്രധാന്‍മന്ത്രി ആവാസ് യോജന പ്രകാരം വീട് അനുവദിച്ചിരിക്കുന്നു. 2,121 വീടുകള് മറ്റൊരിടത്ത് ഇതേ പദ്ധതിയുടെ ഭാഗമായി നിര്‍മ്മിക്കും. ഗ്യാസ് സ്റ്റൗവുകളും സിലിണ്ടറുകളും, തുന്നല് മെഷിനുകള് സൈക്കിളുകള്, പാല്‍പാത്രങ്ങള്, അടുക്കള സാധനങ്ങള് അടക്കമുള്ള ഗൃഹോപകരണങ്ങള് തുടങ്ങിയവയെല്ലാം ബിജെപി വലിയ തോതില് വിതരണം ചെയ്യുന്നു. വീട് നിര്‍മ്മിക്കാന് ധനസഹായമായി 1.2 ലക്ഷം രൂപ വീതം കുടുംബങ്ങള്‍ക്ക് നല്‍കുന്നു. 30,000 രൂപ ഇതിനകം തന്നെ ബാങ്ക് അക്കൗണ്ടുകളില് എത്തിച്ചതായി ശങ്കര് ചൗധരി പറയുന്നു. കഴിഞ്ഞ 60-70 കൊല്ലമായി നിങ്ങള്‍ക്ക് കിട്ടാത്തതെല്ലാം ഇതാ ഞങ്ങള് തന്നിരിക്കുന്നു എന്നാണ് ചൗധരി അടക്കമുള്ള ബിജെപി നേതാക്കള് ജനങ്ങളോട് പറയുന്നത്.\n1500 കോടി രൂപയുടെ മൊത്തം ദുരിതാശ്വാസ പാക്കേജില് 300 കോടി രൂപയാണ് ബനസ്‌കന്ദ ജില്ലക്ക് അനുവദിച്ചിരിക്കുന്നത്. ഇത് ഇതുവരെ കൊടുത്തിട്ടില്ല. എന്നാല് വെള്ളപ്പൊക്കം ഏറ്റവും രൂക്ഷമായി ബാധിച്ച നാഗ്ല ഗ്രാമത്തിലും തരദ് താലൂക്കിലും 200ലധികം ഡി വാട്ടറിംഗ് പമ്പുകള് വിതരണം ചെയ്തു. വെള്ളം വറ്റിക്കാനാണിത്. രാജ്യസഭാ തിരഞ്ഞെടുപ്പ് സമയത്ത് കോണ്‍ഗ്രസ് എംഎല്‍എമാരെ ചാക്കിട്ട് പിടിത്തത്തില് നിന്ന് രക്ഷിക്കാന് ബംഗളൂരുവിലെ റിസോര്‍ട്ടിലേയ്ക്ക് മാറ്റിയ സമയത്ത് മുഖ്യമന്ത്രി വിജയ് രുപാണി വെള്ളപ്പൊക്ക ബാധിത പ്രദേശങ്ങളില് അഞ്ച് ദിവസത്തോളം ക്യാമ്പ് ചെയ്തിരുന്നു.\nബിജെപി ഭരിക്കുന്ന വഡോദ്ര മുനിസിപ്പല് കോര്‍പ്പറേഷന് സംഘടിപ്പിക്കുന്ന മെഗാമേളയില് 780 കോടി രൂപയുടെ പദ്ധതിയാണ് മുഖ്യമന്ത്രി വിജയ് രുപാണി പ്രഖ്യാപിക്കുന്നത്. നഗരസഭ സ്റ്റാന്‍ഡിംഗ് കമ്മിറ്റി ഇതിന് അംഗീകാരം നല്‍കിയിരുന്നു. വഡോദ്രയില് ഈയാഴ്ച ഇതുവരെ 59 പദ്ധതികള്‍ക്ക് അംഗീകാരം നല്‍കിയിരിക്കുന്നു. റോഡ് വികസന പദ്ധതികള്‍ക്ക് മാത്രം 47.5 കോടി രൂപ അനുവദിച്ചു. അഹമ്മദാബാദ് മുനിസിപ്പല് കോര്‍പ്പറേഷന് ഭരിക്കുന്നതും ബിജെപി തന്നെ. വെറും പത്ത് മിനുട്ടിനുള്ളിലാണ് 530 കോടി രൂപയുടെ പദ്ധതിക്ക് എഎംസി സ്റ്റാന്റിംഗ് കമ്മിറ്റി അംഗീകാരം നല്‍കിയത്.\nമഹി നദിയില് നിന്ന് വഡോദ്ര നഗരത്തിലേയ്ക്ക് ജലമെത്തിക്കാനുള്ള 165.75 കോടി രൂപയുടെ പദ്ധതി വരുന്നു. സുര്‍സാഗര് തടാകത്തിന്റെ സൗന്ദര്യവത്കരണത്തിന് വേണ്ടി 38 കോടി രൂപ വകയിരുത്തിയിരിക്കുന്നു. കാലഖോഡ പാലത്തിന്റെ വീതി കൂട്ടല്, വൈദ്യുതി ബില് അടയ്ക്കാത്തതിനെ തുടര്‍ന്നുള്ള കേസ് കോടതിയില് ഒത്തുതീര്‍ക്കുന്നതിന് 15 ലക്ഷം രൂപ തുടങ്ങിയവയും സര്‍ക്കാര് വാഗ്ദാനം ചെയ്തിരിക്കുന്നു. മാനവ് ഗരിമ യോജന ഏന്ന പേരിലുള്ള പദ്ധതിയുടെ ഭാഗമായി 3262 പേര്‍ക്ക് ചെക്കുകളും പണവും അടങ്ങുന്ന കിറ്റുകള് വിതരണം ചെയ്തിരിക്കുന്നു.\nassemblyelections bjp congress gujarat theindianexpress


7 year old boy dies of dengue; his parents committed suicide | ഏഴു വയസ്സുകാരന് ഡെങ്കിപനി ബാധിച്ച് മരിച്ചു; അച്ഛനും അമ്മയും ആത്മഹത്യ ചെയ്തു - Malayalam Oneindia\n20 min ago ഏകാധിപത്യത്തിനെതിരെ ശബ്ദമുയര്‍ത്തിയ ഏക നേതാവ്, ചരിത്രം രാഹുലിനെ ഓര്‍മിക്കുമെന്ന് മെഹബൂബ!!\n24 min ago ബിജെപിയുടെ തന്ത്രം പാളി; മുസ്ലിം നേതാക്കള് എത്തിയില്ല, തിയ്യതി മാറ്റിയെന്ന് ശ്രീധരന് പിള്ളയുടെ ഓഫീസ്\n52 min ago മലബാര് എക്‌സ്പ്രസില് തീപിടുത്തം; യാത്രക്കാര് ചങ്ങല വലിച്ച് ട്രെയിന് നിര്‍ത്തി, ഒഴിവായത് വന് ദുരന്തം\nഏഴു വയസ്സുകാരന് ഡെങ്കിപനി ബാധിച്ച് മരിച്ചു; അച്ഛനും അമ്മയും ആത്മഹത്യ ചെയ്തു\nUpdated: Sun, Sep 13, 2015, 12:48 [IST]\nദില്ലി:ഏഴു വയസ്സുകാരന് ഡെങ്കിപനി ബാധിച്ച് മരിച്ചതിനെ തുടര്‍ന്ന് അച്ഛനും അമ്മയും ആത്മഹത്യ ചെയ്തു. സെപ്റ്റംബര് 8നാണ് ലക്ഷ്മി ചന്ദ്ര, ബാബിത ദമ്പതികളുടെ ഏക മകനായ അവിനാഷ് മരിച്ചത്. കുട്ടിയുടെ ചികിത്സ നിരസിച്ച രണ്ടു സ്വകാര്യ ആശുപത്രികളുടെ റജിസ്‌ട്രേഷന് റദ്ദു ചെയ്യാനുള്ള നടപടികള് സ്വീകരിച്ചു വരികയാണ്. കുട്ടിയുടെ മരണവിവരമറിഞ്ഞ് 24 മണിക്കൂറിനു ശേഷമാണ് മാതാപിതാക്കള് ആത്മഹത്യ ചെയ്തത്. വീടിനു അടുത്തുള്ള കെട്ടിടത്തിന്റെ മുകളില് നിന്നും ഇരുവരും ചാടുകയായിരുന്നു.\nമൃതദേഹം സംസ്‌കരിച്ച് വീട്ടില് എത്തിയ ഇവര് അസ്വസ്ഥരായിരുന്നു എന്നും വേണ്ടത്ര ചികിത്സ ലഭിക്കാത്തതത് കൊണ്ടാണ് മകന് മരിച്ചത് എന്ന ദു:ഖം ഇവരെ അലട്ടിയിരുന്നതായി അയല്‍വാസികള് പോലീസില് പറഞ്ഞു.\nനാലാഴ്ചയായി പനി ബാധിച്ച കുട്ടിയെ വീടിനടുത്തുള്ള ആരോഗ്യ കേന്ദ്രത്തിലായിരുന്നു ചികിത്സിച്ചു കൊണ്ടിരുന്നത്. മരണപ്പെടുന്ന ദിവസം രാവിലെ അവിനാഷ് പൂര്‍ണ അവശനായി, ഒട്ടും സുഖമില്ലെന്ന് അമ്മയോട് പറയുകയും ചെയ്തു. അയല്‍വാസികളുടെ നിര്‍ദേശ പ്രകാരം അടുത്തുള്ള രണ്ടു സ്വകാര്യ ആശുപതിയില് കൊണ്ടു പോയെങ്കിലും ഡെങ്കി പനി ബാധിച്ചവര് അധികമായതിനാല് കുട്ടിയെ പ്രവേശിപ്പിക്കുവാന് അധികൃതര് തയ്യാറായില്ല. പിന്നീട് 8 കിലോ മീറ്റര് ദൂരമുള്ള ദില്ലി ആശുപത്രിയിലേക്ക് എത്തുമ്പോളേക്കും നാഡീ മിടിപ്പ് ഇല്ലായിരുന്നു. പ്രാഥമിക ചികിത്സകള് നല്‍കിയെങ്കിലും ഉച്ചയോടെ കുട്ടി മരിച്ചു.\nസംസ്‌കാരം കഴിഞ്ഞ് വീട്ടില് എത്തിയ ഇരുവരെയും കാണാനിലെന്ന് അയല്‍വാസികള് പോലീസില് പരാതി നല്‍കിയിരുന്നു. പിന്നീടാണ് മൃതദേഹങ്ങല് കണ്ടെത്തിയത്. ദില്ലി പോലീസ് എഫ് ഐ ആര് റജിസ്റ്റര് ചെയ്തിട്ടുണ്ട്. ഇവരുടെ വീട്ടില് നിന്നും ആത്മഹത്യാ കുറിപ്പും കണ്ടെടുത്തു. പോസ്റ്റ്‌മോട്ടം റിപ്പോര്‍ട്ട് കിട്ടിയതിന് ശേഷം മാത്രമെ അടുത്ത നടപടികള് സ്വീകരിക്കൂ എന്നും പോലീസ് അറിയിച്ചിട്ടുണ്ട്.\nboy dengue parents suicide death hospital ആണ്‍കുട്ടി ഡെങ്കി മാതാപിതാക്കള് ആത്മഹത്യ ആശുപത്രി മരണം\n7 year old boy dies of dengue; his parents committed suicide


കോവിഡ് ടെസ്റ്റിന്റെ എണ്ണം കേരളം വർധിപ്പിച്ചു; പത്ത് ലക്ഷത്തിൽ 188 ആളുകളെ ടെസ്റ്റ് ചെയ്യുന്നു - Live Newage\nകോവിഡ് ടെസ്റ്റിന്റെ എണ്ണം കേരളം വർധിപ്പിച്ചു; പത്ത് ലക്ഷത്തിൽ 188 ആളുകളെ ടെസ്റ്റ് ചെയ്യുന്നു\nതിരുവനന്തപുരം: ഒരാഴ്ചയ്ക്കിടയിൽ കേരളത്തിൽ കൊറോണ ടെസ്റ്റുകളുടെ എണ്ണത്തിൽ വർധനവ്. പത്ത് ലക്ഷത്തിൽ 113 ആളുകളെ ടെസ്റ്റ് ചെയ്യുന്നുവെന്നത് 188 ആയി ഉയർന്നു.\n10 ലക്ഷത്തിൽ 75 പേർക്ക് കൂടുതലായി ടെസ്റ്റ് നടത്തുന്നു. അധികം കേസുകൾ റിപ്പോർട്ട് ചെയ്യപ്പെടുന്ന മഹാരാഷ്ട്രയുടെ ടെസ്റ്റുകളുടെ വർധനവുമായി താരതമ്യം ചെയ്യുമ്പോൾ നാലര ഇരട്ടി വർധനവാണ് കേരളത്തിൽ രേഖപ്പെടുത്തിയത്.\nഈ മാസം ഇരുപത്തി രണ്ടാം തീയതിയിലെയും മുപ്പതാം തീയതിയിലെയും കൊറോണ ടെസ്റ്റുമായി ബന്ധപ്പെട്ട കണക്കുകളാണ് ഒരാഴ്ചയ്ക്കിടയിൽ കേരളത്തിൽ കൊറോണ ടെസ്റ്റുകളുടെ എണ്ണത്തിൽ കാര്യമായ വർധനവുണ്ടായെന്ന് വ്യക്തതമാക്കുന്നത്.\nമാർച്ച് ഇരുപത്തി രണ്ടിന് കേരളത്തിലെ 10 ലക്ഷം പേരിൽ 113 പേരെ കൊറോണ ടെസ്റ്റിന് വിധേയമാക്കുന്നുവെന്നായിരുന്നു കണക്ക്. എന്നാൽ കഴിഞ്ഞ മൂന്ന് ദിവസങ്ങളിൽ ഈ കണക്ക് മാറി. 10 ലക്ഷത്തിൽ 188 ആളുകൾ എന്ന തോതിലാണ് സംസ്ഥാനത്ത് ഇപ്പോൾ കൊറോണ പരിശോധന നടത്തുന്നത്.\nഅതായത് 10 ലക്ഷം ആളുകളിൽ 75 പേരെ അധികമായി കൊറോണ പരിശോധനയ്ക്ക് വിധേയമാക്കുന്നു. കൊറോണ ടെസ്റ്റിംഗ് സൗകര്യങ്ങൾ രാജ്യത്ത് പരിമിതമാണ് എന്നിരിക്കെയാണ് ചുരുങ്ങിയ സൗകര്യങ്ങൾ ഉപയോഗിച്ച് കേരളം കൂടുതൽ ടെസ്റ്റുകൾ നടത്തുന്നത്.\nമറ്റ് സംസ്ഥാനങ്ങളിലെ കണക്കുകൾ കൂടി പരിശോധിക്കുമ്പോഴാണ് കേരളം ഒരാഴ്ചയ്ക്കിടെയുണ്ടാക്കിയ മുന്നേറ്റം വ്യക്തമാകുന്നത്. കേരളത്തെ കൂടാതെ കൂടുതൽ കേസ് റിപ്പോർട്ട് ചെയ്യപ്പെടുന്ന മഹാരാഷ്ട്രയിൽ കഴിഞ്ഞ ആഴ്ച പത്ത് ലക്ഷത്തിൽ 13 പേർ എന്ന തോതിലാണ് ടെസ്റ്റ് നടത്തിയത്.\nഇപ്പോൾ ഇത് 29 ആയി ഉയർന്നു. 16 പേരെ മാത്രം അധികം ടെസ്റ്റ് ചെയ്യുന്നു. മഹാരാഷ്ട്രയുടെ ടെസ്റ്റുകളുടെ വർധനവുമായി താരതമ്യം ചെയ്യുമ്പോൾ കേരളത്തിന്റെ വർധനവ് നാലര ഇരട്ടി. കേരളം കഴിഞ്ഞാൽ കർണാടകയാണ് ടെസ്റ്റുകളുടെ എണ്ണത്തിൽ വർധനവ് ഉണ്ടാക്കിയ മറ്റൊരു പ്രമുഖ സംസ്ഥാനം.\nപത്ത് ലക്ഷത്തിൽ 20 എന്നത് 47 ആയി വർധിച്ചു. ഇത് കേരളത്തിന്റെ വർധനവിന്റെ മുന്നിൽ ഒന്നിനടുത്ത് മാത്രം. കൂടുതൽ കൊറോണ ടെസ്റ്റ് നടക്കുന്നത് മൂലമാണ് സംസ്ഥാനത്ത് കൊറോണ രോഗികൾ വർധിക്കുന്നതെന്ന് ഒരിക്കൽ കൂടി ശരിവയ്ക്കുന്നതാണ് ഈ കണക്കുകൾ.


എസ്എസ്എൽസി, ഹയർസെക്കൻഡറി പരീക്ഷ ടൈംടേബിൾ.... - Raja Ravi Varma Girls Higher Secondary School,Kilimanoor,Trivandrum\nHome / Exam Date / എസ്എസ്എൽസി, ഹയർസെക്കൻഡറി പരീക്ഷ ടൈംടേബിൾ....\nഎസ്എസ്എൽസി, ഹയർസെക്കൻഡറി പരീക്ഷ ടൈംടേബിൾ....\nVishnu Kalpadakkal 5/13/2020 12:32:00 AM Exam Date\nപരീക്ഷ തീയതികൾ പ്രഖ്യാപിച്ചു.....\nതിരുവനന്തപുരം: എസ്എസ്എൽസി, പ്ലസ് ടു പരീക്ഷ തീയതികൾ പ്രഖ്യാപിച്ചു. ഇന്ന് ചേർന്ന മന്ത്രി സഭായോഗത്തിലാണ് തീരുമാനമെടുത്തത്. പരീക്ഷകൾ മേയ് 26 മുതൽ തുടങ്ങും. എസ്എസ്എൽസി പരീക്ഷകളുടെ പട്ടിക ഇങ്ങനെ 26- ന് കണക്ക്, 27-ന് ഫിസിക്സ്, 28 -ന് കെമിസ്ട്രി. എസ്എസ്എൽസി പരീക്ഷകളെല്ലാം ഉച്ചക്ക് ശേഷമാവും നടക്കുക. ഹയർസെക്കണ്ടറി പരീക്ഷകൾ 27,28,29,30 തീയതികളിൽ ആണ് നടക്കുക.+2 പരീക്ഷകൾ രാവിലേയും +1 പരീക്ഷ ഉച്ചക്ക് ശേഷവും ആണ് നടക്കുക.\nഎസ്എസ്എൽസി, പ്ലസ് ടു, പ്ലസ് വൺ പരീക്ഷകളുടെ വിവരങ്ങൾ ചുവടെ :\nപരീക്ഷാ ടൈംടേബിൾ ഡൌൺലോഡ് ചെയ്യാൻ ഇവിടെ ക്ലിക്ക് ചെയ്യുക


Hashish oil seized and film artist arrested | പെരുമ്പാവൂരിൽ വൻ ഹാഷിഷ് വേട്ട; രണ്ടുകോടിയോളം വില വരുന്ന രണ്ടുകിലോ ഹാഷിഷ് ഓയിൽ പിടികൂടി; ഇടുക്കി സ്വദേശിയായ ചലച്ചിത്ര താരം പിടിയിൽ; സിനിമാ മേഖലയിലെ മറ്റു ബന്ധങ്ങൾ അന്വേഷിച്ച് പൊലീസ് - MarunadanMalayali.com\nപെരുമ്പാവൂരിൽ വൻ ഹാഷിഷ് വേട്ട; രണ്ടുകോടിയോളം വില വരുന്ന രണ്ടുകിലോ ഹാഷിഷ് ഓയിൽ പിടികൂടി; ഇടുക്കി സ്വദേശിയായ ചലച്ചിത്ര താരം പിടിയിൽ; സിനിമാ മേഖലയിലെ മറ്റു ബന്ധങ്ങൾ അന്വേഷിച്ച് പൊലീസ്\nMarch 12, 2018 | 03:22 PM IST | Permalink\nപെരുമ്പാവൂർ: വാഹന പരിശോധനക്കിടെ രണ്ടുകോടി രൂപ വിലവരുന്ന ഹാഷിഷ് പെരുമ്പാവൂർ പൊലീസ് പിടികൂടി. ചലച്ചിത്രതാരം കൂടിയായ ഇടുക്കി സ്വദേശിയെ സംഭവവുായി ബന്ധപ്പെട്ട് അറസ്റ്റു ചെയ്തിട്ടുണ്ട്. സിനിമാ മേഖലയിലെ പലർക്കും കൊച്ചിയിൽ മയക്കുമരുന്നുമായി ബന്ധമുണ്ടെന്ന് വാർത്തകൾ നിരന്തരം വന്നിരുന്നു. ഇതിന് പിന്നാലെയാണ് ചലച്ചിത്ര താരം തന്നെ ഇത്രയും ഹാഷിഷ് ഓയിലുമായി പിടിയിലാകുന്നത്.\nരാവിലെ 9.30ഓടെ എ.എം. റോഡിൽ ആശ്രമം ഹയർസെക്കണ്ടറി സ്‌കൂൾ സമീപത്തു വച്ചാണ് പിടികൂടിയത്. ഹാഷിഷുമായി എത്തിയ പ്രതി ഇടുക്കി സ്വദേശി ഉടുംമ്പഞ്ചോല കൊന്നത്തടി വില്ലേജിലെ മാടപ്പിള്ളി വീട്ടിൽ ആഗസ്തി മകൻ ആന്റണി (38) നെയാണ് പൊലീസ് അറസ്റ്റ് ചെയ്തത്. പെരുമ്പാവൂർ പ്രിൻസിപ്പൽ എസ്.ഐ പി.എ. ഫൈസലിന് രഹസ്യ വിവരത്തെത്തുടർന്നാണ് പൊലീസ് പരിശോധന നടത്തിയത്. ഹാഷിഷ് കൊണ്ടുവന്ന കെ.എൽ 6എച്ച് 743ാം നമ്പർ ബൈക്കും പൊലീസ് കസ്റ്റടിയിലെടുത്തു.\nരണ്ട് ബോട്ടിലുകളിലായി പാക്കു ചെയ്തിരുന്ന രണ്ടു കിലോ ഹാഷിഷ് ആണ് കണ്ടെടുത്തത്. ഇടുക്കിയിൽ നിന്നും എറണാകുളത്തേക്ക് വിൽപ്പനക്കായി കൊണ്ടുപോകും വഴിയാണ് പിടിയിലായത്. പ്രതി മറ്റു പല കേസുകളിലും ബന്ധമുള്ളതായി സംശയിക്കുന്നു. സിനിമ മേഖലയുമായി പ്രതിക്ക് ബന്ധമുള്ളതായി അന്വേഷണ ഉദ്യോഗസ്ഥർക്ക് വിവരം ലഭിച്ചിട്ടുണ്ട്. മാർക്കറ്റിൽ രണ്ടുകോടി രൂപയോളം വിലവരുന്ന ഹാഷിഷ് കസ്റ്റടിയിലെടുത്തതോടെ ഇതുമായി ബന്ധപ്പെട്ട് ഏതാനും പേർ ഉടൻ പിടിയിലാവുമെന്ന് പൊലീസ് വ്യക്തമാക്കി.\nഎവിടെനിന്നാണ് ഇത് എത്തിച്ചതെന്നും എങ്ങോട്ടെങ്കിലും കടത്തുകയായിരുന്നോ എന്നും അന്വേഷിച്ചുവരികയാണ് അധികൃതർ. കൂടുതൽ വിവരങ്ങൾ അറിവായിട്ടില്ല. അടുത്തിടെ 30 കിലോ എംഡിഎംഎ പിടികൂടിയിരുന്നു. ഇതിന് പിന്നാലെ തന്നെ സിനിമലോകത്തെ ചില ഉന്നതർക്ക് ഇത്തരത്തിൽ മയക്കുമരുന്ന് കടത്തലുമായി ബന്ധമുണ്ടെന്ന നിലയിൽ സംശയവും ഉയർന്നിരുന്നു. ഇതിൽ അന്വേഷണം നടത്തിവരികയാണ്. ഇതിനിടയിലാണ് സിനിമാതാരം ഇപ്പോൾ ഹാഷിഷുമായി പിടിയിലാവുന്നത്.\nഅജാസ് ആയുധങ്ങളുമായി എറണാകുളത്തു നിന്നും യാത്രതിരിച്ചത് പുലർച്ചെ ഏഴ് മണിയോടെ; വള്ളിക്കുന്നത്ത് എത്തിയത് 11 മണിയോടെ; സൗമ്യ വീട്ടിലെത്തുന്നത് കാത്തിരുന്നത് വീട്ടിൽ വെച്ച് കൊലപ്പെടുത്താൻ; അഞ്ച് മണിക്കൂർ കാത്തിരുന്ന ശേഷം വെട്ടിയു കുത്തിയും വീഴ്‌ത്തി പ്രെട്രോൾ ഒഴിച്ചു കത്തിച്ചു; സൗമ്യയുടെ മൃതദേഹം നാളെ സംസ്‌ക്കരിക്കും; വണ്ടാനം മെഡിക്കൽ കോളെജിൽ കഴിയുന്ന അജാസിന്റെ ആരോഗ്യനിലയും അതീവ ഗുരുതരാവസ്ഥയിൽ


Malaika Arora|നാല് വർഷത്തെ പ്രണയകാലം അവസാനിച്ചു; മലൈക അറോറയും അർജുൻ കപൂറും വേർപിരിഞ്ഞു?| Malaika Arora and Arjun Kapoor Have Broken Up – News18 Malayalam\nHome » photogallery » buzz » MALAIKA ARORA AND ARJUN KAPOOR HAVE BROKEN UP\nMalaika Arora|നാല് വർഷത്തെ പ്രണയകാലം അവസാനിച്ചു; മലൈക അറോറയും അർജുൻ കപൂറും വേർപിരിഞ്ഞു?\nമലൈകയും അർജുനും തമ്മിലുള്ള പ്രായവ്യത്യാസത്തിന്റെ പേരിൽ ഇരുവരും നിരവധി ട്രോളുകൾക്ക് ഇരയായിരുന്നു.\n| January 12, 2022, 12:47 IST\nബോളിവുഡിലെ താരജോഡികളാണ് മലൈക അറോറയും അർജുൻ കപൂറും. നാല് വർഷമായി പ്രണയത്തിലായിരുന്ന ഇരുവരും ഒടുവിൽ തങ്ങളുടെ ബന്ധം അവസാനിപ്പിക്കാൻ തീരുമാനിച്ചു എന്ന വാർത്തയാണ് ഏറ്റവും പുതിയത്.\nഇരുവരും ഡേറ്റിങ്ങിലാണെന്ന വാർത്ത ആദ്യം പുറത്തു വന്നതുമുതൽ പാപ്പരാസികൾ രണ്ടു പേർക്കും പിന്നാലെയായിരുന്നു. മലൈകയും അർജുനും ഇൻസ്റ്റഗ്രാമിലൂടെ ഒന്നിച്ചുള്ള ചിത്രങ്ങളും പങ്കുവെച്ചിരുന്നു.\nബോളിവുഡ് ലൈഫ് ഡോട്ട്കോമാണ് മലൈകയും അർജുനും വേർപിരിയുന്നതായി റിപ്പോർട്ട് ചെയ്തിരിക്കുന്നത്. അർജുനുമായി പിരിഞ്ഞതിനു ശേഷം മലൈക കടുത്ത മാനസിക വിഷമത്തിലാണെന്നാണ് റിപ്പോർട്ടുകൾ.\nആറ് ദിവസമായി മലൈക വീട്ടിൽ നിന്നും പുറത്തിറങ്ങിയിട്ട്. മറ്റുള്ളവരിൽ നിന്ന് മാറി ഒറ്റയ്ക്ക് കഴിയുകയാണ് മലൈക ഇപ്പോൾ. ബ്രേക്ക് അപ്പിൽ മലൈക മാനസികമായി തകർന്നിരിക്കുകയാണെന്നും അൽപനാൾ പുറംലോകവുമായി ബന്ധമില്ലാതെ കഴിയാനാണ് അവർ ആഗ്രഹിക്കുന്നത്.\nഈ ദിവസങ്ങളിൽ അർജുൻ കപൂർ മലൈകയുടെ വീട്ടിൽ എത്തിയിട്ടില്ല. അർജുൻ കപൂറിന്റെ സഹോദരി റിയ കപൂറിന്റെ അയൽവാസിയാണ് മലൈക അറോറ. മൂന്ന് ദിവസം മുമ്പ് സഹോദരിയുടെ വീട്ടിൽ എത്തിയിട്ടും അർജുൻ കപൂർ മലൈകയെ കാണാൻ പോയില്ലെന്നാണ് റിപ്പോർട്ടിൽ പറയുന്നത്.\nഅർജുൻ കപൂറിന്റെ കുടുംബത്തിനൊപ്പം മലൈകയും സ്ഥിര സാന്നിധ്യമായിരുന്നു. അടുത്തിടെയുള്ള ദിവസങ്ങളിൽ ഇത്തരം ചടങ്ങുകളിൽ നിന്ന് മലൈക വിട്ടു നിൽക്കുന്നത് ഇരവരും പിരിഞ്ഞതിനാലാണെന്നാണ് റിപ്പോർട്ടുകൾ.\nഏതാനും നാൾ മുമ്പ് ഇരുവരും വേർപിരിഞ്ഞതായുള്ള വാർത്തകൾ വന്നിരുന്നു. ഒന്നിച്ചുള്ള ചിത്രം ഇൻസ്റ്റഗ്രാമിൽ പങ്കുവെച്ചായിരുന്നു ഇരുവരും ഈ ഗോസിപ്പുകൾ അവസാനിപ്പിച്ചത്. പുതിയ വാർത്തകളോട് ഇരുവരും ഇതുവരെ പ്രതികരിച്ചിട്ടില്ല.\n2019 ലാണ് പ്രണയത്തിലാണെന്ന് മലൈകയും അർജുനും ആദ്യമായി തുറന്നു പറയുന്നത്. സൽമാൻ ഖാന്റെ സഹോദരൻ അർബാസ് ഖാനുമായുള്ള വിവാഹം 2016 ൽ വേർപെടുത്തിയതിനു ശേഷമായിരുന്നു മലൈക അർജുനുമായി അടുത്തത്. 1998 ലായിരുന്നു മലൈകയും അർബാസ് ഖാനും വിവാഹിതരായത്.\nമലൈകയും അർജുനും തമ്മിലുള്ള പ്രായവ്യത്യാസത്തിന്റെ പേരിൽ ഇരുവരും നിരവധി ട്രോളുകൾക്ക് ഇരയായിരുന്നു. അർജുൻ കപൂറിന് 36 വയസ്സും മലൈകയ്ക്ക് 48 വയസ്സുമാണ് പ്രായം.